Thomas mar Athanasius Metropolitan died in train accident | ഓർത്തഡോക്സ് സഭ ചെങ്ങന്നൂർ ഭദ്രാസനാധിപൻ തോമസ് മാർ അത്തനാസിയോസ് ട്രെയിനിൽ നിന്നും വീണു മരിച്ചു; അപകടം ഉണ്ടായത് ഗുജറാത്തിൽ നിന്നും മടങ്ങി വരവേ എറണാകുളം പുല്ലേപ്പടിയിൽ വെച്ച്; സൗത്ത് സ്റ്റേഷനിൽ ഇറങ്ങാനായി വാതിലിനരികിൽ നിൽക്കവേയാണ് വാതിൽ അടിച്ച് പുറത്തേക്ക് തെറിച്ചുവെന്ന് നിഗമനം; മൃതദേഹം എറണാകുളം ജനറൽ ആശുപത്രി മോർച്ചറിയിൽ; വിട പറഞ്ഞത് സഭയിൽ നിർണായക സ്വാധീനമുണ്ടായിരുന്ന വ്യക്തി - MarunadanMalayali.com\nഓർത്തഡോക്സ് സഭ ചെങ്ങന്നൂർ ഭദ്രാസനാധിപൻ തോമസ് മാർ അത്തനാസിയോസ് ട്രെയിനിൽ നിന്നും വീണു മരിച്ചു; അപകടം ഉണ്ടായത് ഗുജറാത്തിൽ നിന്നും മടങ്ങി വരവേ എറണാകുളം പുല്ലേപ്പടിയിൽ വെച്ച്; സൗത്ത് സ്റ്റേഷനിൽ ഇറങ്ങാനായി വാതിലിനരികിൽ നിൽക്കവേയാണ് വാതിൽ അടിച്ച് പുറത്തേക്ക് തെറിച്ചുവെന്ന് നിഗമനം; മൃതദേഹം എറണാകുളം ജനറൽ ആശുപത്രി മോർച്ചറിയിൽ; വിട പറഞ്ഞത് സഭയിൽ നിർണായക സ്വാധീനമുണ്ടായിരുന്ന വ്യക്തി\nAugust 24, 2018 | 07:43 AM IST | Permalink\nചെങ്ങന്നൂർ: ഓർത്തഡോക്സ് സഭ ചെങ്ങന്നൂർ ഭദ്രാസനാധിപൻ തോമസ് മാർ അത്തനാസിയോസ് (80)ട്രെയിനിൽ നിന്നും വീണു മരിച്ചു. ഗുജറാത്തിൽ നിന്നും ട്രെയിനിൽ നിന്നു മടങ്ങിവരവേ കൊച്ചി പുല്ലേപ്പടിയിൽ വെച്ച് അദ്ദേഹം അപകടത്തിൽ പെടുകയായിരുന്നു. ട്രെയിനിൽ നിന്നും തെറിച്ചു വീണു മരിച്ചുവെന്നാണ് പുറത്തുവരുന്ന വാർത്തകൾ. എറണാകുളം സൗത്ത് സ്റ്റേഷനിൽ ഇറങ്ങാനായി വാതിലിനരികിൽ നിൽക്കവേയാണ് അപകടമുണ്ടായത്. വാതിൽ അടിച്ചുകൊണ്ടാണ് അദ്ദേഹം പുറത്തേക്കു തെറിക്കുകയായിരുന്നു. പുലർച്ചെ 5.30തോടെയാണ് അപകടം ഉണ്ടായത്.\nഗൂഢോദ്ദേശ്യത്തോടെ ശവസംസ്‌കാരം തടഞ്ഞു; മാർത്തോമ്മാ സഭാതലവൻ ജോസഫ് മാർത്തോമ്മാ മെത്രാപൊലീത്തയ്‌ക്കെതിരെ 50 ലക്ഷത്തിന്റെ മാനനഷ്ടക്കേസിന് വക്കീൽ നോട്ടീസ്; മെത്രാപൊലീത്ത കളിച്ചത് വൃത്തികെട്ട രാഷ്ട്രീയമെന്ന് ആരോപണം; പരസ്യമായി മാപ്പുപറയണമെന്നും പരേതനായ സഭാവിശ്വാസിയുടെ ബന്ധുക്കൾ\nയാക്കോബായ സുറിയാനി സഭയുടെ അയർലണ്ട് മേഖല ഫാമിലി കോണ്ഫ്രൻസ് 2014 അവിസ്മരണീയമായി\nറെയിൽപാളത്തിൽ മരിച്ച നിലയിൽ കാണപ്പെട്ട മെത്രാപ്പൊലീത്തയുടെ മൃതദേഹം നാട്ടുകാർ വിവരം അറിയിച്ചതിനെ തുടർന്ന് പൊലീസെത്തി ആശുപത്രിയിലേക്ക് മാറ്റുകയായിരുന്നു. എറണാകുളം ജനറൽ ആശുപത്രിയിൽ സൂക്ഷിച്ചിരിക്കയാണ് മൃതദേഹം. ഇൻക്വസ്റ്റ് നടപടികൾ പൂർത്തിയാക്കി തുടർനടപടികൾ സ്വീകരിക്കും. ഗുജറാത്തിലെ ബറോഡയിൽ പോയ ശേഷം കേരളത്തിൽ പ്രളയമുണ്ടായപ്പോൾ അദ്ദേഹത്തിന് പെട്ടന്ന് തിരിച്ചുവരാൻ സാധിച്ചിരുന്നില്ല. സഭയുടെ നിരവധി വിദ്യാഭ്യാസ സ്ഥാപനങ്ങൾ ബറോഡയിൽ ഉണ്ട്. 40 വർഷമായി ഇവിടെ വിദ്യാഭ്യാസ സ്ഥാപനങ്ങൾ നടത്തി വരികയായിരുന്നു.\nചെങ്ങന്നൂരിൽ പ്രളയം ഉണ്ടായ സാഹചര്യത്തിലാണ് അദ്ദേഹം ദുരിതാശ്വാസ പ്രവർത്തനങ്ങൽക്കാണ് നാട്ടിലേക്ക് തിരിച്ചതെന്നാണ് വിവരം. നാട്ടിലേക്ക് ടിക്കറ്റ് ബുക്ക് ചെയ്തിരുന്നുവെങ്കിലും ലഭിക്കാതെ വന്നതോടെ രാജധാനി എക്സ്‌പ്രസിൽ യാത്ര തീരുമാനിക്കുകയായിരുന്നു. ഇപ്പോഴത്തെ കത്തോലിക്കാ ബാവയെ സ്ഥാനാരോഹമണം നടത്തുന്നതിൽ മുഖ്യപങ്കുവഹിച്ച വ്യക്തിയായിരുന്നു മെത്രാപ്പൊലീത്ത. രാഷ്ട്രീയമായ അഭിപ്രായങ്ങൾ കൃത്യമായി പറഞ്ഞിരുന്നു അദ്ദേഹം. ഇന്ന് കോട്ടയത്ത് ചേരുന്ന സുന്നഹദോസിൽ മൃതദേഹം എപ്പോൾ സംസ്‌ക്കരിക്കും എന്നത് അടക്കമുള്ള കാര്യങ്ങൾ ചർച്ച ചെയ്യുമെന്ന് സഭാ വൃത്തങ്ങൾ അറിയിച്ചു.\nമലങ്കര ഓർത്തഡോക്‌സ് സഭയിലെ മുതിർന്ന മെത്രാപ്പൊലീത്തയാണ് അവിചാരിതമായി വിടപറഞ്ഞിരിക്കുന്നത്. അപ്രതീക്ഷിത അപകടത്തിന്റെ ഞെട്ടലിലാണ് വിശ്വാസികൾ. അപകട മരണത്തിൽ മന്ത്രി മാത്യു ടി തോമസ്, പ്രതീപക്ഷ നേതാവ് രമേശ് ചെന്നിത്തല തുടങ്ങിയവർ അനുശോചിച്ചു.സഭയുടെ ശക്തികേന്ദ്രമായ ചെങ്ങന്നൂരിൽ നിർണായ സ്വാധീനമുള്ള വ്യക്തിയായിരുന്നു തോമസ് മാർ അത്തനാസിയോസ്.\nവിദ്യാഭ്യാസ രംഗത്ത് അടക്കം നിർണായകമായ ഇടപെടൽ നടത്തിയ വ്യക്തിയായിരുന്നു അദ്ദേഹം. സഭയിൽ നിർണായക സ്വാധീനമുള്ള അദ്ദേഹത്തിന് വിവിധ രാഷ്ട്രീയ നേതാക്കളുമായി അടുത്ത ബന്ധമാണ് ഉണ്ടായിരുന്നത്. നരേന്ദ്ര മോദിയുടെ ഗുജറാത്ത് മോഡൽ വികസനത്തെ പ്രകീർത്തിച്ചു കൊണ്ടും അദ്ദേഹം രംഗത്തെത്തിയിരുന്നു. ഗുജറാത്ത് കേരളത്തേക്കാൾ ഒരു പാട് മുന്നിലാണെന്നും പെൺകുട്ടികളുടെ വിദ്യാഭ്യാസത്തിന് ഗുജറാത്ത് നൽകുന്ന പ്രാധാന്യം വളരെ വലുതാണെന്നും അദ്ദേഹം പറഞ്ഞിരുന്നു.


ഇടുക്കി : ജില്ലയിലെ ടൂറിസം മേഖലയ്ക്ക് പുത്തനുണര്‍വ് നല്‍കാന് അയ്യപ്പന് കോവിലില് കയാക്കിങ് ട്രയല് റണ് നടത്തി. അഡ്വഞ്ചര് ടൂറിസം രംഗത്ത് അന്തര്‍ദേശീയ ശ്രദ്ധ നേടാന് കഴിയുന്ന വിനോദമാണിത്. ഒരാള്‍ക്ക് വീതവും രണ്ടാള്‍ക്കും ഒപ്പം തനിയെ തുഴഞ്ഞു സാഹസിക യാത്ര ചെയ്യാന് കഴിയുന്ന കയാക്കുകളാണ് ട്രയല് റണ്ണില് ഉപയോഗിച്ചത്. പരീക്ഷണ അടിസ്ഥാനത്തില് നടപ്പിലാക്കിയ ട്രയല് വിജയിച്ചതോടെ ഉടനടി പദ്ധതി നടപ്പിലാക്കാന് സാധിക്കും.\nഇടുക്കി സംഭരണിയുടെ ഭാഗമായ ഇവിടെ പെരിയാറിന് കുറുകെ നിര്‍മ്മിച്ചിരിക്കുന്ന അയ്യപ്പന് കോവില് തൂക്കുപാലവും പ്രസിദ്ധമാണ്.\nജില്ലാ ഭരണകൂടം, പഞ്ചായത്ത്, ഡിടിപിസി എന്നിവരുടെ സംയുക്ത സഹകരണത്തോടെയാണ് ഇവിടെ ടൂറിസം പദ്ധതി നടപ്പിലാക്കുന്നത്. കയാ ക്കിങ്ങിനോടൊപ്പം അമിനിറ്റി സെന്ററും അനുബന്ധ സൗകര്യങ്ങളും അയ്യപ്പന് കോവില് പഞ്ചായത്തിന്റെ സഹകരണത്തോടെ ഇവിടെ നടപ്പിലാക്കും. ഒരു ദിവസം കൊണ്ട് ഇടുക്കി കാണാന് എത്തുന്നവര്‍ക്ക് ഇടുക്കി ഡാം - അഞ്ചുരുളി - അയ്യപ്പന്‍കോവില് - വാഗമണ് സന്ദര്‍ശിച്ച് മടങ്ങാനാകും. പെരിയാറില് ഈ കായിക വിനോദം പ്രാവര്‍ത്തികമാക്കുമ്പോള് ജില്ലയിലെ വിനോദ സഞ്ചാര മേഖലയ്ക്ക് ഇതൊരു മുതല്‍ക്കൂട്ടാകുമെന്ന് ജില്ലാ വികസന കമ്മീഷണര് അര്‍ജുന് പാണ്ഡ്യന് പറഞ്ഞു. ജില്ലയുടെ വിവിധ ഭാഗങ്ങളില് ഇത് പോലെയുള്ള ചെറിയ ടൂറിസം പദ്ധതികള് നടപ്പിലാക്കാനുള്ള ശ്രമങ്ങള് നടന്നുവരുന്നതായും അദ്ദേഹം പറഞ്ഞു. ഡിഡിസിയോടൊപ്പം അയ്യപ്പന്‍കോവില് പഞ്ചായത്ത് പ്രസിഡന്റ് മിനിമോള് നന്ദകുമാര്, ഡിറ്റിപിസി അധികൃതര്, പഞ്ചായത്ത് ഉദ്യോഗസ്ഥര് തുടങ്ങിയവര് പങ്കെടുത്തു.


ഇസ്‌ലാമിക് ബുള്ളറ്റിൻ / Islamic Bulletin: 491-അല്ലാഹു-ഭാഗം-16\nമറ്റൊരു തെളിവു കൂടെ കാണൂ. വിശുദ്ധ ഖുർ‌ആനിലെ ഒരു ചെറിയ സൂറത്താണ് “തബ്ബത്ത് യദാ അബീ ലഹബിൻ...” എന്നു തുടങ്ങുന്ന ‘മസദ്’ സൂറത്ത്. പലരും ഇത് പലവുരു പാരായണം ചെയ്തിട്ടുണ്ടാകും. എന്നാൽ അതിലടങ്ങിയ ഒരു അമാനുഷികത പലരും ശ്രദ്ധിച്ചിട്ടുണ്ടാവില്ല. ആദ്യം നമുക്കാ സൂറത്തിന്റെ ആശയം നോക്കാം.\n“അബൂ ലഹബിന്റെ കൈകൾ രണ്ടും നശിച്ചിരിക്കുന്നു. അവൻ നാശമടയുകയും ചെയ്തിരിക്കുന്നു. അവന്റെ സമ്പത്തും നേട്ടങ്ങളും യാതൊരു ഉപകാരവും ചെയ്തില്ല. തീർച്ചയായും ജ്വാലകളുയരുന്ന നരകത്തിൽ അവൻ പ്രവേശിക്കുന്നതാണ്. ഒപ്പം ഏഷണിക്കാരിയായ അവന്റെ ഭാര്യയും. അവളുടെ കഴുത്തിൽ പനനാരുകൊണ്ടൊരു വടമുണ്ടായിരിക്കും”.\nഇ സൂറത്തവതരിച്ചത് തിരുനബി صلى الله عليه وسلم യുടെ പിതൃവ്യനായ അബൂലഹബിനെതിരായിട്ടാണ്. അദ്ദേഹവും ഖുറൈശികളിലെ പ്രമുഖരായ പലരും അവിശ്വാസികളായി, ഇസ്‌ലാമിനും തിരുനബി صلى الله عليه وسلم യ്ക്കും കഠിന ശത്രുതയും ഗൂഢാലോചനയും നടത്തിക്കൊണ്ടിരിക്കുന്ന സമയത്തായിരുന്നു ഈ അധ്യായം അവതരിക്കുന്നത്. അവരിൽ‌പ്പെട്ട അബൂസുഫ്‌യാൻ, ഖാലിദുബ്‌നുൽ വലീദ് رضي الله عنهما തുടങ്ങി പല പ്രമുഖരും പിന്നീട് ഇസ്‌ലാം വിശ്വസിക്കുകയുണ്ടായി.\nഎന്നാൽ ഈ വചനത്തിലെ പ്രതിളായ അബൂലഹബിനും ഭാര്യക്കും ഇസ്‌ലാം മതം സ്വീകരിക്കാനുള്ള അവസരമുണ്ടായിരുന്നു. ഈ പ്രഖ്യാപനം വന്നതിനു ശേഷവും അവർ വർഷങ്ങളോളം ജീവിച്ചിരുന്നു. അവരെങ്ങാനും ഇസ്‌ലാം മതം സ്വീകരിച്ചിരുന്നുവെങ്കിൽ ഖുർ‌ആനിനോ മുസ്‌ലിംകൾക്കോ എന്നല്ല അല്ലാഹുവിനോ അഡ്രസുണ്ടാവുമായിരുന്നില്ല. കാരണം ഈ സൂറത്തിൽ പറയുന്നത് അവൻ അവിശ്വാസിയായി ചത്തുപോയി നരകം വരിക്കുമെന്നാണ്.\nചിന്തിച്ച് നോക്കൂ, അല്ലാഹുവിനെയും ഇസ്‌ലാമിനെയും മുഹമ്മദ് നബി صلى الله عليه وسلم യെയും പരാജയപ്പെടുത്താനും വഷളാക്കാനും അബൂലഹബ് തീരുമാനിച്ചിരുന്നെങ്കിൽ നടക്കുമായിരുന്നില്ലേ? ആളുകൾ കൂടുന്നിടത്ത് ചെന്ന് വെറുതെ, “ഓ ജനങ്ങളെ, ഖുർ‌ആനിൽ, മുഹമ്മദിന്റെ അല്ലാഹു, ഞാനും എന്റെ ഭാര്യയും നരകം പ്രാപിക്കുമെന്ന് പറയുന്നു, അത് പച്ചക്കള്ളമാണെന്നും അതുകൊണ്ട് തന്നെ ഈ മതവും അതിന്റെ വക്താവായ മുഹമ്മദും വ്യാജമാണെന്ന് തെളിയിച്ചു തരാം. ഞാനിതാ നിങ്ങൾക്ക് മുമ്പിൽ വെച്ച് ശഹാദത്ത് വചനം ഉരുവിട്ട് മുസ്‌ലിമാകുന്നു” എന്ന് വെറും വായ കൊണ്ടെങ്കിലും പറഞ്ഞിരുന്നുവെങ്കിൽ പിന്നെന്തിനാണ് പിന്നെന്തിനാണ് ഖുർ‌ആൻ പറ്റുക? അല്ലാഹു ഉണ്ടെന്ന് പറയുന്നത് അർഥ ശ്യൂന്യമായില്ലേ? പക്ഷെ അതുണ്ടായില്ല. അന്നത്തെ ഒരു അമുസ്‌ലിമിനും അങ്ങിനെ ഒരാശയം അബൂലഹബിനിട്ട് കൊടുക്കാൻ പോലും സാധിച്ചില്ല. പ്രിയ സഹോദരന്മാരേ മനുഷ്യ മനസ്സുകളുടെ വിചാരങ്ങളെപ്പോലും നിയന്ത്രിക്കുന്നത് അല്ലാഹു ആണെന്നതിന് ഇതിലും വലിയ തെളിവ് വേറെയാ‍വശ്യമുണ്ടോ?\nاللهم لا تزغ قلوبنا بعد إذ هديتنا നാഥാ ,നീഞങ്ങൾക്ക് ഹിദായത്ത് നൽകിയല്ലോ ഇനി ഞങ്ങൾക്ക് ഹൃദയത്തിന് ചാഞ്ചാട്ടം നൽകരുതേ\nPosted by Bulletin/ബുള്ളറ്റിൻ at 4:17 PM


ലോകത്തിന്റെ നിര്‍മാതാവ് | Youth\nപാഴ്‌വസ്തുക്കൾക്കൊണ്ട് കാഴ്ചകൾ പുനർനിർമിക്കുകയാണ് മനുവെന്ന ഷെഫീൻ. ശാരീരികവെല്ലുവിളിയെ മറികടന്നാണ് ഇവന്റെ ഈ കരവിരുത്\nPublished: Mar 5, 2018, 06:58 AM IST\nവീട്ടിലെ കാർഡ്ബോർഡും കടലാസും എന്തിന്, ചെറിയ വടിക്കഷ്ണംപോലും മനുവിന്റെ കൈയിൽ കിട്ടിയാൽ നിമിഷങ്ങൾക്കകം രൂപാന്തരം പ്രാപിക്കും. പലതരം കെട്ടിടങ്ങൾ, മെട്രോ ട്രെയിൻ, വിമാനം, ആഗ്രിബേഡ് എന്നുവേണ്ട, നൂറായിരം സാധനങ്ങൾ ഇവൻ നിർമിച്ചതായുണ്ട്. നേരിട്ടുകണ്ടതും ചിത്രങ്ങളിലൂടെയോ ടി.വി.കളിലൂടെയോ മനസ്സിൽ പതിഞ്ഞതുമായ സർവവും മനു കടലാസുകൊണ്ടും പ്ലാസ്റ്റർ ഓഫ് പാരിസുകൊണ്ടും പണിതുകൊണ്ടിരിക്കുകയാണ്. പാവറട്ടി പോവിൽ വീട്ടിൽ ഷെഫീറിന്റെയും ഷെബിയുടെയും മകനാണ് ഷെഫീൻ.രാത്രി ഒരുമണിവരെ ഉണർന്നിരുന്നാണ് കരകൗശലവസ്തു നിർമാണം. ഒരുവസ്തുവിന്റെ നിർമാണം തുടങ്ങിയാൽ മിക്കവാറും അത് പൂർത്തിയാകാതെ കിടപ്പൊ ഭക്ഷണമൊ ഇല്ലെന്നാണ് മിക്കസമയത്തെയും അവസ്ഥ.\nബുദ്ധിപരമായും ഹൃദയസംബന്ധമായുമുള്ള പ്രശ്‌നങ്ങളാണ് അലട്ടുന്നത്. ബസിൽ യാത്രചെയ്യാൻ വയ്യ. ഇടയ്ക്ക് വല്ലാതെ ക്ഷീണംവരും. ഇത്തരം എല്ലാ വെല്ലുവിളികളെയും മറികടന്നാണ് ഈ നിർമാണങ്ങൾ.കുറുനാക്ക് ഇല്ലാതെയായിരുന്നു മനുവിന്റെ ജനനം. ഇതിനുള്ള ശസ്ത്രക്രിയ മുമ്പേ കഴിഞ്ഞു. പാദങ്ങൾക്ക് ചരിവുണ്ട്. ഇതിന് മറ്റൊരു ശസ്ത്രക്രിയ ചെയ്യാനുള്ള തയ്യാറെടുപ്പിലാണ്. മുഖത്തിന് പ്ലാസ്റ്റിക് സർജറി വേണമെന്നും ഡോക്ടർമാർ നിർദേശിച്ചിട്ടുണ്ട്. കാർഡ്‌ബോർഡുകൊണ്ട് നിർമിച്ച് അലങ്കരിച്ച കെട്ടിടത്തിന് അവൻ നൽകിയിരിക്കുന്ന പേര് മനു ഹോട്ടൽ എന്നാണ്. മുണ്ടുപാലത്തെ കെട്ടിടവും ഇതിൽ നിർമിച്ചെടുത്തിട്ടുണ്ട്. ആറുമാസംകൊണ്ട് ഒരുമുറി നിറയെ സാധനങ്ങൾ ഉണ്ടാക്കിയിരിക്കുന്നു.\nപാവറട്ടിയിലാണ് ഇവരുടെ ജന്മനാട് എങ്കിലും മകന്റെ ചികിത്സയ്ക്കായി തൃശ്ശൂരിൽ താമസിക്കുകയാണ് മനുവിന്റെ കുടുംബം. കടലാസുകൊണ്ടുള്ള വസ്തുക്കൾ നിർമിക്കുന്നതിനുപുറമേ ചിത്രരചനയിലുമുണ്ട് താത്പര്യം. ഇടയ്ക്കിടെ ചിത്രങ്ങൾ വരക്കും. തബലയും ചെണ്ടയും ഇഷ്ട വാദ്യോപകരണങ്ങളാണ്. ഇതുപഠിക്കുകയും കൊട്ടുകയും ചെയ്തിരുന്നു.എന്നാൽ ഹൃദയസംബന്ധമായ പ്രശ്‌നങ്ങളാണ് വെല്ലുവിളിയായത്. കൊട്ടുമ്പോൾ ശ്വാസംമുട്ടൽ കൂടുന്നു. ഫോട്ടോ വീഡിയോ എഡിറ്റിങ്ങും നന്നായി ഷെഫീൻ ചെയ്യുന്നുണ്ട്. ഗവ. മോഡൽ ബോയ്‌സ് സ്‌കൂളിലെ ഒമ്പതാംക്ലാസ് വിദ്യാർഥിയാണ്. ഇവിടത്തെ റിസോഴ്‌സ് അധ്യാപിക രേണുക ശശികുമാർ വലിയ പ്രോത്സാഹനമാണ് നൽകുന്നത്. പ്രധാനാധ്യാപിക കെ.ബി. സൗദാമിനിയും ഇവർക്ക് പിന്തുണയായുണ്ട്. സ്‌കൂളിൽ അവന്റെ ഒരു പ്രദർശനം സംഘടിപ്പിക്കാൻ ഒരുങ്ങുകയാണ് ഇവർ.


പുളിക്കാല് കൃഷ്ണന് നായര് – Utharadesam\nബോവിക്കാനം: പഴയകാല കോണ്‍ഗ്രസ് നേതാവ് മുളിയാര് പാണൂരിലെ പുളിക്കാല് കൃഷ്ണന് നായര് (85) അന്തരിച്ചു. മുളിയാര് സഹകരണ ബാങ്ക് പ്രസിഡന്റ്, മുളിയാര് മണ്ഡലം കോണ്‍ഗ്രസ് പ്രസിഡന്റ്, പെരിയ പൂക്കളത്ത് തറവാട് പ്രസിഡന്റ്, മുണ്ടോള് അയ്യപ്പ സേവാസമിതി സ്ഥാപക പ്രസിഡന്റ്, പാണൂര് വിഷ്ണുമൂര്‍ത്തി ദേവസ്ഥാനം പ്രസിഡന്റ് തുടങ്ങിയ നിലകളില് പ്രവര്‍ത്തിച്ചിരുന്നു.\nപ്രമുഖ സ്വാതന്ത്ര്യ സമരസേനാനിയും കെ.പി.സി.സി. ജനറല്‍സെക്രട്ടറിയുമായിരുന്ന മേലത്ത് നാരായണന് നമ്പ്യാര്‍ക്കൊപ്പം കോണ്‍ഗസ് പ്രവര്‍ത്തന രംഗത്ത് മുളിയാറില് സക്രിയ സാനിധ്യമായിരുന്നു. മുളിയാറിലെ നിരവധി വികസന പ്രവര്‍ത്തനങ്ങളില് മുന്‍പന്തിയില് പ്രവര്‍ത്തിച്ചിട്ടുണ്ട്. കെ.കരുണാകരുമായി അടുത്ത ബന്ധം പുലര്‍ത്തിയിരുന്ന കൃഷ്ണന് നായര് ഡി.ഐ.സി.യിലും നേതൃനിരയില് പ്രവര്‍ത്തിച്ചിരുന്നു.\nഭാര്യ:ഇടയില്ല്യം മാധവി അമ്മ. മക്കള്:ഇ.ശാരദ, രമണി, ചന്ദ്രന്, മോഹനന്(ആലിയ ഹയര് സെക്കന്‍ഡറി സ്‌കൂള്, പരവനടുക്കം), രവി (മഹേന്ദ്ര ഫിനാന്‍സ്,ബംഗളൂരു). മരുമക്കള്:ബാലകൃഷ്ണന് നായര് (ആദൂര്), ശ്രീകല (കുണ്ടംപാറ), ശാന്തിനി (മഹാലക്ഷ്മിപുരം, ചട്ടഞ്ചാല്), ദീപ (പയ്യന്നൂര്), പരേതനായ കുമാരന് നായര്(മുണ്ടാങ്കുളം). സഹോദരങ്ങള്:പി.ഗോപാലന് നായര് (പാണൂര്), ശാന്ത (മുടാംകുളം), പരേതനായ പി.കുഞ്ഞമ്പുനായര് (പാണൂര്).\nഹീമോഗ്ലോബിന് പരിശോധന നടത്തി\nഏകദിന ബോധവല്‍ക്കരണ ശില്‍പശാല


ഇനിയും വളരെയേറെ ബാക്കിയുണ്ട് - SOPHIA TIMES\n1900 -ാം ആണ്ടിൽ ഹെന്റി ഫോർഡ് ഒരു മീറ്റിംഗിൽ ഇങ്ങനെ പ്രസ്താവിച്ചു: ”ഒരു പക്ഷേ സമീപഭാവിയിൽ തന്നെ കുതിരകളില്ലാതെ ഓടുന്ന വണ്ടികൾ നമ്മുടെ നിരത്തുകളിൽ പ്രത്യക്ഷപ്പെടാം.” ഇതുകേട്ട് ബഹുഭൂരിപക്ഷം ശ്രോതാക്കളും പൊട്ടിച്ചിരിച്ചു. കാരണം അന്നുവരെയും കുതിരകളെ കെട്ടിയാണ് വണ്ടികൾ ഓടിച്ചിരുന്നത്. കുതിരയില്ലാതെ, സ്വയം വണ്ടിയോടുന്നതെങ്ങനെ? എന്നാൽ 1903-ൽ ഹെന്റി ഫോർഡ് തന്നെ കുതിരകളില്ലാതെ സ്വയം ഓടുന്ന ആദ്യത്തെ മോട്ടോർകാർ റോഡിലിറക്കി.\n19-ാം നൂറ്റാണ്ടിന്റെ അവസാനവർഷങ്ങളൊന്നിൽ ഒരു പ്രൊട്ടസ്റ്റന്റ് ബിഷപായിരുന്ന റവ. റൈറ്റ് മനുഷ്യന്റെ കണ്ടുപിടുത്തങ്ങളെക്കുറിച്ചും ലോകത്തിന്റെ പുരോഗതിയെക്കുറിച്ചും ഒരു സുഹൃത്തിനോട് സംസാരിച്ചുകൊണ്ടിരിക്കുകയായിരുന്നു. സുഹൃത്ത് പെട്ടെന്ന് ഇങ്ങനെ പറഞ്ഞു: ”അധികകാലം കഴിയുന്നതിനുമുമ്പേ, ആകാശത്തിലൂടെ പക്ഷിയെപ്പോലെ സഞ്ചരിക്കാനുള്ള വിദ്യയും മനുഷ്യൻ കണ്ടുപിടിക്കുമെന്നാണ് എനിക്കു തോന്നു ന്നത്.” ഇതുകേട്ട് ബിഷപ് ചിരിച്ചുകൊണ്ട് പറഞ്ഞു. ”ഇതൊക്കെ അമ്മൂമ്മക്കഥയിലെ കാര്യമാണ്. മനുഷ്യന് ഒരിക്കലും പക്ഷിയെപ്പോലെ ആകാശത്തിൽ പറക്കാൻ കഴിയുമെന്ന് ഞാൻ വിശ്വസിക്കുന്നില്ല.”\nപത്തിരുപത് വർഷങ്ങൾക്കുശേഷം ഓർവില്ലി, വിൽ ബേർ എന്നീ രണ്ടു സഹോദരന്മാർ ആദ്യത്തെ വിമാനം നിർമ്മിച്ച് ആകാശത്തിലൂടെ സഞ്ചരിച്ചു. ഇവർ ആരായിരുന്നു എന്നറിയാമോ? മനുഷ്യന് ആകാശയാത്ര അസാധ്യം എന്നു ചിന്തിച്ചിരുന്ന ബിഷപ് റൈറ്റിന്റെ തന്നെ മക്കളായിരുന്നു. അവർ റൈറ്റ് സഹോദരന്മാർ എന്നാണ് ഇന്നും അറിയപ്പെടുന്നത്.\nപുതിയ ഓരോ ദിവസവും നമ്മുടെ മനസ്സ് പുതിയ അനുഭവങ്ങൾക്കും അത്ഭുതങ്ങൾക്കുമായി തുറന്നുകൊടുക്കണം. ജീവിതം ഇത്രയേ ഉള്ളു. ഇങ്ങനെയൊക്കെ പോയാൽ മതി എന്ന് വിചാരിക്കരുത്. കുടുംബ ജീവിതത്തിലും സമൂഹ ജീവിതത്തിലും ജോലിയിലും ഇനിയും നാം മുന്നോട്ട് പോകേണ്ടിയിരിക്കുന്നു. ഓരോ ദിവസവും പുതിയ അനുഭവങ്ങളും അറിവുകളും സ്വപ്‌നങ്ങളും നമുക്കുണ്ടാകണം. പലരുടെയും ബന്ധങ്ങളും ബിസ്സിനസ്സും പഠനവും ഇതര പ്രവർത്തനമേഖലകളും മുരടിച്ച് പോകുന്നതിന്റെ കാരണം ഇപ്പോൾ ഉള്ളതിനും അപ്പുറത്തേക്ക് ചിന്തിക്കാനോ സ്വപ്‌നംകാണാനോ സാധിക്കാത്തതാണ്. അത്തരം വാർദ്ധക്യം ബാധിച്ച മനസ്സുകൾ യുവാക്കളെപ്പോലും വൃദ്ധരാക്കിമാറ്റുന്നു. നാളയേക്കുറിച്ച് ലോകത്തെക്കുറിച്ച് പ്രവർത്തനമേഖലകളെക്കുറിച്ച് കെട്ടുപോകാത്ത സ്വപ്‌നങ്ങൾ ഉള്ളവർ വാർദ്ധക്യത്തിലും യുവത്വം പ്രസരിപ്പിക്കുന്നവരായിരിക്കും. അതിനാൽ ജീവിതത്തിന് പരിധിയിടാതിരിക്കുക.\nഭീതിയും പരാജയങ്ങളും കുറ്റപ്പെടുത്തലുകളും മാത്രമല്ല നേട്ടങ്ങളുടെയും അഭിനന്ദനങ്ങളുടേയും ലഹരിവഴിയുണ്ടാക്കുന്ന ആലസ്യവും പുതിയ മേഖലകളിലേയ്ക്ക് മനസ്സുയർത്താൻ തടസ്സമായിത്തീരാം. അതിനാൽ ബൈബിൾ പറയുന്നതുപോലെ ‘പിന്നിലുള്ളവയെ വിസ്മരിച്ച് മുന്നിലുള്ളവയെ ലക്ഷ്യമാക്കി നാം ഓട്ടം തുടരണം.’ – മരണംവരെയും.\nനമ്മുടെ സ്ഥാപനങ്ങൾ ഇപ്പോൾ ഉള്ളതിനേക്കാൾ വളരാൻ സാധ്യതകളുണ്ട്. നമ്മുടെ ബന്ധങ്ങൾ ഇനിയും വളരേണ്ടതുണ്ട്. നമുക്കിനിയും വളരേയെറെ പഠിക്കാൻ കഴിയും. നമ്മുടെ ജീവിതത്തിൽ ഇനിയും അവസരങ്ങളും സാധ്യതകളു\nമുണ്ട്.പുതിയ പ്രതീക്ഷകളും സ്വപ്‌നങ്ങളുംകൊണ്ട് ഓരോ ദിവസത്തേയും ഉണർത്തുക. ജീവിതം മനോഹരമായിത്തീരും.\nLife of Nellikkan


Many are think that i amatransgender says Ranjini Haridas - Malayalam Filmibeat\nAutomobiles Xpulse 200 4V-യുടെ ബുക്കിംഗ് താല്‍ക്കാലികമായി നിര്‍ത്തി Hero; കാരണം ഇതാ\nTechnology ബിഎസ്എൻഎൽ മുതൽ ടാറ്റ സ്കൈ വരെ; 800 രൂപയിൽ താഴെയുള്ള ബ്രോഡ്ബാൻഡ് പ്ലാനുകൾ\n| Updated: Saturday, July 8, 2017, 16:19 [IST]\nഒരു കാലത്ത് മലയാള ടെലിവിഷന് ആങ്കറിങ് ലോകത്തെ റാണിയായിരുന്നു രഞ്ജിനി ഹരിദാസ്. ഐഡിയ സ്റ്റാര് സിംഗര് എന്ന് പറഞ്ഞാല് രഞ്ജിനി ഹരിദാസും, രഞ്ജിനി ഹരിദാസ് എന്ന് പറഞ്ഞാല് ഐഡിയ സ്റ്റാര് സിംഗറും ഉള്ള ഒരു കാലമുണ്ടായിരുന്നു കേരളത്തില്. മലയാളത്തില് ഏറ്റവും കൂടുതല് പ്രതിഫലം കൈപ്പറ്റിയ അവതാരകയും രഞ്ജിനിയായിരുന്നു.\nരഞ്ജിനിയെ എതിര്‍ക്കുന്നവരും താരത്തെ ആരാധിച്ചിരുന്നു എന്നതാണ് മറ്റൊരു നഗ്നസത്യം. എന്നാല് പെട്ടന്നാണ് രഞ്ജിനി ഇന്റസ്ട്രിയില് നിന്നും ഔട്ടായത്. ഏഷ്യനെറ്റ് ചാനലില് നിന്ന് ഫഌവേഴ്‌സ് ചാനലിലേക്ക് ചേക്കേറി. തുടര്‍ന്ന് എങ്ങുമില്ലാതെയായി. ഇപ്പോള് ചില സ്‌റ്റേജ് ഷോകളില് അപൂര്‍വ്വമായി മാത്രമേ രഞ്ജിനിയെ കാണാന് കഴിയാറുള്ളൂ..\nഎന്നാലും രഞ്ജിനിയുടെ ആത്മവിശ്വാസമൊന്നും ചോര്‍ന്നിട്ടില്ല. എല്ലാം ശരിയാവും എന്ന് തന്നെയാണ് രഞ്ജിനി ഇപ്പോഴും വിശ്വസിയ്ക്കുന്നത്. ഒരു ഫ്രീലാന്‍സ് ആര്‍ട്ടിസ്റ്റിന്റെ പരിമിതികളാണിതെന്നാണ് ഒരു അഭിമുഖത്തില് സംസാരിക്കവെ രഞ്ജിനി പറഞ്ഞത്.\nഞാന് പുരുഷ വിരോധിയല്ല\nഎന്നെ പലരും കാണുന്നത് ഒരു പുരുഷ വിരോധിയായിട്ടാണ്. എന്നാല് എന്റെ ഏറ്റവും അടുത്ത സുഹൃത്തുക്കളെല്ലാം ആണ് കുട്ടികളാണ്. ആണ് - പെണ് വ്യത്യാസമില്ലാതെ തെറ്റ് എവിടെ കണ്ടാലും ഞാന് പ്രതികരിക്കും. അതൊന്നും പുരുഷ വിരോധം കൊണ്ടല്ല എന്ന് രഞ്ജിനി പറഞ്ഞു.\nഒരു സാധാരണ പെണ്‍കുട്ടി ഡേറ്റ് ചെയ്യുന്നതിനെക്കാള് കൂടുതല് പുരുഷന്മാരെ ഞാന് ഡേറ്റ് ചെയ്തിട്ടുണ്ട്. എന്നെ നന്നായി മനസ്സിലാക്കാന് പറ്റിയ ഒരാളെ കിട്ടിയാല് വിവാഹം കഴിക്കാന് ആഗ്രഹിക്കുന്നുണ്ട് എന്ന് രഞ്ജിനി വെളിപ്പെടുത്തി.\nഎന്നെ ട്രാന്‍സ്‌ജെന്ററായി കാണുന്നവരുണ്ട് എന്ന് രഞ്ജിനി പറയുന്നു. സ്ത്രീകളുടെയും ട്രാന്‍സ്‌ജെന്റേഴ്‌സിന്റെയും മൃഗങ്ങളുടെയും കാര്യത്തില് ശബ്ദമുയര്‍ത്തിയതിന്റെ പേരില് ഒത്തിരി വിമര്‍ശനങ്ങള് കേള്‍ക്കേണ്ടി വന്നിട്ടുണ്ട്. അതോടെ ഞാന് ട്രാന്‍സ്‌ജെന്ററായി. മനുഷ്യത്വത്തിന് മുന്നില് ഇതൊന്നും ഞാന് കാര്യമാക്കുന്നില്ലെന്ന് രഞ്ജിനി പറയുന്നു.\nകുട്ടിക്കാലത്ത് അച്ഛന് തെരുവില് നിന്ന് കിട്ടിയ പോമേറിയന് പട്ടിയെ വീട്ടില് കൊണ്ടു വന്നതോടെയാണ് രഞ്ജിനിയ്ക്ക് പട്ടിപ്രേമം തുടങ്ങിയത്. അച്ഛന് മരിച്ച് കുറച്ച് നാള് കഴിഞ്ഞപ്പോള് ആ പട്ടിയും മരിച്ചു. അതിന് ശേഷം രഞ്ജിനി പെറ്റ്‌സിനെ വളര്‍ത്തിയിട്ടില്ലത്രെ. പിന്നീട് രഞ്ജിനി ജോലി ആവശ്യത്തിന് പുറത്തേക്ക് വന്നപ്പോള് അമ്മ ഒറ്റയ്ക്കായപ്പോഴാണ് വീണ്ടും പെറ്റ്‌സിനെ വളര്‍ത്താന് തുടങ്ങിയത്.\nRead more about: ranjini haridas malayalam film malayalam movie malayalam cinema രഞ്ജിനി ഹരിദാസ് മലയാളം സിനിമ\nMany are think that i amatransgender says Ranjini Haridas\nഇന്ത്യയിൽ ഏറ്റവും കൂടുതൽ പ്രതിഫലം വാങ്ങുന്ന നടന്; ബാഹുബലി താരം പ്രഭാസിന് ഒരു ദിവസം കോടികളെന്ന് റിപ്പോർട്ട്


നല്ല മനസ്സിന് പ്രണാമം സുഷ്മാ സ്വരാജിനെ കുറിച്ച് ജയചന്ദ്രന് മൊകേരി – vatakaranews.in\nMonday, 16 December 2019 04:54:41 AM\nനല്ല മനസ്സിന് പ്രണാമം സുഷ്മാ സ്വരാജിനെ കുറിച്ച് ജയചന്ദ്രന് മൊകേരി\nBy | Thursday August 8th, 2019\nമൊകേരി( വടകര) : അന്തരിച്ച ബിജെപി നേതാവും മുന് വിദേശകാര്യ മന്ത്രിയെ കുറിച്ച് അധ്യാപകനും എഴുത്തുകാരുനുമായി ജയചന്ദ്രന് മൊകേരി അനുഭവങ്ങള് ഫെയ്‌സ് ബുക്കിലൂടെ പങ്കു വെയ്ക്കുന്നു. മാലിദ്വീപില് തടവിലാക്കപ്പെട്ടതിനെ തുടര്‍ന്ന് വിദേശകാര്യ മന്ത്രിയായിരിക്കെ നല്‍കിയ സഹായങ്ങളെ കുറിച്ചാണ് എഫ് ബി യില് പറയുന്നത്.\n‘മോളേ, ജയചന്ദ്രന് എനിക്ക് സ്വന്തം മകനെ പോലാണ്. ഓരോ പ്രവാസിയും എന്റെ മക്കളാണ്. അവരുടെ രക്ഷയ്ക്കും, സുരക്ഷയ്ക്കും ഞാനുണ്ടാകും…’ ഡല്‍ഹിയില് പാര്‍ലമെന്റിലെ വിദേശകാര്യ മന്ത്രിയുടെ മുറിയില് മാലി ജയിലില് അന്യായമായി തടവില് കഴിഞ്ഞിരുന്ന ജയചന്ദ്രന് മൊകേരിയുടെ ഭാര്യ ജ്യോതി ടീച്ചറെ ചേര്‍ത്ത് നിര്‍ത്തി സുഷമ്മ സ്വരാജ് പറഞ്ഞത് ഓര്‍ക്കുന്നു.\nജയചന്ദ്രന് മൊകേരിയുടെ ജ്യോതി ഭര്‍ത്താവിന്റെ ജയില് മോചനത്തിനായി വാതിലുകളും സമീപച്ചപ്പോഴേക്കെ ഉന്നത് രാഷ്ട്രീയ നേതാക്കളുടെ ഭാഗത്ത് നിന്നാണ് നിസംഗ്ഗമായ സമീപനമാണ് ഉണ്ടായതെന്നും സുഷ്്മാ സ്വരാജ് കേസില് നേരിട്ട് ഇടപെടുകയും ജയില് മോചനത്തിന് അവസാന നിമിഷം കൂടെയുണ്ടായിരുന്നുവെന്നും ജയചന്ദ്രന് മൊകേരി എഫ് ബി കുറിപ്പില് പറയുന്നു.\nജയചന്ദ്രന് മൊകേരിയുടെ എഫ് ബി കുറിപ്പ്\nമാലദ്വീപില് എനിക്കെതിരെ ഉണ്ടായിരുന്ന കേസിന്റെ ആദ്യഘട്ടത്തില് കേരളത്തിലെ ചില രാഷ്ട്രീയ നേതാക്കളെ മകനേയും കൂട്ടി കാണാന് പോയ കാര്യം വേദനയോടെ ഭാര്യ പറഞ്ഞതോര്‍ക്കുന്നുണ്ട്.\n‘ഓരോ പ്രധാനപ്പെട്ട രാഷ്ട്രീയ നേതാക്കളേയും ഞാന് കാണാന് ശ്രമിക്കുന്നുണ്ട്. സ്റ്റേറ്റിലും കേന്ദ്രത്തിലും പിടിപാടുള്ളവര് അക്കൂട്ടത്തിലുണ്ട്. പക്ഷെ നിങ്ങളുടെ കേസ് സംബന്ധിച്ച് പറയുമ്പോള് അവരിലെന്തോ ആശയക്കുഴപ്പമുണ്ട്. ഞാന് പറയുന്നത് എത്രമേല് ശരിയാകാം എന്ന സംശയം. ഒരുപക്ഷെ വ്യക്തിപരമായി നിങ്ങളെ അറിയാത്തതാകാം അതിന്റെ കാരണം.’\n‘മടുത്തു! എന്തൊരാവസ്ഥയാണ് നിങ്ങളുടേത്…. എനിക്കിവിടെ നിങ്ങളുടെ കാര്യത്തില് ഒന്നും ചെയ്യാനാകുന്നില്ല. അതെന്നെ വല്ലാതെ വേദനിപ്പിക്കുന്നുണ്ട്.’\nലക്ഷ്യം കാണാതെപോകുന്ന നിരന്തര യാത്രകളുടെ മടുപ്പ് മാസങ്ങളോളം അവളെ കാര്‍ന്നുതിന്നുകൊണ്ടിരുന്നു. എന്നിട്ടും ഒരനക്കം പിന്നോട്ടുപോകാന് ജ്യോതി തയ്യാറായതുമില്ല.കൂടെ കൂട്ടുകാരുണ്ടായിട്ടും ആ യാത്രകള് ഒരൊറ്റയാള് പോരാട്ടമായി അവള് കൊണ്ടുപോയി. ആ നിശ്ചയദാര്‍ഢ്യമാകണം ദില്ലിവരെയുള്ള തനിച്ചുള്ള യാത്രയ്ക്ക് പ്രേരണയായതും വിദേശകാര്യ മന്ത്രി സുക്ഷമ സ്വരാജിനെ നേരില് കണ്ട് സംസാരിക്കാന് അവള്‍ക്ക് സാധ്യമായതും. സുഷമ സ്വരാജ് അര്‍ഹിക്കുന്ന പരിഗണന അവളുടെ വാക്കുകള്‍ക്ക് നല്‍കി. ചിലര്‍ക്ക് തോന്നിയതുപോലുള്ള ആശയക്കുഴപ്പം എന്റെ കേസ് സംബന്ധിച്ച് അവര്‍ക്കുണ്ടായില്ല. ആയിരക്കണക്കിന് നാഴികകള് താണ്ടിയെത്തിയ സ്ത്രീയുടെ നൊമ്പരങ്ങള് ഉത്തരവാദിത്തപ്പെട്ടയാള് എന്നനിലയ്ക്ക് അവര്‍ക്ക് എളുപ്പം വായിച്ചെടുക്കാനായി. കൂടാതെ ഞാനും അവളും അവര്‍ക്ക് മക്കളെപ്പോലെയായി. എന്റെ മോചനകാര്യം മറ്റൊരാളെ ഏല്‍പ്പിക്കാതെ അവര് നേരിട്ടുതന്നെ മാലദ്വീപിലേക്ക് വിളിച്ചു. ആ വിളിയില് തടവറ വാതില് എനിക്ക് മുന്‍പില് തുറക്കപ്പെട്ടു. ആയിരക്കണക്കിന് പ്രവാസികള് അവരെ രക്ഷകയുടെ സ്ഥാനത്ത് കാണുന്നതിന്റെ പൊരുള് അതേവരെ പല വിദേശകാര്യ മന്ത്രിമാരും വിസമ്മതിക്കുന്ന വിഷയങ്ങളിലേക്ക് അവര് നിസ്വാര്‍ത്ഥമായി ഇടപെടുന്നതിലെ സന്നദ്ധതയാകണം.\nനാല് വര്‍ഷങ്ങള്‍ക്കിപ്പുറം അന്നത്തെ ആ അന്തരീക്ഷം ഇപ്പോഴും മനസ്സില് കനലായുണ്ട്. അപ്പോഴൊക്കെയും ഓര്‍ത്ത മുഖങ്ങളില് ഒരാള് സുഷമ സ്വരാജെന്ന ഞാന് ഒരിക്കലും നേരില് കണ്ടിട്ടില്ലാത്ത സ്‌നേഹനിധിയാണ്. ജ്യോതിയെ ചേര്‍ത്ത് നിര്‍ത്തി എന്റെ മോചനം സാധ്യമാക്കുമെന്ന് എത്ര ദൃഢനിശ്ചയത്തോടെയാണവര് പറഞ്ഞത്!\nപേഴ്‌സണല് സ്റ്റാഫില് പെട്ട ആരെയെങ്കിലും ചുമതലപ്പെടുത്തി, ജ്യോതിയെ പറഞ്ഞയക്കുന്നതിന് പകരം നേരിട്ടു തന്നെ മാലദ്വീപിലെ ഇന്ത്യന് എംബസിയിലേക്ക് അവര് വിളിക്കുകയായി. അതെന്റെ സ്വതന്ത്ര ജീവിതത്തിലേക്കുള്ള വഴിത്തിരിവായത് വളരെ പെട്ടെന്നാണ്.\n‘തക്കിജജ’യില് പുറംലോകവുമായി യാതൊരു ബന്ധവുമില്ലാതെ, ജയിലിന്റെ കുടുസ്സുമുറിയില് ഞാന് നേരിട്ടനുഭവിച്ച ദുരന്തരംഗങ്ങളുടെ അന്തരീക്ഷം മാത്രമാണുള്ളത്. തടവിലുള്ളപ്പോള് പുറത്തെന്ത് നടന്നുവെന്ന് ഞാനറിഞ്ഞിരുന്നില്ല. അതിനവിടെ യാതൊരു മാര്‍ഗ്ഗവും ഉണ്ടായിരുന്നതുമില്ല. ആ നിലയ്ക്കാണ് ദ്വീപിലേക്ക് ആവശ്യത്തിന് ജലമെത്തിച്ചതുമായി ബന്ധപ്പെട്ട കാര്യം പുസ്തകത്തില് പരാമര്‍ശിക്കപ്പെടാതെ പോയതും. ജോമാത്യുവിന്റേയും മൊയ്തു വാണിമേലിന്റേയും അനുബന്ധ കുറിപ്പുകളിലാണ് എന്റെ മോചനവുമായി ബന്ധപ്പെട്ട മുഴുവന് കാര്യങ്ങളും വിശദീകരിച്ചിരിക്കുന്നത്. സുധീര്‍നാഥിന്റെ എഫ്. ബി പോസ്റ്റില് ഈ വിഷയം വന്നതുകൊണ്ടാണ് അതിന്റെ നിജസ്ഥിതി ഇവിടെ വെളിപ്പെടുത്തുന്നത്. (തലസ്ഥാന നഗരിയായ മാലെയില് കടല്‍ജലം ശുദ്ധീകരിച്ചാണ് കുടിവെള്ളമെത്തിക്കുന്നത്. അതിനുള്ള പ്ലാന്റ് തകരാറിലായതാണ് ദ്വീപുകാര് ഇന്ത്യയോട് ആവശ്യമുള്ള കുടിവെള്ളം ആവശ്യപ്പെട്ടത്. അതേസമയം ഇന്ത്യ വിരുദ്ധ നയമായിരുന്നു ദ്വീപ് സര്‍ക്കാര് അക്കാലത്ത് നമ്മളോട് പുലര്‍ത്തിയിരുന്നത്!)\nഇനിയും കാലം അനിശ്ചിതമായി ഒഴുകുമ്പോള് എല്ലാം വിസ്മൃതിയിലകപ്പെടാം. പക്ഷെ ഓര്‍മ്മകളില് ആ അമ്മമുഖം എന്നിലെന്നും തെളിനിലാവായി നിലനില്‍ക്കുക തന്നെ ചെയ്യും. എന്നെങ്കിലുമൊരിക്കല് സുഷമ സ്വരാജെന്ന, നിരവധി ജനങ്ങളുടെ ആരാധ്യ വനിതയെ കാണുമെന്ന് കരുതി. ‘തക്കിജജ”യുടെ ഇംഗ്ലീഷ് പരിഭാഷയുമായി അവരെ ചെന്ന് കാണുന്ന ദിനങ്ങള് സ്വപ്നം കണ്ടു. ഒന്നിനും കഴിഞ്ഞില്ല.\nജീവിതം അങ്ങനെയൊക്കെയാണ്. ആശിക്കുന്നതെല്ലാം കൈയ്യെത്തും ദൂരത്ത് നിര്‍ത്തി നമ്മെ മോഹിപ്പിച്ച് വശംകെടുത്തുന്ന ഒരുതരം മാസ്മരികത ഓരോ ജീവിതവും പേറുന്നുണ്ട്. ഒടുക്കം ശൂന്യതയിലേക്കെന്ന മട്ടില് മടക്കം.\nആ നല്ലമനസ്സിന് ഈ ഈയുള്ളവന്റ പ്രണാമം. അനന്തനിദ്രയ്ക് നമ്മുടെയെല്ലാം അശ്രുപൂജ.\nTags: Jayachandran Mokeri about Sushma Swaraj


പീഡനത്തിന് ഇരയായ കുട്ടികള് ശിശുസംരക്ഷണ കേന്ദ്രത്തില്‍നിന്നും ഇറങ്ങിയോടി | Children saved by health department in Thrissur - Malayalam Oneindia\nUpdated: Sun, Jun 9, 2019, 22:25 [IST]\nതൃശൂര്: ചാലക്കുടി മേലൂരിലെ പൂലാനിയിലെ മരിയ പാലന സൊസൈറ്റി നടത്തുന്ന ശിശുസംരക്ഷണ കേന്ദ്രത്തില്‍നിന്ന് ഇറങ്ങിയോടിയ ആറ് ആദിവാസി കുട്ടികളെ ആരോഗ്യവകുപ്പ് അധികൃതര് രക്ഷിച്ച് ആശുപത്രിയിലെത്തിച്ചു. പിന്നീടിവരെ തൃശൂരിലെ ചൈല്‍ഡ് ലൈന് കേന്ദ്രത്തിലേക്ക് മാറ്റി. മുതിര്‍ന്ന വിദ്യാര്‍ഥികളുടെ പീഡനം മൂലമാണ് തങ്ങള് രക്ഷപ്പെട്ടതെന്ന് കുട്ടികള് ചൈല്‍ഡ് വെല്‍ഫെയര് അധികൃതര്‍ക്കും പോലീസിനും മൊഴിനല്‍കി. ആറുപേരും ആണ്‍കുട്ടികളാണ്.\nഞായറാഴ്ച രാവിലെ അഞ്ചുമണിയോടെ പുറത്തു കടന്ന ഇവര് പൂലാനി ജങ്ഷനിലെ കടയുടെ മുന്നിലിരിക്കുന്നതാണ് കണ്ടത്. ഇതുവഴി വന്ന മേലൂര് പ്രാഥമിക ആരോഗ്യ കേന്ദ്രത്തിലെ ജൂനിയര് ഹെല്‍ത്ത് ഇന്‍സ്‌പെക്ടര് കെ.എം. മഞ്ചേഷാണ് ഇവരെ ആദ്യം കണ്ടെത്തിയത്. വിവരം ചോദിച്ചറിഞ്ഞ അദ്ദേഹം ഉടനെ കുട്ടികളെ ചാലക്കുടി താലൂക്ക് ആശുപത്രിയിലെത്തിക്കുകയായിരുന്നു. വിവരമറിഞ്ഞ് ബി.ഡി. ദേവസി എം.എല്.എ, ചാലക്കുടി ബ്ലോക്ക് പഞ്ചായത്ത് പ്രസിഡന്റ് കെ.കെ. ഷീജു എന്നിവര് സ്ഥലത്തെത്തി. കൊരട്ടി എസ്.ഐയുടെ നേതൃത്വത്തില് പോലീസും എത്തിച്ചേര്‍ന്നു.\nവാച്ചുമരം, ആനക്കയം എന്നീ കോളനികളിലുള്ള കുട്ടികളാണിത്. ആറും എട്ടും വയസിനിടയിലുള്ള ഇവരെ മാതാപിതാക്കളാണ് ഇവിടെ എത്തിച്ചതെന്ന് മരിയ പാലന സൊസൈറ്റി അധികൃതര് പറഞ്ഞു. എന്നാല് സ്വാധീനം ചെലുത്തി ഏജന്റുമാര് മുഖേനയാണ് കുട്ടികളെ ഇവിടെ കൊണ്ടുവരുന്നതെന്ന് ആശുപത്രിയിലെത്തിയ ഏതാനും പൊതു പ്രവര്‍ത്തകര് പറഞ്ഞു. സംഭവത്തില് ഗൗരവമായ അന്വേഷണം നടത്താന് പോലീസിനും ട്രൈബല് ഡിപ്പാര്‍ട്ട്‌മെന്റ് ഉദ്യോസ്ഥര്‍ക്കും നിര്‍ദേശം നല്‍കിയതായി എം.എല്.എ. പറഞ്ഞു.\nമറ്റ് ആദിവാസി കോളനികളില്‍നിന്ന് ഇത്തരത്തില് കുട്ടികളെ കടത്തി കൊണ്ടുപോയിട്ടുണ്ടോ എന്ന കാര്യവും അന്വേഷിക്കുമെന്ന് എം.എല്.എ. വ്യക്തമാക്കി. ഇതിനിടെ ഏതാനും രാഷ്ട്രീയ സംഘടനകള് മരിയ പാലന സൊസൈറ്റിക്ക് മുന്നില് പ്രതിഷേധം സംഘടിപ്പിച്ചു. ആശുപത്രിയില് എത്തിച്ചവരില് മുതിര്‍ന്ന രണ്ടുപേര് നാലാം ക്ലാസുകാരും കഴിഞ്ഞവര്‍ഷം പൂലാനിയിലെ സ്ഥാപനത്തില് എത്തിയവരുമാണ്. മറ്റുള്ളവരെ നാലുദിവസം മുമ്പാണ് ഇവിടെ എത്തിച്ചത്.\nപൂലാനിയിലെ മരിയപാലന സൊസൈറ്റിയുടെ ശിശു സംരക്ഷണ കേന്ദ്രത്തില്‍നിന്നു രക്ഷപ്പെട്ട ആദിവാസി കുട്ടികളെ വാഴച്ചാലിലെ ട്രൈബല് സ്‌കൂളിലെത്തിച്ചു. ഇവിടെ പഠിപ്പിച്ചാല് മതിയെന്ന ആറുപേരുടെയും മാതാപിതാക്കളുടെ അഭിപ്രായം കണക്കിലെടുത്താണ് തൃശൂര് ചൈല്‍ഡ് ലൈന് ഭാരവാഹികള് ഇതിന് നിര്‍ദേശിച്ചത്. വാഴച്ചാല് സ്‌കൂളില് ഹോസ്റ്റല് സൗകര്യങ്ങളുമുണ്ട്.\nchildren health department thrissur തൃശൂര് പീഡനം\nChildren saved by health department in Thrissur


ജനിക്കുന്ന കുട്ടികളില് ഭൂരിഭാഗവും ഇരട്ടകള്; ഫിലിപ്പീന്‍സിലെ ഇരട്ടകളുടെ ദ്വീപിന്റെ രഹസ്യം തേടി ശാസ്ത്രലോകം | Daily Indian Herald\nSeptember 20, 2018 9:51 am By : Indian Herald Staff\nഅല്‍ബാദ്: പ്രകൃതി സുന്ദരമായ കൊച്ചു ദ്വീപ് അവിടെ ജനിക്കുന്നവരില് ഭൂരിഭാഗവും ഇരട്ടകള്. ചിലവരെ ചെറിയ അടയാളങ്ങള് വെച്ച് കണ്ടു പിടിക്കാം എന്നല് അധികം പേരെയും അടുത്ത ബന്ധുക്കള്‍ക്കു പോലും എളുപ്പം തിരിച്ചറിയാനാകില്ല. കുട്ടി ഇരട്ടകള് മുതല് പ്രായമായ മുത്തച്ഛന്- മുത്തശ്ശി ഇരട്ടകള് വരെ ഇവിടെ കാഴ്ചക്കാരെ തെറ്റിദ്ധരിപ്പിക്കാന് ഒരുങ്ങി ഇരുപ്പുണ്ട്. ഇതൊക്കെ കേള്‍ക്കുമ്പോള് ഒരു പഴയ നാടോടി കഥയാണെന്ന് ആര്‍ക്കും തോന്നാം എന്നാല് ഇത് കഥയല്ല ഇരട്ടകളെക്കൊണ്ടു നിറഞ്ഞ ഒരു യഥാര്‍ത്ഥ ദ്വീപിന്റെ കാര്യമാണ് പറഞ്ഞു വരുന്നത്. ഫിലിപ്പീന്‍സിലാണ് ഈ ഇരട്ടകളുടെ ദ്വീപ് സ്ഥിതി ചെയ്യയുന്നത്. അല്‍ബാദ് എന്നാണ് ദ്വീപിന്റെ പേര്.\n15000ത്തില് താഴെ മാത്രമാണ് ഇവിടത്തെ ജനസംഖ്യ. എന്നാല് മൊത്തം 100 ജോഡി ഇരട്ടകളാണ് ഈ ദ്വീപിലുള്ളത്. ഒരേ വസ്ത്രങ്ങള് ധരിച്ച് പുറത്തിറങ്ങുന്ന ഇവരെ ദ്വീപിന് ഉള്ളില് ഉള്ളവര്‍ക്ക് പോലും തിരിച്ചറിയാന് ബുദ്ധിമുട്ടാണ്. ഇരട്ടകളുടെ എണ്ണം കാരണം ഇന്ന് ലോക പ്രശസ്തമാണ് ഈ ദ്വീപ്.\nഏറ്റവും അവസാനമായി ദ്വീപില് ജനിച്ചിരിക്കുന്ന ഇരട്ടകള് നാല് മാസം പ്രായമുള്ള ജിയാനും ജോണുമാണ്. 80 വയസ്സുള്ള യൂഡോസിയ മൊറാസും അന്റോണിയോ മൊറാസുമാണ് ദ്വീപിലെ പ്രായം കൂടിയ ഇരട്ടകള്. 2015ല് മാത്രം 12 ജോഡി ഇരട്ടകള് ദ്വീപില് ജനിച്ചുണ്ടെന്നാണ് നാട്ടുകാര് പറയുന്നത്.\nഒരേ പോലുള്ള ഈ ഇരട്ടകളെ കാണാന് രസമാണ് എങ്കിലും ഇത് കാരണം പലപ്പോഴും അവിടത്തെ നാട്ടുകാര് വലയാറുണ്ട്. ഇരട്ടകള് കാരണം പല പ്രശ്‌നങ്ങളും ദ്വീപിലുണ്ടാകാറുണ്ട്. ഇരട്ടകളായ അന്റോണിയ, യൂഡോസ്യ എന്നീ യുവതികളാണ് ഇത്തരത്തില് ഒരു സംഭവം വിവരിച്ചത്.\nവിവാഹം കഴിഞ്ഞ നാളുകളില് അന്റോണിയയുടെ ഭര്‍ത്താവിന് പലപ്പോഴും ഭാര്യയെ മാറിപ്പോകുമായിരുന്നത്രേ. ഇത് വലിയ പ്രശ്‌നങ്ങളിലേക്ക് നിങ്ങിയതോടെ തന്റെ മൂക്കിലുള്ള മറുക് അടയാളമായി കാണിച്ച് കൊടുത്താണ് അന്റോണിയ പ്രശ്‌നം പരിഹരിച്ചത്. ജനിക്കുന്നവരില് ഭൂരിഭാഗവും ഇരട്ടകളാകുന്നതിനെക്കുറിച്ച് പല കാരണങ്ങള് ദ്വീപുകാര്‍ക്കിടയില് പറയാറുണ്ടെങ്കിലും ശാസ്ത്രീയ പഠനങ്ങളൊന്നും ഇതുവരെ നടന്നിട്ടില്ല. അന്തര്‍ദേശീയ മാധ്യമങ്ങളില് പോലും ദ്വീപ് വാര്‍ത്തയായതോടെ ശാസ്ത്രീയ പഠനങ്ങള്‍ക്കും പലരും തയ്യാറെടുക്കുന്നുണ്ട്.\nഒരാള് കരച്ചില് നിര്‍ത്തുമ്പോള് മറ്റേയാള് കരഞ്ഞ് തുടങ്ങും; ഇരട്ടക്കുട്ടികളുടെ അമ്മയായ സന്തോഷത്തില് സാന്ദ്ര\nഹോളിവുഡ് നടന് ബ്രാഡ് പിറ്റിനെ പോലെയാകാന് ഇരട്ട സഹോദരന്മാര് ചിലവഴിച്ചത്…\nഅപൂർവ്വ ശസ്ത്രക്രിയ; ഇരട്ടകളെ വേർപ്പെടുത്തി\n13 മണിക്കൂറുകള്‍ക്കൊടുവില് സയാമീസ് ഇരട്ടകള് വേര്‍പ്പെട്ടു; ഒരാളെ തനിച്ചാക്കി മറ്റേയാള് യാത്രയായി…\nലോകത്തിലെ ഏറ്റവും സുന്ദരിമാരായ ഇരട്ടക്കുട്ടികള്; ചെറുപ്രായത്തില് സമ്പാദിക്കുന്നത് ലക്ഷങ്ങള്


നിയമ നടപടി സ്വീകരിക്കുമെന്ന് കോണ്‍ഗ്രസ്; വാക്കുകള് മാധ്യമങ്ങള് വളച്ചൊടിച്ചതെന്ന് വിജയരാഘവന്\nസ്ത്രീ സംരക്ഷകരെന്ന് പറയുന്ന എല്.ഡി.എഫ് നേതാക്കളുടെ ഭാഗത്ത് നിന്നുള്ള ഇത്തരം പരാമര്‍ശം ഏറെ വേദനിപ്പിക്കുന്നുവെന്ന് രമ്യാ ഹരിദാസ് പ്രതികരിച്ചു.\n02 Apr, 2019 at 07:49 AM\nആലത്തൂരിലെ യുഡിഎഫ് സ്ഥാനാര്‍ഥി രമ്യാഹരിദാസിനെതിര അശ്ശീല പരാമര്‍ശം നടത്തിയ എ വിജയരാഘവനെതിരെ നിയമ നടപടി സ്വീകരിക്കുമെന്ന് കോണ്‍ഗ്രസ്. വിജയരാഘവന്‍റെ പരാമര്‍ശം വേദനപ്പിച്ചെന്ന രമ്യഹരിദാസ് പറഞ്ഞു. വാക്കുകള് മാധ്യമങ്ങള് വളച്ചൊടിക്കുകയായിരുന്നുവെന്നാണ് വിജയരാഘവന്‍റെ വിശദീകരണം.\nപൊന്നാനി ലോക്സഭാ മണ്ഡലത്തിലെ എല്.ഡി.എഫ് കണ്‍വന്‍ഷനിലായിരുന്നു എല്.ഡി.എഫ് കണ്‍വീനറുടെ വിവാദ പരാമര്‍ശം. സ്ത്രീ സംരക്ഷകരെന്ന് പറയുന്ന എല്.ഡി.എഫ് നേതാക്കളുടെ ഭാഗത്ത് നിന്നുള്ള ഇത്തരം പരാമര്‍ശം ഏറെ വേദനിപ്പിക്കുന്നുവെന്ന് രമ്യാ ഹരിദാസ് പ്രതികരിച്ചു.\nവിജയരാഘവന്‍റെ വിവാദ പരാമര്‍ശത്തെ ന്യായീകരിച്ച് ആലത്തൂരിലെ എ എല്.ഡി.എഫ് സ്ഥാനാര്‍ഥി പി.കെ ബിജുവും രംഗത്തെത്തി. രമ്യാ ഹരിദാസിനെ അധിക്ഷേപിച്ചുകൊണ്ട് വിജരാഘവന് കഴിഞ്ഞ ദിവസം കോഴിക്കോട് നടത്തിയ പ്രസംഗവും പുറത്ത് വന്നതോടെ എല്.ഡി.എഫ് കൂടുതല് പ്രതിരോധത്തിലായി.\nഎന്നാല് തന്‍റെ പ്രസ്താവനയെ മാധ്യമങ്ങള് വളച്ചൊടിച്ചതാണെന്ന വിശദീകരണവുമായി എ വിജയരാഘവന് വീണ്ടും രംഗത്തെത്തി. വിജയരാഘവന്‍റെ സ്ത്രീവിരുദ്ധ പരാമര്‍ശത്തിനെതിരെ യു.ഡി.എഫ് വിവിധയിടങ്ങളില് പ്രതിഷേധിച്ചു.


Thekkady Tourism: ഇനിയും എത്ര നാൾ തുടരണം ഈ ദുരവസ്ഥ, തേക്കടിയിലേക്ക് ആളുകള് എത്തുന്നില്ല... പ്രതിസന്ധിയില് വ്യാപാരികള് - the covid-19 crisis has put tourism in idukki on the ventilator | Samayam Malayalam\nthe covid-19 crisis has put tourism in idukki on the ventilator\nഇനിയും എത്ര നാൾ തുടരണം ഈ ദുരവസ്ഥ, തേക്കടിയിലേക്ക് ആളുകള് എത്തുന്നില്ല... പ്രതിസന്ധിയില് വ്യാപാരികള്\nAuthored bySamayam Desk | Edited by Samayam Desk | Lipi | Updated: 30 Mar 2021, 04:52:00 PM\nടൂറിസം നട്ടെല്ലായി നിന്ന് അന്നം പാകിയിരുന്ന കുമളിയുടെ അവസ്ഥ ഇന്ന് ശോചനീയമാണ്. തിരക്കുകൾ കുറഞ്ഞപ്പോൾ കടകളിൽ സ്റ്റോക്ക് ചെയ്തു വെച്ച സാധനങ്ങളും ഒരുപാട് സ്വപ്നങ്ങളും മാത്രം ബാക്കിയായി. ടൂറിസത്തെ മാത്രം വിശ്വസിച്ചിരുന്ന കുമളിയുടെ ഒട്ടുമുക്കാൽ ആളുകളും ഇന്ന് വാടക കൊടുക്കാൻ കഴിയാത്ത അവസ്ഥയിലാണ്.\nകൊവിഡ് കാലഘട്ടത്തിൽ എല്ലാം മാറി മറിഞ്ഞു.\nടൂറിസം നട്ടെല്ലായി നിന്ന് അന്നം പാകിയിരുന്ന കുമളിയുടെ അവസ്ഥ ഇന്ന് ശോചനീയമാണ്.\nതിരക്കുകൾ കുറഞ്ഞപ്പോൾ കടകളിൽ സ്റ്റോക്ക് ചെയ്തു വെച്ച സാധനങ്ങളും ഒരുപാട് സ്വപ്നങ്ങളും മാത്രം ബാക്കിയായി.\nഇടുക്കി: വശ്യമനോഹരമായ സൗന്ദര്യവും അത് നുകരാൻ വരുന്ന സഞ്ചാരികളും, ഒരുപാട് നാളുകൾക്കു മുമ്പ് ഇങ്ങനെയൊക്കെയായിരുന്നു തേക്കടി. എന്നാൽ ഇന്ന് അങ്ങനെയല്ല അവസ്ഥ. കൊവിഡ് കാലഘട്ടത്തിൽ എല്ലാം മാറി മറിഞ്ഞു. ടൂറിസം നട്ടെല്ലായി നിന്ന് അന്നം പാകിയിരുന്ന കുമളിയുടെ അവസ്ഥ ഇന്ന് ശോചനീയമാണ്. തിരക്കുകൾ കുറഞ്ഞപ്പോൾ കടകളിൽ സ്റ്റോക്ക് ചെയ്തു വെച്ച സാധനങ്ങളും ഒരുപാട് സ്വപ്നങ്ങളും മാത്രം ബാക്കിയായി. ടൂറിസത്തെ മാത്രം വിശ്വസിച്ചിരുന്ന കുമളിയുടെ ഒട്ടുമുക്കാൽ ആളുകളും ഇന്ന് വാടക കൊടുക്കാൻ കഴിയാത്ത അവസ്ഥയിലാണ്.\nAlso Read: പികെ ജയലക്ഷ്മിയുടെ പര്യടന വാഹനം ആക്രമിച്ചു, പിന്നില് ഡിവൈഎഫ്ഐ? യുഡിഎഫ് പ്രവര്‍ത്തകര് പനമരം പോലീസ് സ്‌റ്റേഷന് ഉപരോധിച്ചു\nഅതിനിടയിലാണ് തേക്കടിയിലെ ബോട്ടിങ് ഫീസ് കൂട്ടിയതും, അതോടെ ആളുകളുടെ വരവ് വീണ്ടും കുറഞ്ഞു. പ്രദേശ വാസികൾക്കിടയിൽ ശക്തമായ പ്രധിഷേധം ഉണ്ടെങ്കിലും അധികാരികൾ ഇതൊന്നും ഒരു വിലക്കും എടുക്കുന്നില്ല..ഒരു കുടുംബത്തിലെ ഒരാൾക്കു തേക്കടിയിൽ വന്നു ബോട്ടിങ് ചെയ്യണമെങ്കിൽ കുറഞ്ഞത് ഒരു 485 രൂപ മുടക്കണം. കൊണ്ടുവന്ന സ്വന്തം വാഹനം പാർക്ക് ചെയ്യണമെങ്കിൽ അതിനും കൊടുക്കണം വേറെ കാശ്.\nAlso Read: "നാടുനന്നാകാനായി... നാട്ടാരും ഒന്നാകാനായി..." യുഡിഎഫിന്‍റെ പ്രചരണ ഗാനം പുറത്തിറങ്ങി\nനേരത്തെ ഒക്കെ സ്വന്തം സൈക്കിളിൽ തേക്കടിയിൽ പ്രവേശിക്കാമായിരുന്നു. അല്ലാത്തവർക്ക് കുറഞ്ഞ വാടകയിൽ ഫോറസ്റ്റിന്‍റെ സൈക്കിൾ നൽകുമായിരുന്നു. വാടക സൈക്ലിന്‍റെ അവസ്ഥ പതിയെ ശോചനീയമായി തുടങ്ങി.ഇപ്പോൾ പുതിയ നിയമവും വന്നു സ്വന്തം സൈക്കിളിൽ ആരും പോകണ്ട. ഇതൊക്കെ ആർക്കു വേണ്ടി ചെയ്യുന്നതാണെന്ന് ആർക്കും അറിയില്ല. പ്രധിഷേധങ്ങൾ ശക്തമാകുമ്പോഴും ഇവർ കൂസലില്ലാതെ നിൽക്കുകയാണ്.തേക്കടിയേ ഈ അവസ്ഥയിൽ നിന്നു എങ്ങനെങ്കിലും രക്ഷിക്കാൻ അധികാരികൾ തയ്യാറായെ മതിയാകു.\nതേക്കടി ഇടുക്കി ടൂറിസം ഇടുക്കി Thekkady Tourism Idukki Tourism Idukki news Idukki DTPC covid 19\nWeb Title : the covid-19 crisis has put tourism in idukki on the ventilator


പുന്നക്കൽ ബ്രാഞ്ച് പോസ്റ്റ് മാസ്റ്റർ എരണ്യാകുളത്തിൽ ജോയി നിര്യാതനായി - Thiruvambady News\nFriday, May 20 2022, 1:50 pm\nHome/Charamam/പുന്നക്കൽ ബ്രാഞ്ച് പോസ്റ്റ് മാസ്റ്റർ എരണ്യാകുളത്തിൽ ജോയി നിര്യാതനായി\nWeb Desk Send an email September 11, 2021\nപുന്നക്കൽ: പുന്നക്കൽ ബ്രാഞ്ച് പോസ്റ്റ് മാസ്റ്റർ എരണ്യാകുളത്തിൽ ജോയി (ജോസ് – 56) നിര്യാതനായി. സംസ്കാരം ഇന്ന് (11-09-2021- ശനി) വൈകുന്നേരം 03:30-ന് ഭവനത്തിൽ നടക്കുന്ന പ്രാർത്ഥനാ ശുശ്രൂഷകൾക്ക് ശേഷം വിളക്കാംതോട് സെന്റ് സെബാസ്റ്റ്യൻസ് പള്ളിയിൽ.\nപിതാവ്: പൈലി, മാതാവ്: മറിയക്കുട്ടി. ഭാര്യ: നീന തലയാട് പെരിഞ്ചെല്ലൂർ കുടുംബാഗം.\nമക്കൾ : അമല, അഖില, അഞ്ജന. മരുമക്കൾ : അൽബിൻ കിണറ്റുകര (പന്തല്ലൂർ), ആൽബിൻ കണ്ടത്തിൻകര (തേഞ്ഞിപ്പലം).\ncharamam local punnakkal എരണ്യാകുളത്തിൽ ജോയി, നിര്യാതനായി പുന്നക്കൽ പോസ്റ്റ് ബ്രാഞ്ച് മാസ്റ്റർ\nഏഷ്യൻ ഗെയിംസ്; സോഫ്റ്റ് ബേയ്സ്ബോൾ; ഇന്ത്യൻ ടീമിലേക്കുള്ള സെക്ഷൻ നടത്തി\nനിപ്പാ പ്രതിരോധം; എം.എൽ.എ അവലോകനയോഗം നടത്തി\nതിരുവമ്പാടി: പൊന്നാങ്കയം തറപ്പേൽ ബെന്നി നിര്യാതനായി.\nതിരുവമ്പാടി : അത്തിപ്പാറ നീരാനിപൊയ്കയിൽ പരേതനായ രാമന്റെ ഭാര്യ തങ്കമ്മ അന്തരിച്ചു.


കൊച്ചി മരടിലെ അഞ്ചു ഫ്ലാറ്റുകൾ 20 നു മുൻപ് പൊളിക്കണമെന്ന അന്ത്യശാസനവുമായി സുപ്രീംകോടതി. -\nകൊച്ചി മരടിലെ അഞ്ചു ഫ്ലാറ്റുകൾ 20 നു മുൻപ് പൊളിക്കണമെന്ന അന്ത്യശാസനവുമായി സുപ്രീംകോടതി.\nകൊച്ചി മരടിലെ അഞ്ചു ഫ്ലാറ്റുകൾ 20 നു മുൻപ് പൊളിക്കണമെന്ന അന്ത്യശാസനവുമായി സുപ്രീംകോടതി. ചീഫ് സെക്രട്ടറി 23ന് നേരിട്ട് ഹാജരാവണമെന്നും ജസ്റ്റിസ് അരുണ് മിശ്ര അധ്യക്ഷനായ ബെഞ്ച് ഉത്തരവിട്ടു. തീരദേശനിയമം ലംഘിച്ചു നിര്‍മ്മിച്ച ഫ്‌ളാറ്റുകള് എന്ന് കണ്ടെത്തിയതിനെത്തുടർന്നാണ് പൊളിച്ചുമാറ്റാൻ ഉത്തരവിട്ടത്.\nഹോളിഡേ ഹെറിറ്റേജ്, ഹോളി ഫെയ്ത്ത്, ജയിന് ഹൗസിങ്, കായലോരം അപാര്‍ട്ട്മെന്റ്, ആല്‍ഫ വെഞ്ച്വേഴ്സ് എന്നീ അഞ്ചു ഫ്ലാറ്റുകളാണ് പൊളിച്ചുമാറ്റാൻ കോടതി ഉത്തരവിട്ടിരിക്കുന്നത്. മേയ് എട്ടിനാണ് സുപ്രീംകോടതി ഫ്ലാറ്റുകൾ പൊളിച്ചുമാറ്റി ഒരുമാസത്തിനുള്ളിൽ റിപ്പോർട്ട് നൽകാൻ ഉത്തരവിട്ടത്.\nഇത് പാലിക്കാത്ത സാഹചര്യത്തിലാണ് കോടതി സ്വമേധയാ കേസെടുത്തത്. ഫ്‌ളാറ്റ് ഉടമകള് സമര്‍പ്പിച്ച റിവ്യു ഹര്‍ജിയും തള്ളി ജൂലായ് 11ന് ഉത്തരവിട്ടിരുന്നു. ഫ്ലാറ്റുടമകളും നിര്‍മാതാക്കളും പലതവണ സുപ്രീംകോടതിയെ സമീപിച്ചെങ്കിലും ഉത്തരവില് മാറ്റം വരുത്താന് ജസ്റ്റിസ് അരുണ് മിശ്രയുടെ ബെഞ്ച് തയ്യാറായില്ല.\nTags : DemolishKochiMaraduSupreme CourtUnique Times Malayalam\nPrevious Postസംസ്ഥാനത്ത് അഞ്ചു ദിവസംക്കൂടി കനത്ത മഴയ്ക്ക് സാധ്യത.\nNext Postകേരളത്തിന്‍റെ 22-ാമത്തെ ഗവര്‍ണറായി ആരിഫ് മുഹമ്മദ് ഖാന് സത്യപ്രതിജ്ഞ ചെയ്തു.


Case Diary of Marxin -1 ടെറി കോപെക്കിന്റെ കൊലയാളി - Kottayam Pushpanath Publications\n1970-കളുടെ അവസാനത്തിൽ ടെറി ഫിറ്റ്‌നസ് ഇൻസ്ട്രക്ടറായി ജോലി ചെയ്തിരുന്നു. ഒരു മാന്ത്രികൻ ബ്ലാക്ക് ബോക്സിൽ നിന്ന് ഒരു സഹായിയെ ഉയിർത്തെഴുന്നേൽപിക്കുന്നതുപോലെ ടെറിയെ ജീവിതത്തിലേക്ക് തിരികെ കൊണ്ടുവരാൻ കഴിയില്ല. 27-ാം വയസ്സിൽ ഇപ്പോഴും അജ്ഞാതനായ ഒരു കൊലയാളി അവളെ കൊലപ്പെടുത്തി. അവളുടെ ജീവൻ അപഹരിച്ച കുറ്റകൃത്യത്തെക്കുറിച്ച് തുടർന്ന് അന്വേഷണം ആരംഭിച്ചു.\nതെരേസ എം. (ടെറി) കോപെക്കിന്റെ മൃതദേഹം 1984 ഏപ്രിൽ 23 തിങ്കളാഴ്ച കണ്ടെത്തി. ടെറി ഏപ്രിൽ 21 ശനിയാഴ്ച ജോലിക്ക് ഹാജരാകുന്നതിൽ പരാജയപ്പെട്ടുവെന്ന് പീഡ്‌മോണ്ട് എയർലൈൻസിലെ ടെറിയുടെ സൂപ്പർവൈസർ ട്രൂല സ്കോട്ട് അറിഞ്ഞു. ടെറിക്ക് ഒരിക്കലും ഒരു ഫ്ലൈറ്റ് നഷ്‌ടമായില്ലെങ്കിൽ, അവൾ ഒരിക്കലും ജോലിക്ക് വൈകില്ലായിരുന്നു. അതിനാൽ, ടെറി താമസിച്ചിരുന്ന കംബർലാൻഡ് ഹിൽസ് കോണ്ടോമിനിയത്തിൽ താമസിച്ചിരുന്ന ഒരു സഹപ്രവർത്തകനോട് അവളെ പരിശോധിക്കാൻ ട്രൂല ആവശ്യപ്പെട്ടു. അവൾ കോൺഡോയുടെ മാനേജ്‌മെന്റ് ഓഫീസിലേക്ക് പോയി, അവിടെയുള്ള ഒരു ഏജന്റും ഒരു മെയിന്റനൻസ് മാൻ അവളോടൊപ്പം ടെറിയുടെ യൂണിറ്റിലേക്ക് പോയി. വാതിൽ തുറന്നിട്ട നിലയിലായിരുന്നു. അറ്റകുറ്റപ്പണി നടത്തുന്നയാൾ അകത്തു കടന്ന് ടെറിയുടെ ശരീരം അർദ്ധനഗ്നനായി കിടക്കയിൽ ഒരു സാറ്റിൻ-ലേസ് തലയിണയുടെ മുകളിൽ മുഖം കമിഴ്ന്നു കിടക്കുന്നതായി കണ്ടെത്തി. കോബ് കൗണ്ടി പോലീസിനെ വിളിച്ചു.\nജോർജിയയിലെ കോബ് കൗണ്ടിയുടെ തലവൻ, കോൾഡ് കേസ് യൂണിറ്റ് ഓഫീസർ ജോൺ ഡേവ്സ് പറയുന്നതനുസരിച്ച്, ടെറി സ്മിർണയിലെ അവളുടെ കോണ്ടോയിലേക്ക് മടങ്ങി, മിക്കവാറും ഒരു ബൈക്ക് യാത്രയിൽ നിന്നാണ്. അവളുടെ കൊലയാളി പതിയിരുന്ന് കിടക്കുകയോ അവളുടെ യൂണിറ്റിലേക്ക് അവളെ പിന്തുടർന്ന് ആ വഴിയിൽ പ്രവേശിക്കുകയോ ചെയ്തിരിക്കാം. അവളെ അടിക്കുകയും പീഡിപ്പിക്കുകയും ബലാത്സംഗം ചെയ്യുകയും ചെയ്ത അക്രമിയുമായി അവൾ പോരാടി. അവൻ അവളുടെ കൈത്തണ്ട അവളുടെ പുറകിൽ കെട്ടി ഒരു കയർ കെട്ടി, അവളുടെ കഴുത്തിൽ ഉപേക്ഷിച്ച്, ലിവറേജിനായി ഒരു ലോഹ കമ്പിയിൽ അവളെ ശ്വാസം മുട്ടിച്ചു. കേസിന്റെ ഏത് അന്വേഷണത്തിനും വിധേയമായി, മാധ്യമങ്ങളിൽ കാണുന്നതുപോലെയുള്ള ഭയാനകമായ കുറ്റകൃത്യത്തിന്റെ പൂർണമായ കരളലിയിക്കുന്ന വിശദാംശങ്ങൾ പ്രസ്താവിക്കാനാവില്ല. ലിഗേച്ചർ ശ്വാസംമുട്ടൽ മൂലമുണ്ടാകുന്ന ഒരു ബുദ്ധിമുട്ടാണ് മരണകാരണമെന്ന് അവളുടെ മരണ സർട്ടിഫിക്കറ്റിൽ രേഖപ്പെടുത്തിയിട്ടുണ്ട്.\nമൃതദേഹം കണ്ടെത്തിയ തിങ്കളാഴ്ചയ്ക്ക് മുമ്പുള്ള വെള്ളിയാഴ്ച രാത്രിയോ ശനിയാഴ്ച രാവിലെയോ കൊലപാതകം നടന്നിട്ടുണ്ടെന്ന് അധികൃതർ കരുതുന്നു. ഈ കാലതാമസം അന്വേഷകർക്ക് വിലപ്പെട്ട സമയം നഷ്ടപ്പെടുത്തുന്നു. ടെറിയുടെ കാർ പാർക്കിംഗ് സ്ഥലത്ത് പോലീസ് കണ്ടെത്തിയെങ്കിലും സംഭവസ്ഥലത്ത് നിന്ന് കുറച്ച് സൂചനകൾ ലഭിച്ചു. നിർബന്ധിത കടന്നുകയറ്റത്തിന്റെയോ കൊള്ളയടിച്ചതിന്റെയോ സൂചനകളൊന്നും പത്രങ്ങൾ റിപ്പോർട്ട് ചെയ്തിട്ടില്ല, ഒന്നും മോഷ്ടിക്കപ്പെട്ടിട്ടില്ല. ടെറിയുടെ ഫ്ലൈറ്റ് അറ്റൻഡന്റ് സഹപ്രവർത്തകരിൽ ഒരാളായ കരോൾ കെന്നഡി പറഞ്ഞു, ടെറിക്ക് സുരക്ഷാ ബോധമുണ്ടെന്ന്. വാസ്തവത്തിൽ, നിർമ്മാണത്തിൽ ജോലി ചെയ്തിരുന്ന അവളുടെ പിതാവിന്റെ ഉപദേശപ്രകാരം അവൾ തന്റെ കോൺഡോയുടെ വാതിലിന്റെ പൂട്ടുകൾ മാറ്റി; ചില ബിൽഡിംഗ് കോൺട്രാക്ടർമാർ താക്കോൽ പകർപ്പുകൾ സൂക്ഷിക്കുന്നതായി അയാൾ അവളോട് പറഞ്ഞു.\nകേസിൽ ചോദ്യംചെയ്യാൻ ആഗ്രഹിക്കുന്ന ഒരാൾക്ക് വേണ്ടി പോലീസ് “ശ്രദ്ധിക്കണം” എന്ന് മുന്നറിയിപ്പ് നൽകി. BOLO എന്നാണ് പോലീസ് നിർദ്ദേശം നൽകിയ ചട്ടത്തിന്റെ പേര്. അതിൽ കൊലയാളിയായി സംശയിക്കുന്ന ആളുടെ രേഖാചിത്രവും വിവരണവും നൽകുന്നു.\nഅതിൽ പറയുന്നത്,5അടിക്കും 8 ഇഞ്ചിനും5അടിക്കും ഇടയിൽ 10 ഇഞ്ച് ഉയരവും അത്‌ലറ്റിക് ബിൽഡും ഉള്ള, ഏകദേശം 36 വയസ്സുള്ള ഒരു വെളുത്ത പുരുഷനെ ശ്രദ്ധിക്കണം.\nഅയാൾക്ക് വൃത്തിയായി ഷേവ് ചെയ്ത ചെറുതും വൃത്തിയുള്ളതുമായ ചുരുണ്ട ഇരുണ്ട തവിട്ട് നിറമുള്ള മുടിയും, വയർ റിം ചെയ്ത സൺഗ്ലാസും ഓഫ്-വൈറ്റ് ബട്ടൺ ഇട്ട ഷർട്ടും ധരിച്ചിരുന്നു.\nകാരിക്കേച്ചറിൽ നിന്ന് പുറത്തേക്ക് നോക്കിയ കണ്ണുകൾ പോലെ രണ്ട് കറുത്ത സൺഗ്ലാസ് ലെൻസുകൾ, അടഞ്ഞ വായയും നെറ്റിയിൽ നിന്ന് മിക്കവാറും മുടിയും ഉണ്ടാവും. ചുവന്നതോ പച്ചയോ ആയ സ്‌പോർട്‌സ് കാറായിരിക്കാം ആ മനുഷ്യൻ ഓടിച്ചത്.\nടെറിയുടെ കൊലയാളി, കുറ്റകൃത്യത്തിന് ശേഷം അവിടെ സമയം ചിലവഴിച്ചതിനാൽ, കോൺഡോയിൽ സുഖമായി തോന്നിയ, നിയന്ത്രണത്താൽ പ്രചോദിതനായ ഒരു സാഡിസ്റ്റ്, സാമൂഹ്യവിരുദ്ധ പുരുഷനാണെന്ന് അധികാരികൾ കരുതുന്നു.\nകോണ്ടുകളുടെ നിർമ്മാണം ഏതാണ്ട് പൂർത്തിയായി. ടെറി തന്റെ ഭവനത്തിൽ രണ്ടു മാസത്തിൽ താഴെ മാത്രം താമസിച്ചു,\nഹാർട്‌സ്‌ഫീൽഡ്-ജാക്‌സൺ അറ്റ്‌ലാന്റ ഇന്റർനാഷണൽ എയർപോർട്ടിന് വടക്ക് 20 മൈൽ അകലെയുള്ള ഒരു ഉയർന്ന മധ്യവർഗ പ്രദേശത്ത് ഇന്റർസ്‌റ്റേറ്റ് 285 ന് സമീപമാണ് ഈ സമുച്ചയം സ്ഥിതി ചെയ്യുന്നത്. ടെറിയുടെ മുകൾ നിലയുടെ യൂണിറ്റ് ഉണ്ടായിരുന്ന കെട്ടിടം, വികസനത്തിന്റെ അവസാനത്തിൽ ഒറ്റപ്പെട്ട, പുതുതായി നിർമ്മിച്ച ഒരു വിഭാഗത്തിലാണ്.\nപബ്ലിക് സേഫ്റ്റി ഡിപ്പാർട്ട്‌മെന്റ് കേസ് അന്വേഷിച്ചു, തുടക്കത്തിൽ 16 മുതൽ 18 മണിക്കൂർ വരെ ജോലി ചെയ്തു. കുറ്റവാളിയെ പിടികൂടുന്നതിലേക്കും ശിക്ഷിക്കുന്നതിലേക്കും നയിക്കുന്ന വിവരങ്ങൾ നൽകുന്നവർക്ക് 10,000 ഡോളർ പാരിതോഷികം നൽകുമെന്ന് പീഡ്‌മോണ്ട് എയർലൈൻസ് അറിയിച്ചു.\nടെറിയുടെ മരണത്തിന് മാസങ്ങൾക്ക് ശേഷം ട്രൂല സ്കോട്ടിനെ അറ്റ്ലാന്റ ബേസ് മാനേജരായി നിയമിച്ച ഗ്ലെൻഡ ജോർദാൻ ടാലിയുടെ അഭിപ്രായത്തിൽ, കോബ് കൗണ്ടി നടത്തിയ അന്വേഷണത്തിൽ പീഡ്‌മോണ്ട് ശ്രദ്ധിച്ചില്ല. ഈ കേസ് അന്വേഷിക്കാൻ എയർലൈൻ ഒരു വിരമിച്ച എഫ്ബിഐ ഏജന്റിനെ നിയമിച്ചു, അദ്ദേഹത്തിന്റെ പേര് ഇപ്പോൾ ഗ്ലെൻഡയുടെ ഓർമ്മയിൽ നിന്ന് രക്ഷപ്പെടുന്നു. തെളിവുകൾ ശേഖരിക്കുകയും മാസങ്ങളോളം അഭിമുഖം നടത്തുകയും ചെയ്തു. ടെറിയുടെ സഹപ്രവർത്തകരിൽ ചിലരെ അഭിമുഖം നടത്തി, എന്നാൽ പോലീസ് ഈ പുരുഷന്മാരെ സംശയാസ്പദമായി ഇല്ലാതാക്കുകയും ചെയ്തു. അവളുടെ അക്രമി അപരിചിതനാണെന്ന് കരുതുന്നു. മറ്റൊരു കുറ്റകൃത്യത്തിന് ജയിലിൽ കഴിയുന്ന കുറ്റവാളിയെ ചൂണ്ടിക്കാണിക്കുന്ന തെളിവുകൾ അന്വേഷണ ഉദ്യോഗസ്ഥൻ കണ്ടെത്തി. ഒരു സീരിയൽ കില്ലർ, സംഭവസ്ഥലത്തെ പ്രത്യേക ഭൗതിക തെളിവുകൾ കാരണം അദ്ദേഹം കരുതി. അന്വേഷണത്തിൽ തുടക്കം മുതൽ പൊലീസ് വീഴ്ച വരുത്തിയെന്നാണ് ഗ്ലെൻഡ ഉൾപ്പെടെയുള്ളവരുടെ അഭിപ്രായം. ഒടുവിൽ കേസ് തണുത്തു. ടെറിയുടെ മാതാപിതാക്കൾ ഡെലവെയറിൽ താമസിച്ചിരുന്നതിനാൽ, അധികാരികളെ സമ്മർദത്തിലാക്കാൻ അവർക്ക് പോലീസ് സ്റ്റേഷനിൽ കയറാൻ കഴിഞ്ഞില്ല.\n“ഒറിജിനൽ തെളിവുകളിൽ ചിലത് കണ്ടെത്തിയിട്ടില്ല” എന്ന് ഓഫീസർ ഡോവ്സ് ഒരു അഭിമുഖത്തിൽ പറഞ്ഞു. ഈ പരാമർശം വ്യക്തമാക്കാൻ അദ്ദേഹത്തോട് ആവശ്യപ്പെട്ടപ്പോൾ, അദ്ദേഹം ശകാരിക്കുകയും തെളിവുകൾ സംബന്ധിച്ച് ഒന്നും ലേഖനങ്ങളിൽ വരരുതെന്ന് പറയുകയും ചെയ്തു. ഈ ഭാഗത്തിൽ സഹകരിക്കുമെന്ന് ഡാവ്സ് പറഞ്ഞെങ്കിലും, കേസിനെക്കുറിച്ചുള്ള മറ്റ് ചോദ്യങ്ങൾ ഉന്നയിച്ചുകൊണ്ട് തുടർന്നുള്ള ഇമെയിൽ സന്ദേശങ്ങൾക്ക് അദ്ദേഹം ഒരിക്കലും ഉത്തരം നൽകിയില്ല. ഞങ്ങളുടെ സഹകരണത്തെക്കുറിച്ചുള്ള ഏതൊരു ആശയവും ഒരു വേനൽക്കാല പ്രണയം പോലെ അവസാനിച്ചു.\nടെറി മദ്യപിക്കുകയും പുകവലിക്കുകയും ചെയ്‌തിട്ടില്ല. ഡെലവെയറിലെ വിൽമിംഗ്ടൺ സ്വദേശിയായ അവർ 1979-ൽ ഡെലവെയർ യൂണിവേഴ്സിറ്റിയിൽ നിന്നും നോർത്ത് കരോലിനയിലെ വിൻസ്റ്റൺ-സേലം കോളേജിൽ നിന്നും ബിരുദം നേടി. അവൾക്ക് നാല് സഹോദരന്മാരും രണ്ട് സഹോദരിമാരും ഉണ്ടായിരുന്നു. അവളുടെ മാതാപിതാക്കളും ഒരു സഹോദരനും സഹോദരിയും അതിനുശേഷം മരിച്ചു.\nഅവളുടെ രൂപം ശാരീരിക ക്ഷമതയിലുള്ള അവളുടെ താൽപ്പര്യത്തെ പ്രതിഫലിപ്പിച്ചു. അവൾ ഒറ്റയ്ക്ക് ജോഗിംഗ് ചെയ്യുകയും ബൈക്ക് ഓടിക്കുകയും ചെയ്തിരുന്നു, അത് അവളെ ദുർബലയാക്കുകയും മറ്റ് കായിക വിനോദങ്ങൾ ആസ്വദിക്കുകയും ചെയ്തു. ശരാശരി ഉയരത്തിൽ, അവളുടെ സ്ലാവിക് വംശജരെ ഒറ്റിക്കൊടുക്കുന്ന തോളിൽ നീളമുള്ള കട്ടിയുള്ള തവിട്ട് നിറമുള്ള മുടിയും മനോഹരമായ ഒലിവ് ചർമ്മവും ഉണ്ടായിരുന്നു.1980 മെയ് മാസത്തിൽ അവളുടെ ചിറകുകൾ സമ്പാദിച്ച അവൾ കുറച്ചുകാലം വാഷിംഗ്ടൺ നാഷണൽ എയർപോർട്ടിൽ നിന്ന് ജോലി ചെയ്തു, തുടർന്ന് അറ്റ്ലാന്റയിലേക്ക് മാറ്റി.\nടെറിയുടെ മാതാപിതാക്കൾ അവളുടെ സ്വത്ത് വിനിയോഗിക്കാൻ അവളുടെ ഭവനത്തിലേക്ക് പോയപ്പോൾ, അവൾ യാത്ര ചെയ്യാൻ ആഗ്രഹിക്കുന്ന സ്ഥലങ്ങളിലെല്ലാം അവൾ സൂക്ഷിച്ചിരുന്ന ഒരു ഫയൽ അവർ കണ്ടെത്തി. ഈ വർഷം, അവൾക്ക് 63 വയസ്സ് തികയുകയും അവളുടെ ഫയലിലെ സ്ഥലങ്ങളും മറ്റും കാണുകയും ചെയ്യുമായിരുന്നു.\nടെറിയുടെ പരിക്കുകൾ കാരണം, അവളുടെ ശവസംസ്കാര ക്രമീകരണങ്ങളിൽ ഒരു അടഞ്ഞ പെട്ടി ഉൾപ്പെടുന്നു. എന്നാൽ അവളുടെ കേസ് അന്വേഷിച്ചുകൊണ്ടിരുന്നു. സജീവമായി അന്വേഷിക്കുന്ന കോബ് കൗണ്ടി കോൾഡ് കേസ് യൂണിറ്റ് ഇത് പരിഹരിക്കും.\nടെറിയുടെ കുടുംബത്തിനും അവളുടെ സഹപ്രവർത്തകർക്കും ഇപ്പോൾ അറിയാം അവൾക്ക് എന്താണ് സംഭവിച്ചതെന്ന്. എന്നാൽ ആരാണ് അവളെ കൊന്നത് എന്നറിയണം. ആ മനുഷ്യൻ മറ്റ് കുറ്റകൃത്യങ്ങൾക്ക് പണം നൽകിയിട്ടുണ്ടാകാം, എന്നാൽ വധശിക്ഷ നൽകുന്ന സംസ്ഥാനമായ ജോർജിയയിൽ ഇതിന് അയാൾ പണം നൽകേണ്ടതുണ്ട്.


കെട്ടിടങ്ങൾ ചിതറിയ മരുഭൂമിപോലെ തോന്നിയ ഹരിതാഭകളില്ലാത്ത വറ്റിപ്പോയ നീരൊലിവുകൾക്കും. വറ്റിയ കിണറുകൾക്കരുകിലൂടെയും നടന്ന് ജന്മഗ്രാമത്തിലെത്തി. ചുട്ടുപഴുത്ത വെയിലിൽ ചിതറി നിൽക്കുന്ന കെട്ടിടങ്ങളുടെ ഗ്രാമം. (?) ഗ്രാമത്തിന്റെ ഓരം നിന്നിരുന്ന മരങ്ങൾ തിങ്ങിയ വനം? ഒന്നുമില്ല. വീടുകൾക്കുമുന്നിൽ അലങ്കാരത്തിനു വച്ച പ്ലാസ്റ്റിക് മരങ്ങളല്ലാതെ ഒരിലപോലും. പൂപ്പൊന്തകൾ ഞാന്നു കിടന്ന വൃക്ഷഛായകൾക്കു കീഴെ. പണ്ടിവിടെ വാത്മീകീനായർ എന്നു വിളിപ്പേരുള്ള വൃദ്ധ കവി പാർത്തിരുന്നു. പനയോലക്കുടിലിൽ. അദ്ദേഹമാണ് ഓംജിതിനെ അക്ഷരമെഴുതിച്ചതു. രാമായണം ചൊല്ലിക്കേൾപ്പിക്കും അർത്ഥമോതും. കവിതയെന്തെന്നറിയില്ലായിരുന്നു. ഇന്നയാൾ കവിതയുടെ വിളക്കിൽ വീണുകരിഞ്ഞു കിടക്കുന്ന ഒരു കൊച്ചു പ്രാണിയുടെ ജഡം.\nവയോധികനായ വാത്മീകിനായരെ വണങ്ങി. കാലിൽ തൊട്ടു.\nകവി നെറ്റി ചുളിച്ചു. 'ആരാ?'\nഞാൻ പഴയ ഓംജിത് എന്ന പയ്യൻ. 'സത്യംവദ ധർമ്മം ചര' എന്ന് ആദ്യം പറഞ്ഞുതന്നത് അങ്ങാണ്.\nഫലം. നഷ്ടങ്ങൾ മാത്രം എന്നു തോന്നുമ്പോഴും ലാഭമാണെന്നറിയുക അയാൾ പറഞ്ഞു. നഷ്ടങ്ങൾ ചെറുതല്ല. "ജീവന്റെയാധാരം തന്നെയാണ്."


ജേക്കബ് തോമസിനെ ഉടൻ തിരിച്ചെടുക്കില്ല; സർക്കാർ സുപ്രീംകോടതിയിലേക്ക് | DGP Jacob Thomas\nജേക്കബ് തോമസിനെ ഉടൻ തിരിച്ചെടുക്കില്ല; സർക്കാർ സുപ്രീംകോടതിയിലേക്ക്\nതിരുവനന്തപുരം: സസ്പെൻഷനിലുള്ള ഡി.ജി.പി. ജേക്കബ് തോമസിനെ തിരിച്ചെടുക്കാനുള്ള സെൻട്രൽ അഡ്മിനിസ്ട്രേറ്റീവ് ട്രിബ്യൂണൽ വിധിക്കെതിരേ സംസ്ഥാന സർക്കാർ സുപ്രീംകോടതിയെ സമീപിക്കും.\nവിധി പരിശോധിച്ചശേഷം അഡ്വക്കേറ്റ് ജനറലിന്റെ നിയമോപദേശത്തിന്റെ അടിസ്ഥാനത്തിലാകും നടപടി. ട്രിബ്യൂണൽ ഉത്തരവിന്റെ അടിസ്ഥാനത്തിൽ പെട്ടെന്ന് പുനർനിയമനം നൽകേണ്ടെന്ന നിലപാടാണ് സർക്കാരിന്.\nജേക്കബിനെ തിരിച്ചെടുക്കാൻ ട്രിബ്യൂണൽ ഉത്തരവിട്ടത് സർക്കാരിന് തിരിച്ചടിയായാണ് കണക്കാക്കുന്നത്. തുടർച്ചയായ സസ്പെൻഷൻ സർവീസ് ചട്ടങ്ങൾക്ക് വിരുദ്ധമാണെന്നും സസ്പെൻഷൻ സംബന്ധിച്ച് കൃത്യമായ കാരണം ബോധ്യപ്പെടുത്താൻ സർക്കാരിനായില്ലെന്നും ഉത്തരവിൽ പറയുന്നുണ്ട്.\nജേക്കബ് തോമസിനെ തിരിച്ചെടുക്കണം\nപോലീസ് മേധാവിയാകേണ്ടത് ഞാൻ തന്നെ\nജേക്കബിനെ ഉടൻ സർവീസിൽ തിരികെ പ്രവേശിപ്പിക്കുകയാണെങ്കിൽ അത് സസ്പെൻഷൻ ഉൾപ്പടെയുള്ള സർക്കാർ നിലപാട് ശരിയല്ലെന്ന് സർക്കാർതന്നെ സമ്മതിക്കുന്നതിന് തുല്യമാകും. സസ്പെൻഷനിലുള്ളപ്പോൾതന്നെ ജോലിയിൽനിന്ന് വിരമിക്കാൻ ജേക്കബ് അപേക്ഷ നൽകിയിരുന്നെങ്കിലും സംസ്ഥാന സർക്കാർ റിപ്പോർട്ടുകളുടെ അടിസ്ഥാനത്തിൽ കേന്ദ്രസർക്കാരിൽനിന്ന് അനുകൂല തീരുമാനമുണ്ടായില്ല.\nസ്വയം വിരമിക്കലിലും തീരുമാനമായില്ല\nപെരുമാറ്റച്ചട്ടം ലംഘിച്ചതിന്റെപേരിലാണ് ജേക്കബിന് ആദ്യം സസ്പെൻഷൻ ലഭിച്ചത്. സർക്കാർവിരുദ്ധ പരാമർശത്തിന്റെ പേരിലായിരുന്നു അത്. പിന്നീട് ‘സ്രാവുകൾക്കൊപ്പം നീന്തുമ്പോൾ’ എന്ന പുസ്തകം പ്രസിദ്ധീകരിച്ചതിലൂടെ ഔദ്യോഗിക രഹസ്യനിയമം ലംഘിച്ചതിന്റെപേരിൽ സസ്പെൻഷൻ നീട്ടി. ഇതിനുപിന്നാലെ അദ്ദേഹത്തിനെതിരായ ആരോപണങ്ങൾ അന്വേഷിക്കാൻ സർക്കാർ കമ്മിഷനെവെച്ചെങ്കിലും കമ്മിഷനുമായി സഹകരിക്കാൻ തയ്യാറാകാത്തതിന്റെപേരിൽ മൂന്നാമത്തെ സസ്പെൻഷനും ലഭിച്ചു. തുറമുഖ ഡയറക്ടറായിരിക്കെ ഡ്രഡ്ജർ വാങ്ങിയതിലെ ക്രമക്കേട് സംബന്ധിച്ച അന്വേഷണം ആരംഭിച്ചതോടെ സസ്പെൻഷൻ നീട്ടി. പിന്നീട് വിജിലൻസ് എഫ്.ഐ.ആർ. രജിസ്റ്റർ ചെയ്തു.\nകഴിഞ്ഞ പൊതുതിരഞ്ഞെടുപ്പിന് തൊട്ടുമുമ്പ് മത്സരിക്കാൻ അദ്ദേഹം സ്വയം വിരമിക്കലിന് അപേക്ഷ നൽകിയെങ്കിലും അനുമതി ലഭിച്ചില്ല. സർക്കാരിനെ വിമർശിച്ചതിനും സർവീസ് ചട്ടലംഘനത്തിനും സസ്പെൻഷനിലായ ഉദ്യോഗസ്ഥനാണെന്നായിരുന്നു സർക്കാർ കേന്ദ്രത്തെ അറിയിച്ചത്. തുടർന്നാണ് ജേക്കബ് ട്രിബ്യൂണലിനെ സമീപിച്ചതും അനുകൂല ഉത്തരവ് നേടിയതും.\nനേരത്തേ സെൻകുമാർ സംഭവത്തിൽ സർക്കാരിന് സുപ്രീംകോടതിയിൽനിന്നേറ്റ തിരിച്ചടി ഓർത്തുകൊണ്ടാകും സർക്കാർ മുന്നോട്ടുപോവുക. സംസ്ഥാന പോലീസ് മേധാവിസ്ഥാനത്തുനിന്ന് മാറ്റിയ നടപടിക്കെതിരേ സെൻകുമാർ അഡ്മിനിസ്‌ട്രേറ്റീവ് ട്രിബ്യൂണലിനെ സമീപിച്ചെങ്കിലും ട്രിബ്യൂണൽ നടപടി ശരിവെച്ചു. ഇതിൽ ഇടപെടില്ലെന്ന് ഹൈക്കോടതിയും വ്യക്തമാക്കി. ഇതിനിടെ സെൻകുമാറിനെ ഐ.എം.ജി. ഡയറക്ടറാക്കി. എന്നാൽ, സെൻകുമാർ സുപ്രീംകോടതിയെ സമീപിക്കുകയും അദ്ദേഹത്തെ തിരിച്ചെടുക്കാൻ കോടിതി നിർദേശിക്കുകയും െചയ്തു.\nContent Highlights: State Govt will move SC against CAT order


മുള്ളന് പന്നിയെ പിടികൂടാന് ഗുഹയില് കയറിയ യുവാവിന്റെ മൃതദേഹം 18 മണിക്കൂറിന് ശേഷം പുറത്തെടുത്തു - Muhimmath\nമുള്ളന് പന്നിയെ പിടികൂടാന് ഗുഹയില് കയറിയ യുവാവിന്റെ മൃതദേഹം 18 മണിക്കൂറിന് ശേഷം പുറത്തെടുത്തു\nബദിയഡുക്ക: മുള്ളന് പന്നിയെ പിടികൂടാന് ഗുഹയില് കയറിയ യുവാവിന്റെ മൃതദേഹം 18 മണിക്കൂറിന് ശേഷം പുറത്തെടുത്തു. ബായാര് ധര്‍മ്മത്തടുക്ക ബാളികയിലെ രമേശ (35)യുടെ മൃതദേഹമാണ് ഗുഹയ്ക്കുള്ളില് നിന്ന് പുറത്തെടുത്തത്. വെള്ളിയാഴ്ച വൈകീട്ട് നാല് മണിയോടെയാണ് സുരങ്ക നിര്‍മാണ ജോലിക്കാരുടെ സഹായത്തോടെ ഫയര് ഫോഴ്‌സ് പുറത്തെടുത്തത്. അകത്തുണ്ടായിരുന്ന മൂന്ന് വലിയ മുള്ളന് പന്നികളെയും പുറത്തെടുത്തു. ഇതില് രണ്ടെണ്ണം ചത്തു. മറ്റൊന്ന് ജീവച്ഛവമായ നിലയിലായിരുന്നു. രമേശയുടെ മൃതദേഹം പോസ്റ്റുമോര്‍ട്ടത്തിനായി കാസര്‍കോട് ജനറല് ആശുപത്രി മോര്‍ച്ചറിയിലേക്ക് കൊണ്ടുപോയി.\nവ്യാഴാഴ്ച രാത്രി എട്ട് മണിയോടെയാണ് രമേശയും മറ്റു അഞ്ച് പേരും മുള്ളന് പന്നിയെ പിടികൂടാന് ഗുഹാകവാടത്തിലെത്തിയത്. രമേശ ആദ്യം ഗുഹയ്ക്കകത്ത് പ്രവേശിക്കുകയും മറ്റുള്ളവര് പിന്നാലെ നീങ്ങുകയും ചെയ്തു. ഗുഹയുടെ പാതിവഴിയിലെത്തിയപ്പോള് ശ്വാസതടസം അനുഭവപ്പെട്ടതിനെ തുടര്‍ന്ന് ഒരാള് പുറത്തുകടക്കുകയും നാട്ടുകാരെയും പോലീസിനെയും ഫയര് ഫോഴ്‌സിനെയും വിവരമറിയിക്കുകയായിരുന്നു.\nഉപ്പളയില് നിന്നും ഫയര് ഫോഴ്‌സ് എത്തിയാണ് മറ്റു മൂന്ന് പേരെ പുറത്തെത്തിച്ചത്. എന്നാല് രമേശയെ രക്ഷപ്പെടുത്താന് കഴിഞ്ഞില്ല. മെഴുകുതിരിയുടെയും തീപന്തത്തിന്റെയും വെട്ടത്തിന്റെ സഹായത്തോടെയാണ് രമേശ അകത്തേക്ക് കയറിയത്. മുള്ളന് പന്നിയുടെ അടുത്തെത്തിയപ്പോള് മണ്ണിടിഞ്ഞ് ദേഹത്ത് വീഴുകയും മരണം സംഭവിക്കുകയുമായിരുന്നു എന്നാണ് കരുതുന്നത്. ഓക്‌സിജന് സിലിണ്ടറിന്റെ സഹയത്തോടെ രാത്രി മുതല് പുലര്‍ച്ചെ വരെ ഫയര് ഫോഴ്‌സ് രക്ഷാശ്രമം നടത്തിയെങ്കിലും രമേശയെ പുറത്തെടുക്കാന് കഴിഞ്ഞിരുന്നില്ല.\nവെള്ളിയാഴ്ച രാവിലെയാണ് വീണ്ടും കൂടുതല് സംവിധാനങ്ങളോടെ രക്ഷാപ്രവര്‍ത്തനം തുടര്‍ന്നത്. കുടിവെള്ളം കണ്ടെത്താന് സുരങ്ക നിര്‍മിക്കുന്നവരുടെ സഹായത്തോടെയാണ് വൈകീട്ടോടെ രക്ഷാപ്രവര്‍ത്തനം പൂര്‍ത്തിയാക്കാന് കഴിഞ്ഞത്. റവന്യൂ ഉദ്യോഗസ്ഥരും പോലീസും ബന്ധപ്പെട്ട അധികാരികളും രക്ഷാദൗത്യം ഏകോപിപ്പിച്ചു. സംഭവമറിഞ്ഞ് നൂറുകണക്കിന് ആളുകളാണ് സ്ഥലത്ത് ഒഴുകിയെത്തിയത്.


എവി ഗോപിനാഥ് കോൺഗ്രസിൻ്റെ ജനകീയ മുഖം, അകൽച്ച തുടങ്ങുന്നത് 2009 മുതൽ– News18 Malayalam\nWHAT OCCURRED BETWEEN AV GOPINATH THE POPULAR FACE OF CONGRESS AND HIS PARTY KM TV\nഎവി ഗോപിനാഥ് കോൺഗ്രസിൻ്റെ ജനകീയ മുഖം, അകൽച്ച തുടങ്ങുന്നത് 2009 മുതൽ\nകോണ്‍ഗ്രസിലെ പൊട്ടിത്തെറി പാലക്കാട് നിന്ന് തുടങ്ങുമെന്ന് വ്യക്തമാക്കി ഫെയ്‌സ്ബുക്കില് എ കെ ബാലന് പോസ്റ്റിട്ടത് ഇതിന്റെ തെളിവാണ്\nLast Updated : August 30, 2021, 17:29 IST\nകഴിഞ്ഞ നിയമസഭാ തെരഞ്ഞെടുപ്പ് സമയത്താണ് എവി ഗോപിനാഥ് കലാപക്കൊടി ഉയര്‍ത്തിയതെങ്കിലും 2009 മുതല് ജില്ലാ നേതൃത്വവുമായി എവി ഗോപിനാഥ് അകന്നു കഴിയുകയായിരുന്നു എന്നതാണ് യഥാര്‍ത്ഥ്യം.\n2007 മുതല് 2009 വരെ പാലക്കാട് ഡി സി സി പ്രസിഡണ്ടായിരുന്ന അദ്ദേഹം, 2009 ലെ ലോകസഭാ തെരഞ്ഞെടുപ്പില് പാലക്കാട്ടെ UDF സ്ഥാനാര്‍ത്ഥി സതീശന് പാച്ചേനിയുടെ തോല്‍വിയുമായി ബന്ധപ്പെട്ട് ഡിസിസി പ്രസിഡണ്ട് സ്ഥാനം രാജിവെയ്ക്കുകയായിരുന്നു. അന്നു മുതല് ജില്ലയിലെ മറ്റു നേതാക്കളുമായി മാനസികമായി അടുപ്പത്തിലായിരുന്നില്ല എവി ഗോപിനാഥ്.\nഎന്നാല് കഴിഞ്ഞ നിയമസഭാ തെരഞ്ഞെടുപ്പിന് മുന്‍പ് പാലക്കാട് ഡിസിസി പ്രസിഡണ്ട് സ്ഥാനത്തേയ്ക്ക് വീണ്ടും എവി ഗോപിനാഥിനെ പരിഗണിക്കുന്നതായി കോണ്‍ഗ്രസ് സംസ്ഥാന നേതാക്കള് തന്നെ ഇദ്ദേഹത്തോടു പറഞ്ഞിരുന്നു. പക്ഷേ ജില്ലാ നേതാക്കളുടെ എതിര്‍പ്പിനെ തുടര്‍ന്ന് ഈ നീക്കത്തില് നിന്നും സംസ്ഥാന നേതൃത്വം പിന്മാറി. ഇത് തന്നെ അപമാനിയ്ക്കുന്നതിന് തുല്യമാണെന്ന് എവി ഗോപിനാഥ് നേതൃത്വത്തെ അറിയിച്ചു.\nഇതിനിടെ ഗോപിനാഥിന്റെ അതൃപ്തി മനസ്സിലാക്കി, സി പി എം പാലക്കാട് സീറ്റ് വാഗ്ദാനം ചെയ്യുകയും എല് ഡി എഫിലേക്ക് കൊണ്ടുവരാനുള്ള നീക്കം നടത്തുകയും ചെയ്തു. ഇതോടെ ഗോപിനാഥ് പരസ്യമായി കലാപത്തിനിറങ്ങി. തെരഞ്ഞെടുപ്പ് സമയത്ത് എവി ഗോപിനാഥ് പാര്‍ട്ടി വിട്ടാല് പാലക്കാട്ടെ സിറ്റിംഗ് സീറ്റുള്‍പ്പടെ നഷ്ടമാവുന്ന സാഹചര്യമുണ്ടാവുമെന്ന് കോണ്‍ഗ്രസ് വിലയിരുത്തി.\nഅങ്ങനെയാണ് ഉമ്മന്‍ചാണ്ടി, കെ. സുധാകരന് തുടങ്ങിയ നേതാക്കള് നേരിട്ടെത്തി അനുനയിപ്പിക്കുകയും പുന:സംഘടനയില് പാലക്കാട് DCC പ്രസിഡണ്ടാക്കാമെന്നും ഉറപ്പു നല്‍കുകയും ചെയ്തു. എന്നാല് DCC അധ്യക്ഷന്‍മാരുടെ പട്ടിക വന്നതോടെ എവി ഗോപിനാഥ് പുറത്തായി. എവിയെ നേതൃത്വം വഞ്ചിച്ചുവെന്നാണ് ഇദ്ദേഹത്തെ പിന്തുണയ്ക്കുന്നവര് പറഞ്ഞത്. ഈ വികാരം അനുകൂലികളായ പ്രവര്‍ത്തകര്‍ക്കിടയില് വ്യാപകമായതോടെ പാര്‍ട്ടി വിടാന് ഗോപിനാഥ് തീരുമാനിച്ചു.\nകോണ്‍ഗ്രസില് നിന്നും രാജിവെച്ച എവി ഗോപിനാഥ് സിപിഎമ്മിലേക്ക് പോവാനുള്ള സാധ്യതയാണ് ഏറെയും. സി പി എം നേതാവ് എ കെ ബാലനുമായി വലിയ അടുപ്പമാണ് ഇദ്ദേഹത്തിനുള്ളത്. കോണ്‍ഗ്രസിലെ പൊട്ടിത്തെറി പാലക്കാട് നിന്ന് തുടങ്ങുമെന്ന് വ്യക്തമാക്കി ഫെയ്‌സ് ബുക്കില് എ കെ ബാലന് പോസ്റ്റിട്ടത് ഇതിന്റെ തെളിവാണ്.\nകഴിഞ്ഞ നിയമസഭാ തെരഞ്ഞെടുപ്പ് സമയത്ത് ഇദ്ദേഹത്തെ എല്‍ഡിഎഫിലേക്ക് കൊണ്ടുവരാന് നീക്കങ്ങള് നടത്തിയതും എ കെ ബാലനായിരുന്നു. ഇതിന്റെ ഭാഗമായി മുഖ്യമന്ത്രി പിണറായി വിജയനുള്‍പ്പടെ ഗോപിനാഥുമായി സംസാരിയ്ക്കുകയും ചെയ്തിരുന്നു. ഈ നീക്കം കോണ്‍ഗ്രസ് നേതൃത്വം തന്നെ പൊളിച്ചെങ്കിലും പുന:സംഘടനയില് നേതാക്കള് വാക്ക് പാലിക്കാതെ വന്നതോടെ ഗോപിനാഥ് പാര്‍ടി വിടാന് തീരുമാനിക്കുകയായിരുന്നു.സി പി എം നേതൃത്വവുമായി കൂടിയാലോചനകള് നടത്തിയ ശേഷമാണ് കോണ്‍ഗ്രസില് നിന്നും രാജിവെച്ചതെന്നാണ് ലഭ്യമാവുന്ന വിവരം.\nഎവി പോയാല്‍കോണ്‍ഗ്രസ് നേരിടുന്ന പ്രശ്‌നം\nഎവി ഗോപിനാഥ് പാര്‍ട്ടി വിട്ടാല് പാലക്കാട് ജില്ലയില് കുറച്ചു കാലത്തേയ്‌ക്കെങ്കിലും പ്രതിസന്ധി നേരിടേണ്ടി വരും. 42 വര്‍ഷമായി കോണ്‍ഗ്രസ് ഭരിയ്ക്കുന്ന പഞ്ചായത്താണ് പെരിങ്ങോട്ടുകുറിശ്ശി. ഇവിടുത്തെ 11 കോണ്‍ഗ്രസ് അംഗങ്ങളും എവി ഗോപിനാഥിന് പിന്തുണ പ്രഖ്യാപിച്ചതിനാല് പഞ്ചായത്ത് ഭരണം നഷ്ടമാവും എന്നതാണ് കോണ്‍ഗ്രസിനേല്‍ക്കുന്ന ആദ്യ തിരിച്ചടി. ഇതിന് പുറമെ എവി ഗോപിനാഥിന് സ്വാധീനമുള്ള കോട്ടായി, കുഴല്‍മന്ദം, മാത്തൂര്, പിരായിരി പഞ്ചായത്തുകളിലും കോണ്‍ഗ്രസിന് കടുത്ത വെല്ലുവിളി നേരിടേണ്ടി വരും.പാലക്കാട് നിയമസഭാ മണ്ഡലത്തിലും എവി ഗോപിനാഥിന് നല്ല സ്വാധീനമുണ്ട്.\nരാജി പിന്‍വലിപ്പിയ്ക്കാനും ശ്രമം\nപ്രാഥമിക അംഗത്വം രാജിവെച്ചെങ്കിലും എവി ഗോപിനാഥിനെ തിരിച്ചുകൊണ്ടുവരാനുള്ള ശ്രമം കെ. സുധാകരന് ആരംഭിച്ചിട്ടുണ്ട്. പക്ഷേ എത്രത്തോളം ഫലപ്രദമാവും എന്നത് കണ്ടറിയണം. കഴിഞ്ഞ നിയമസഭാ തെരഞ്ഞെടുപ്പിന്റെ സമയത്ത് കെ സുധാകരന് നല്‍കിയ വാക്ക് അദ്ദേഹം KPCC പ്രസിഡണ്ടായിട്ട് പോലും നടപ്പിലാക്കാന് സാധിച്ചിട്ടില്ല. അതുകൊണ്ടുതന്നെ ഇനിയും സുധാകരന് നടത്തുന്ന അനുനയ നീക്കം വിജയിയ്ക്കുമോ എന്നത് കണ്ടറിയണം.എവി ഗോപിനാഥിനെ തിരിച്ചുകൊണ്ടുവരാന് ജില്ലാ നേതാക്കള് വലിയ താല്പര്യം കാണിയ്ക്കാത്തതും തടസ്സമാണ്.\nFirst published: August 30, 2021, 17:28 IST\nA V GopinathcongressDCC presidentk sudhakaran


അടി, ഇടി, ഡാൻസ്, ബഹളം; 'ബ്രദേഴ്‌സ് ഡേ'യുടെ ഷൂട്ടിംഗ് ആരംഭിച്ചു - Nanaonline\nഅടി, ഇടി, ഡാൻസ്, ബഹളം; ‘ബ്രദേഴ്‌സ് ഡേ’യുടെ ഷൂട്ടിംഗ് ആരംഭിച്ചു\nപൃഥ്വിരാജ് സുകുമാരനെ നായകനാക്കി കലാഭവന് ഷാജോണ് തിരക്കഥയെഴുതി സംവിധാനം ചെയ്യുന്ന ചിത്രമാണ് ബ്രദേഴ്‌സ് ഡേ. “അടി, ഇടി, ഡാന്‍സ്, ബഹളം; കുറച്ചു ദിവസമായി ഇതൊക്ക ചെയ്തിട്ട്. ബ്രദേഴ്‌സ് ഡേ റോള് ചെയ്തു തുടങ്ങി” എന്നാണ്... Read More\nപൃഥ്വിരാജ് സുകുമാരനെ നായകനാക്കി കലാഭവന് ഷാജോണ് തിരക്കഥയെഴുതി സംവിധാനം ചെയ്യുന്ന ചിത്രമാണ് ബ്രദേഴ്‌സ് ഡേ. “അടി, ഇടി, ഡാന്‍സ്, ബഹളം; കുറച്ചു ദിവസമായി ഇതൊക്ക ചെയ്തിട്ട്. ബ്രദേഴ്‌സ് ഡേ റോള് ചെയ്തു തുടങ്ങി” എന്നാണ് ചിത്രത്തെക്കുറിച്ച് പൃഥ്വിരാജ് തന്റെ ഫെയ്‌സ് ബുക്ക് പേജില് കുറിച്ചത്.\nഐശ്വര്യ ലക്ഷ്‌മി, പ്രയാഗ മാർട്ടിൻ, ഐമ റോസ്, മിയ എന്നിവരാണ് നായികമാർ. വിജയരാഘവൻ, ലാൽ, ധർമജൻ, അശോകൻ, പൊന്നമ്മ ബാബു എന്നിവരും താരനിരയിലുണ്ട്. ഷാജോൺ തന്നെയാണ് തിരക്കഥ ഒരുക്കിയിരിക്കുന്നത്. മാജിക് ഫ്രെയിംസിന്റെ ബാനറിൽ ലിസ്റ്റിൻ സ്റ്റീഫനാണ് നിർമാണം. നാദിർഷ ഒരുക്കിയ വരികൾക്ക് ഈണമിട്ടിരിക്കുന്നത്4മ്യൂസിക്സാണ്. ജീത്തു ദാമോദർ ഛായാഗ്രഹണവും അഖിലേഷ് മോഹൻ എഡിറ്റിംഗും നിർവഹിക്കുന്നു.\nപ്രയാഗ മാർട്ടിൻ കന്നടയിലേക്ക്\nമലയാളത്തിന്റെ പ്രിയതാരം പ്രയാഗ മാർട്ടിൻ കന്നടയിലേക്ക്. കന്നട സൂപ്പര്‍താരം ഗണ... Read More\nഎന്റെ മെഴുകുതിരി അത്താഴങ്ങളിലെ "ഒരു പാർവയിൽ അവൾ" എന്ന മനോഹര ഗാനം\nആടുജീവിത'ത്തിലൂടെ എ.ആർ റഹ്മാൻ മലയാളത്തിലേക്ക് തിരിച്ചു വരുന്നു\nമലയാള സിനിമ ഏറെ പ്രതീക്ഷയോടെ കാത്തിരിക്കുന്ന ചിത്രമാണ് ആടുജീവിതം. പൃഥ്വിരാജ് ... Read More\nഐശ്വര്യ ഇനി ഫഹദ് നായിക\nഅഭിനയസാദ്ധ്യതയും വ്യത്യസ്തവുമായ ചിത്രങ്ങള് തെരഞ്ഞെടുത്ത് അഭിനയിച്ചുവരികയാണ് ... Read More


സ്ഥിരം നായികമാരായി ആരും നില്‍ക്കുന്നില്ലല്ലോ; ഇവിടെയെല്ലാം സീസണല് ആക്ടേഴ്‌സാണ്; നമിത പ്രമോദ് - metromatinee.com Lifestyle Entertainment & Sports\nസീരിയലില് നിന്നും സിനിമയിലെത്തി മലയാള സിനിമയില് തന്റേതായ സ്ഥാനം നേടിയ താരമാണ് നമിത പ്രമോദ്. അഭിനയത്തില് പുതുവഴികള് തേടുകയാണ് ഇപ്പോള് താരം. ക്യൂട്ട് പെണ്‍കുട്ടിയുടെ ഇമേജില് നിന്ന് പക്വതയുള്ള നായികയാവാന് സമയമായെന്ന് താരം ഒരു അഭിമുഖത്തിലൂടെ തുറന്ന് പറയുന്നു.വലിയ ലക്ഷ്യങ്ങളോടെ സിനിമയിലേക്ക് വന്നൊരാളല്ല ഞാന്. ദൈവം സഹായിച്ച് ഇവിടെ വന്നു. പിന്നീട് എന്റെ പാഷന് ഇതാണെന്ന് തിരിച്ചറിയുകയായിരുന്നു. ആദ്യമായി നായികയായി അഭിനയിച്ചത് സത്യന് അന്തിക്കാട് സംവിധാനം ചെയ്ത പുതിയ തീരങ്ങളിലാണ്.\nഅതിലെ നായികാ കഥാപാത്രത്തിന് ഏറെ പ്രധാന്യമുണ്ടായിരുന്നു. പിന്നീടിങ്ങോട്ട് അധികവും സാധാരണ നായികാ വേഷങ്ങളാണ് കിട്ടിയത്. കഴിഞ്ഞ വര്‍ഷം റിലീസ് ചെയ്ത മാര്‍ഗംകളിയാണ് ഒരു വ്യത്യാസം കൊണ്ടുവന്നത്. അതിലെ ഊര്‍മിള നന്നായി എന്നുപറഞ്ഞ് ഒരുപാട് പേര് വിളിക്കുകയും മെസേജ് അയയ്ക്കുകയും ചെയ്തു. അത് തന്ന ആത്മവിശ്വാസം വലുതായിരുന്നു. പുതിയ ചിത്രം അല് മല്ലുവും അത്തരത്തില് ഒന്നായിരുന്നു.\nഅതേ സമയം എനിക്ക് മറ്റ് സഹതാരങ്ങളോട് മത്സരമില്ല. അങ്ങനെ മത്സരിക്കണമെന്ന് തോന്നിയിട്ടുമില്ല. നമുക്കുള്ളത് എങ്ങനെയായാലും തേടിവരുമെന്ന വിശ്വാസക്കാരിയാണ് ഞാന്. ആര്‍ക്കെങ്കിലും എന്നോട് മത്സരമുണ്ടോയെന്ന് അറിയില്ല. പിന്നെ നേരത്തെ പറഞ്ഞപോലെ ഇവിടെയിപ്പോള് സ്ഥിരം നായികമാരായി ആരും നില്‍ക്കുന്നില്ലല്ലോ. കുറച്ചു നാള് അവസരം കിട്ടും. അതുകഴിയുമ്‌ബോഴേക്കും പുതിയ ആളുകള് വരും. എപ്പോഴും അങ്ങനെയാണ്. ഇവിടെയെല്ലാം സീസണല് ആക്ടേഴ്‌സാണ്. ഹീറോസും ഹീറോയിനും ഒക്കെ അങ്ങനെയാണ്.\nജീവിതത്തില് പരാജയങ്ങളുണ്ടാവും. പുറമേ കാണുന്ന തിളക്കം മാത്രമല്ല അത്യാവശ്യം നല്ല ബുദ്ധിമുട്ടുകള് നേരിടേണ്ടി വരും. ഇതെല്ലാം ഫേസ് ചെയ്യാന് പഠിച്ചു. എല്ലാവരെയും കണ്ണടച്ച് വിശ്വസിക്കുന്ന സ്വഭാവവും മാറിയിട്ടുണ്ട്. പിന്നെ എപ്പോഴും എന്റെ അച്ഛനോ അമ്മയോ കൂടെയുണ്ടാകും. അവരാണെന്റെ സംരക്ഷണ കവചം. കഥ പറയാന് വരുന്നവര് പുതിയ ആളുകളാണെങ്കില് ആ ചിത്രത്തെ കുറിച്ച് നല്ല ധാരണയുണ്ടോയെന്ന് ഞാന് നോക്കാറുണ്ട്. ചിലര്‍ക്ക് അതിനെ പറ്റി ഒരു ധാരണയുമുണ്ടാകണമെന്നില്ല. ഒരു സംവിധായകനെ സംബന്ധിച്ച് എല്ലാ കാര്യത്തിലും നല്ല ഗൃഹപാഠം വേണം. അങ്ങനെയുള്ളവരുടെ കൂടെ ജോലി ചെയ്യാനാണ് കൂടുതല് സുഖം. തുടക്കത്തില് അതേ കുറിച്ചൊന്നും എനിക്കറിയില്ലായിരുന്നു. പക്ഷേ ഇപ്പോള് ശ്രദ്ധിക്കും.\nനമിതയുടെ ഇൻസ്റ്റാഗ്രാം അക്കൗണ്ടുകളുടെ എണ്ണം കേട്ട് കണ്ണ് തള്ളി ആരാധകർ!\nഅങ്ങനെ ഒരു കമന്റ് കേള്‍ക്കുന്നത് തനിക്കിഷ്ടമല്ല; മനസ്സ് തുറന്ന് നമിത പ്രമോദ്!\nറിമി ചേച്ചീ എന്ന് നീട്ടി വിളി കേള്‍ക്കുമ്പോള് അറിയാം എന്തിനാണെന്ന്; നമിതയെക്കുറിച്ച് റിമി ടോമി!


മാധ്യമപ്രവര്‍ത്തകനെ കൊലപ്പെടുത്തിയ സംഭവം; ശ്രീറാം വെങ്കിട്ടറാമിനെതിരെ കുറ്റപത്രം - themediasyndicate\nമാധ്യമപ്രവര്‍ത്തകനെ കൊലപ്പെടുത്തിയ സംഭവം; ശ്രീറാം വെങ്കിട്ടറാമിനെതിരെ കുറ്റപത്രം\nതിരുവനന്തപുരം: മാധ്യമപ്രവര്‍ത്തകന് കെ.എം ബഷീറിനെ കാറിടിച്ച് കൊലപ്പെടുത്തിയ കേസില് ശ്രീറാം വെങ്കിട്ടരാമനെതിരെ ഗുരുതര കണ്ടെത്തലുകളുമായി കുറ്റപത്രം.\nതെളിവുകള് മറച്ചുവെക്കാനും നശിപ്പിക്കാനും ശ്രമിച്ചുവെന്ന് കുറ്റപത്രത്തില് പറയുന്നു. ആശുപത്രിയില് രക്ത പരിശോധന വൈകിപ്പിച്ച് തെളിവ് നശിപ്പിക്കാന് ശ്രമിച്ചതായും കുറ്റപത്രത്തില് വ്യക്തമാക്കുന്നു.\nകെ.എം ബഷീറിനെ ഇടിച്ചിട്ട വെള്ളയമ്പലം റോഡിലുള്ള വാഹനങ്ങളുടെ വേഗത 50 കിലോമീറ്റര് പരിധിയാണ്. എന്നാല് അമിത വേഗതയില് വാഹനം ഓടിച്ചു വന്ന ശ്രീരാമന് കെ.എം ബഷീറിനെ ഇടിച്ചിട്ടുകയും സംഭവസ്ഥലത്തെത്തയ പൊലീസിനോട് താനല്ല വാഹനം ഓടിച്ചതെന്ന് പറയുകയും ചെയ്തു. അപകടത്തില് വെറും നിസാര പരിക്കുപറ്റിയ ശ്രീറാം വെങ്കിട്ടരാമന് ജനറല് ആശുപത്രിയില് നിന്നും റഫറന്‍സ് വാങ്ങി കിംസ് സ്വകാര്യ ആശുപത്രിയില് പോയാണ് ചികിത്സ തേടിയതെന്നും കുറ്റപത്രത്തില് പറയുന്നു.\nജനറല് ആശുപത്രിയില് നിന്നും സ്വകാര്യ ആശുപത്രിയില് നിന്നും രക്ത പരിശോധന നടത്താന് ശ്രീറാം വെങ്കിട്ടരാമന് സമ്മതിച്ചില്ല. രക്തത്തില് മദ്യത്തിന്റെ അളവ് കുറയുന്നതു വരെ മനഃപൂര്‍വ്വം പരിശോധന വൈകിപ്പിക്കുകയായിരുന്നു ശ്രീറാമിന്റെ ഉദ്ദേശമെന്നും കുറ്റപത്രം പറയുന്നു.\nആദ്യഘട്ടത്തില് വാഹനമോടിച്ചത് താനല്ല എന്നും സുഹൃത്ത് വഫ ഫിറോസാണെന്നും പറഞ്ഞിരുന്നു. എന്നാല് വഫയെ ചോദ്യം ചെയ്തപ്പോള് തിരിച്ചാണ് മറുപടി കിട്ടിയത്.\nസി.സി.ടി.വി ദൃശ്യങ്ങളും സാഹചര്യങ്ങളും മൊഴികളും ശ്രീറാം വെങ്കിട്ടരാമന് എതിരാണെന്നും സി.സി.ടി.വി ദൃശ്യത്തില് ശ്രീറാം തന്നെയാണ് വാഹനമോടിച്ചതെന്നതിന് തെളിവുകള് ലഭിച്ചിട്ടുണ്ടെന്നും കുറ്റപത്രത്തില് വ്യക്തമാക്കുന്നു. തിരുവനന്തപുരം ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് മൂന്നാം കോടതിയില് സമര്‍പ്പിച്ച കുറ്റപത്രത്തിന്റെ വിവരങ്ങളാണ് ഇപ്പോള് പുറത്തുവന്നിരിക്കുന്നത്. ശ്രീറാം വെങ്കിട്ടറാം ഇപ്പോഴും സസ്‌പെന്‍ഷനിലാണ്.\nTags: മാധ്യമപ്രവര്‍ത്തകനെ കൊലപ്പെടുത്തിയ സംഭവം; ശ്രീറാം വെങ്കിട്ടറാമിനെതിരെ കുറ്റപത്രം\nഎല്ലാവരും കൂടി കൈകാര്യം ചെയ്തപ്പോള് കേസ് തോറ്റു, ഖജനാവിലേക്ക് കിട്ടേണ്ട 27900 കോടി സ്വാഹ; വിമര്‍ശനവുമായി എംബി രാജേഷ്


Sep 15, 2021, 09:31 am IST\nഈറോഡ്: ഓൺലൈൻ ഗെയിം കളിച്ച് പണം നഷ്ടപ്പെട്ട് യുവാവ് ആത്മഹത്യചെയ്തു. ഇരുപത്തിരണ്ടു കാരനായ പൂന്തുറ റോഡ് സ്വദേശി ശ്രീറാം ആണ് മരിച്ചത്. പെയിന്റിംഗ് തൊഴിലാളിയായി ജോലി ചെയത് വരികയായിരുന്നു ഇയാൾ.\nകഴിഞ്ഞ ദിവസമാണ് സംഭവം. പുറത്ത് പോയ മാതാപിതാക്കളും സഹോദരനും വീട്ടിൽ മടങ്ങിയെത്തിയപ്പോൾ ശ്രീറാമിന്റെ മുറി അകത്തു നിന്നും പൂട്ടിയ നിലയിലായിരുന്നു. തുടർന്ന് ഇവർ വാതിൽ ചവിട്ടിപൊളിച്ച് അകത്ത് കയറിയപ്പോഴാണ് ശ്രീറാമിനെ തൂങ്ങിമരിച്ച് നിലയിൽ കണ്ടെത്തിയത്.ഉടൻ തന്നെ ശ്രീറാമിനെ ആശുപത്രിയിലെത്തിച്ചെങ്കിലും മരണം സംഭവിച്ചു. കഴിഞ്ഞ ആറുമാസമായി ജോലിക്ക് പോകാതെ ഗെയിം കളിക്കുകയായിരുന്നു ഇയാൾ. സംഭവത്തെ തുടർന്ന് പോലീസ് കേസെടുത്തു.\nകൊറോണ കാലത്ത് നിരവധിപേരെയാണ് ഓൺലൈൻ ഗെയിം മരണത്തിലേക്ക് തള്ളിവിടുന്നത്. വലിയ തുകവരെ ഗെയിം കളിച്ച് നഷ്ട്ടപ്പെടുത്തിയവർ വേറെ.പഠനത്തിനായി മൊബൈൽഫോണുകൾ കുട്ടികളുടെ നിയന്ത്രണത്തിലായപ്പോൾ ഗെയിമിനടിമപ്പെടൽ എന്ന വലിയ മാനസിക പ്രശ്‌നത്തിന് ഇരയാവുകയാണ് കുട്ടികൾ.പ്രധാനമായും യുവാക്കളിലും കുട്ടികളിലും ഉള്ള ഗെയിം അഡിക്ഷൻ കാരണം ഏറെ ആശങ്കയിലാണ് മാതാപിതാക്കൾ\nകനത്തമഴയിൽ ഒഡിഷയിൽ നാല് മരണം:ഒരാളെ കാണാതായി


നിയുക്ത മന്ത്രി വീണാ ജോര്‍ജ് - Express Herald\nനിയുക്ത മന്ത്രി വീണാ ജോര്‍ജ്\nരണ്ടാം തവണയും ആറന്മുള നിയമസഭാ മണ്ഡലത്തില് നിന്ന് വിജയിച്ച വീണാ ജോര്‍ജിന്റെ സ്ഥാനലബ്ദി മലയോര ജില്ലയുടെ വികസന നേട്ടങ്ങള്‍ക്ക് മുതല്‍ക്കൂട്ടാകും. ആറന്മുള മണ്ഡലത്തില് നടത്തിയ വികസന പ്രവര്‍ത്തനങ്ങള് ദീര്‍ഘവീക്ഷണത്തിന്റെയും ഇച്ഛാശക്തിയുടെയും ഫലമാണ്. നാല്പത്തി അഞ്ചുകാരിയായ വീണാ ജോര്‍ജ് എസ്എഫ്‌ഐയിലൂടെ രാഷ്ട്രീയ പ്രവര്‍ത്തനം ആരംഭിച്ചു. സിപിഐ(എം)പത്തനംതിട്ട ഏരിയ കമ്മിറ്റി അംഗമാണ്.\n2012 ലെ അമേരിക്കന് പ്രസിഡന്റ് തെരഞ്ഞെടുപ്പ് റിപ്പോര്‍ട്ട് ചെയ്യാന് തെരഞ്ഞെടുക്കപ്പെട്ട അഞ്ച് ഇന്ത്യന് മാധ്യമപ്രവര്‍ത്തകരില് ഒരാളാണ്. കൈരളി, ഇന്ത്യാവിഷന്, എംഎംന്യൂസ്, റിപ്പോര്‍ട്ടര് ചാനലുകളിലെ സേവനത്തിലൂടെ ജനഹൃദയങ്ങളില് ഇടം നേടി. ജനപക്ഷ നിലപാടുകളാണ് വീണാ ജോര്‍ജിനെ ജനകീയയാക്കിയത്. മലയാള മാധ്യമ രംഗത്തെ പ്രഥമ വനിത എക്‌സിക്യൂട്ടീവ് ഡയറക്ടറായി സേവനം അനുഷ്ടിച്ചു. നിലവില് സംസ്ഥാന സര്‍ക്കാരിന്റെ നാം മുന്നോട്ടെന്ന പരിപാടിയില് ആങ്കറാണ്.\nകേരള സര്‍വകലാശാലയില്‍നിന്ന് എംഎസ്സി ഫിസിക്‌സിനും, ബിഎഡിനും റാങ്ക് ജേതാവായി.\nഏഷ്യാ വിഷന്, ടിവി വ്യൂവേഴ്സ്, സബര്‍മതി അവാര്‍ഡ്, പി ഭാസ്‌കരന് ഫൗണ്ടേഷന് അവാര്‍ഡ്, കന്യക മിന്നലേ അവാര്‍ഡ്, സുരേന്ദ്രന് നീലേശ്വരം അവാര്‍ഡ്, കേരള ടി വി അവാര്‍ഡ് (മികച്ച മലയാളം ന്യൂസ് റീഡര്), ലോഹിതദാസ് മിനി സ്‌ക്രീന് അവാര്‍ഡ്, രാജീവ് ഗാന്ധി സ്റ്റഡി സെന്റര് അവാര്‍ഡ്, ജേസി ഫൗണ്ടേഷന് അവാര്‍ഡ്, നോര്‍ത്ത് അമേരിക്കന് പ്രസ് ക്ലബ്ബ് അവാര്‍ഡ്, ഗ്രീന് ചോയിസ് യുഎഇ അവാര്‍ഡ്, ആദര്‍ശ് യുവ സാമാജിക് അവാര്‍ഡ് തുടങ്ങി നിരവധി അവാര്‍ഡുകള് ലഭിച്ചു.\nപത്തനംതിട്ട മൈലപ്ര മൗണ്ട് ബഥനി ഇഎച്ച്എസിലായിരുന്നു സ്‌കൂള് വിദ്യാഭ്യാസം. തിരുവനന്തപുരം ഗവ. വനിതാ കോളജിലായിരുന്നു കോളജ് വിദ്യാഭ്യാസം. ഇവിടെ മികച്ച വിദ്യാര്‍ഥിയായിരുന്നു. കോളജ് വിദ്യാഭ്യാസ കാലത്ത് എസ്എഫ്ഐയുടെ സജീവ പ്രവര്‍ത്തകയായിരുന്നു. 2016 മുതല് ആറന്മുള മണ്ഡലത്തെ പ്രതിനിധീകരിക്കുന്ന നിയമസഭാംഗമാണ്.\nസ്ത്രീകള്, കുട്ടികള്, ട്രാന്‍സ്ജെന്‍ഡര്, ഭിന്നശേഷിയുള്ളവര് എന്നിവര്‍ക്കായുള്ള നിയമസഭാ സമിതിയില് അംഗമായും നിയമസഭാ കണ്ടന്റ് ഡെവലപ്മെന്റ് കമ്മിറ്റി ചെയര്‍പേഴ്സണായും കേരള ടെക്നിക്കല് യൂണിവേഴ്സിറ്റി സിന്‍ഡിക്കേറ്റ് അംഗമായും സോഷ്യല് വെല്‍ഫെയര് ബോര്‍ഡ് അംഗമായും പ്രവര്‍ത്തിച്ചിട്ടുണ്ട്.\n976 ഓഗസ്റ്റ് മൂന്നിനാണ് ജനനം. പത്തനംതിട്ട ബാര് അസോസിയേഷന് അംഗമായിരുന്ന പരേതനായ അഡ്വ. പി.ഇ. കുര്യാക്കോസിന്റെയും പത്തനംതിട്ട നഗരസഭാ കൗണ്‍സിലറായിരുന്ന റോസമ്മ കുര്യാക്കോസിന്റെയും മകളാണ്. മലങ്കര ഓര്‍ത്തഡോക്സ് സഭാ മുന് സെക്രട്ടറിയും അധ്യാപകനുമായ ഡോ.ജോര്‍ജ് ജോസഫാണ് ഭര്‍ത്താവ്. അന്നാ, ജോസഫ് എന്നിവര് മക്കള്.\nഓക്‌സിമീറ്റര് ചലഞ്ചിലേക്ക് കൂടുതല് സംഭാവനകള്\nആയുഷ് 64 മരുന്ന് സൗജന്യ വിതരണം തുടങ്ങി


Manoj Kalathil's Blog (My Short Stories and Poems): ഏപ്രിൽ 2014\nജീവിതത്തിലെ ഓരോ സാഹചര്യത്തോടുമുള്ള നമ്മുടെ പ്രതികരണം പരിശോധിച്ചാല് മിക്കപ്പോഴും മുന്‍വിധിയാണ് നമ്മെ നയിക്കുന്നതെന്ന് കാണാം.\nഇതുപറയുമ്പോള് ഒരു കഥ ഓര്‍ക്കുകയാണ്. ഒരു മധ്യവയസ്‌കനും യുവാവായ മകനുംകൂടി ഒരു ഉദ്യാനത്തില് നടക്കുകയായിരുന്നു. മകന് ആവേശത്തോടുകൂടി ചോദിച്ചു, ''അച്ഛാ, നോക്കൂ! ഇതല്ലേ റോസാപുഷ്പം?''\nഅച്ഛന് വളരെ സന്തോഷത്തോടെ പറഞ്ഞു, ''അതേ മോനെ. ഇതാണ് റോസാപ്പൂവ്. ''ഈ റോസാപ്പൂവിന്റെ നിറമാണോ ചുമപ്പെന്ന് പറയുന്നത്?'' ''അതേ മകനേ, ഇതാണ് ചുമപ്പു നിറം.'' വിശാലമായ പുല്‍ത്തകിടി കണ്ടിട്ട് യുവാവ് ചോദിച്ചു, ''അച്ഛാ, ഇതാണോ പുല്ല്, ഇതിന്റെ നിറമാണോ പച്ച?'' ''അതെ, മോനെ. ഇതാണ് പുല്ല്. ഇതിന്റെ നിറമാണ് പച്ച.'' ഇങ്ങനെ ചുറ്റുമുള്ള ഓരോന്നും ചൂണ്ടിക്കാണിച്ച് അവര് ഉച്ചത്തില് സംസാരിച്ചുകൊണ്ടിരുന്നു. കുറച്ചുനേരം ഏകാന്തമായിരിക്കാനായി ആ ഉദ്യാനത്തിലെത്തിയ ഒരാള് ഇതെല്ലാം കേട്ടുകൊണ്ട് അവിടെ ഇരിപ്പുണ്ടായിരുന്നു. തന്റെ ഏകാന്തത നഷ്ടപ്പെട്ടതില് അയാള്‍ക്ക് കലശലായ ദേഷ്യംവന്നു. അയാള് യുവാവിന്റെ അച്ഛനോട് പറഞ്ഞു, ''ഇത്തിരി മനഃശാന്തി കിട്ടുമല്ലോ എന്നുകരുതിയാണ് എന്നെപ്പോലുള്ളവര് ഇവിടെ വരുന്നത്. നിങ്ങള് രണ്ടുപേരും ഒച്ചവെക്കുന്നത് കാരണം എന്റെ ഉള്ള സ്വസ്ഥതകൂടി നഷ്ടമായി. മന്ദബുദ്ധിയായ ഒരു കുട്ടിയും അവന് എന്തു വിഡ്ഢിത്തം ചോദിച്ചാലും അതെല്ലാം സമ്മതിക്കുന്ന ഒരച്ഛനും!''ഇതുകേട്ട് അച്ഛനും മകനും കുറച്ചുനേരം നിശ്ശബ്ദരായിനിന്നു. പിന്നീട് മനഃസംയമനം വീണ്ടെടുത്ത് അച്ഛന് പറഞ്ഞു, ''ക്ഷമിക്കണം. എന്റെ മകന് മന്ദബുദ്ധിയല്ല. അവന് ജന്മനാ അന്ധനായിരുന്നു. രണ്ടുദിവസം മുന്‍പാണ് അവന്റെ കണ്ണിന് കാഴ്ച തിരിച്ചുകിട്ടാനുള്ള ഓപ്പറേഷന് കഴിഞ്ഞത്. ഓപ്പറേഷന് കഴിഞ്ഞ് കണ്ണിലെ കെട്ടഴിച്ചതിനുശേഷം മനോഹരമായ ഒരു സ്ഥലം അവനെ കൊണ്ടുപോയി കാട്ടാന് ഞാന് ആഗ്രഹിച്ചു. അതാണിവിടെ വന്നത്. ഈ ഉദ്യാനത്തിലെ സൗന്ദര്യം ആദ്യമായി കണ്ടപ്പോഴുള്ള സന്തോഷം കാരണം അവന് ആവേശത്തില് പലതും ചോദിച്ചതാണ്. സന്തോഷംകൊണ്ട് എല്ലാം മറന്ന് ഞാന് ആവേശത്തോടെ മറുപടിപറയുകയും ചെയ്തു. കാണാതെപോയ ഒരു നിധി തിരിച്ചുകിട്ടുമ്പോള് നമുക്ക് എത്ര സന്തോഷമുണ്ടാകും, പരിസരം മറക്കും. അതുപോലെ ഞങ്ങളും എല്ലാം മറന്നുപോയി. ഞങ്ങളോട് ക്ഷമിക്കണം.'' അതുകേട്ടപ്പോള് ആ മനുഷ്യന് പശ്ചാത്താപം തോന്നി. ക്രൂരമായ വാക്കുകള് പറഞ്ഞ് അവരെ വിഷമിപ്പിച്ചതിന് അദ്ദേഹം ക്ഷമചോദിച്ചു.\nക്രൂരമായ വാക്കുകള് പറഞ്ഞ് അവരെ വിഷമിപ്പിച്ചതിന് അദ്ദേഹം ക്ഷമചോദിച്ചു. ''ഇനി ഞാന് ഒരു മുന്‍വിധി വെച്ചുകൊണ്ട് ആരോടും ദേഷ്യപ്പെടുകയില്ല'' എന്ന് ആ ദിവസം അദ്ദേഹം പ്രതിജ്ഞയെടുത്തു. തന്റെ ദേഷ്യത്തിന് കാരണം തെറ്റിദ്ധാരണയും മുന്‍വിധിയുമാണെന്ന് തിരിച്ചറിഞ്ഞപ്പോള്, ആ ദേഷ്യം സ്‌നേഹമായി, കാരുണ്യമായി മാറി. സാഹചര്യങ്ങളെ ക്ഷമാപൂര്‍വം വിലയിരുത്താന് കഴിഞ്ഞാല് ഉള്ളിലെ സ്‌നേഹവും കാരുണ്യവും ഉണര്‍ത്താന് നമുക്ക് തീര്‍ച്ചയായും സാധിക്കും.\nA story from - Matha Amrithanadamayee\nPosted by http://kadhajaalakam.blogspot.com/ at 9:00 PM\nവിവാഹം കഴിഞ്ഞ നാല് വർഷങ്ങൾക്കു ശേഷം ശേഷം ആണ് ബോബന് പൂനക്ക് ട്രാൻസ്ഫർ ആയതു . ബോബന്റെ പുതിയ ഓഫീസ് കല്യാണി നഗറിൽ ആയിരുന്നു . അത് കൊണ്ട് തന്നെ യാണ് ബോബൻ ഓഫീസിന് അടുത്തു തന്നെ ഫ്ലാറ്റ് അന്വേഷിച്ചത് . ബോംബയിൽ നിന്നും പ്രമോഷനോടെ യാണ് അവൻ പുനയിൽ ചാർജ് എടുക്കുന്നത്. ടീനയ്ക്ക് ബോംബെ വിട്ടു പോരാൻ ഒട്ടും താല്പര്യം ഉണ്ടായിരുന്നില്ല.. വാശിയിൽ അവർ താമസിച്ച ഫ്ലാറ്റിന് അടുത്തുള്ള സൈന്റ്റ് ആൻറ്റണിസ് സ്കൂളിൽ ടീച്ചർ ആയിരുന്നു ടീന . നല്ല സംസാര പ്രിയ യായ ടീനയ്ക്ക് മറാട്ടികൾ അടക്കം ഒരു പാടു സുഹ്രത്തുക്കൾ അവൾ താമസിക്കുന്ന ലക്ഷ്മി നാരായണ ഫ്ലാറ്റിൽ ഉണ്ടായിരുന്നു. അതു കൊണ്ട് തന്നെ പുനയിലേക്ക് മാറിയിട്ട് അഞ്ചു വർഷം കഴിഞ്ഞിട്ടും ടീനയ്ക്ക് പുനയിലെ ജീവിതവുമായി പൊരുത്തപെടുവാൻ കഴിഞ്ഞില്ല. അവർ താമസിക്കുന്ന ലുങ്കർട് ഹെറിറ്റെജിൽ 707 ആം ആപർറ്റ്മെന്റിൽ പണ്ടൊരു ദുർ മരണം നടന്നിട്ടുണ്ടായിരുന്നു .ഒരു പാടു കാലമായി ആരും താമസിക്കാത്ത പൂടി ഇട്ട ഒരു ഫ്ലാറ്റ് ആയതു കൊണ്ട് തന്നെ ഫ്ലാറ്റ് വാടക വളരെ കുറവായിരുന്നു . ബോബന് അത് ഒരു അനുഗ്രഹവും ആയി.\nഅല്ലെങ്കിൽ ഇത്രയും ചുളു വാടകയ്ക്ക് വിമാൻ നഗറിൽ ഒരു ഫ്ലാറ്റ് കിട്ടുക എന്നത് ചിന്തിക്കുവാൻ കഴിയുമായിരുന്നില്ല . അവന്റെ ജോലി സ്ഥലമായ കല്യാണി നഗറിലേക്ക് വിമാൻ നഗറിൽ നിന്നും കഷ്ടിച്ച് എട്ടു കിലോമീറ്റർ ഓളം വരും . പണ്ട് വാശിയിൽ താമസിച്ചപോൾ രാവിലെ ഏഴു മണിയുടെ സ്റ്റാർടിംഗ് ട്രെയിൻ പിടിച്ച ബോബന് രാവിലെ എട്ടരക്ക് പോകുക എന്നത് ഒരു സൌഭാഗ്യം തന്നെ ആയിരുന്നു.റോയിക്ക് ഇനിയത്തെ ജൂണിൽ അഞ്ചു വയസ് കഴിയും . അത് കഴിഞ്ഞു വല്ല ബേബി സിറ്റിങ്ങിലും ആക്കിയിട്ടു ജോലിക്ക് പോയി തുടങ്ങണം എന്നാ ആഗ്രഹം ടീനക്കുണ്ട് . ബോബനും അത് സമ്മതിച്ചിട്ടുണ്ട് .\nകഴിഞ്ഞ കുറച്ചു ദിവസമായി റോയ്, തനിയെ ആരോടോ സംസാരിക്കുന്നത് കാണാം. ആദ്യ മൊക്കെ അവൾ അത് അവന്റെ കളി ആയി മാത്രമേ കരുതിയുള്ളു. പലപ്പോഴും അവന്റെ പെരുമാറ്റം തൊട്ടടുത്ത് ആരോ ഉള്ള പോലെ തന്നെ ആയിരുന്നു. റോയിയോടു ഇതിനെ കുറിച്ച് ചോദിച്ചപോൾ അവൻ ഉത്തരം പറഞ്ഞത് അവൻ അവന്റെ ഫ്രണ്ട് മായി ആണ് സംസാരിക്കുനത് എന്നായിരുന്നു. അവന്റെ പ്രായത്തിൽ ഉള്ള കുട്ടികൾ ആരും തന്നെ ആ ഫ്ലാറ്റിൽ വേറെ ഉണ്ടായിരുന്നില്ല. ആർക്കും കൊടുക്കാത്ത അവന്റെ കളി പാട്ട കാറുകൾ പോലും അവൻ അവന്റെ ഇമാജിനറി ഫ്രെണ്ടിനു കൊടുക്കുന്ന പോലെ അവൻ പെരുമാറി.ആദ്യം ഒക്കെ ടീന ഇത് അവന്റെ കളി മാത്രം ആണെന്ന് കരുതി . പക്ഷെ വൈകുനേരങ്ങളിൽ ചിലപ്പോൾ ഫ്ലാറ്റിന്റെ താഴേ , ഭോലനാതിന്റെ കടയിൽ നിന്നും പാലും , പച്ച കറികളും , അത്യാവശ സാധനങ്ങളും മേടിക്കുവാൻ അവൾ പോകുമ്പോൾ അവൻ പറയും മമ്മി പോയ്കോളു , ഞാൻ ഇവിടെ കളിക്കട്ടെ എന്ന്. അവനെ നിർബന്ധിച്ച് കൊണ്ട് പോയാൽ ഫ്ലാറ്റ് മുഴുവൻ കേൾപ്പിക്കും മാതിരി അവൻ ഒച്ച വച്ച് അലറി കരയുമായിരുന്നു. ഒരു ദിവസംഅവന്റെ മുറിയിൽ അവൾ ചെന്നപോൾ അവൻ ആരോടോ ഉറക്കെ സംസാരിക്കുന്ന പോലെ , അവൾക്കു തോന്നി. റോയി, അവൾ ഉറക്കെ വിളിച്ചു . പെട്ടെന്ന് അവൻ തിരിഞ്ഞു അവളോടു ദേഷ്യത്തോടെ പറഞ്ഞു മമ്മിയോടു ഞാൻ പറഞ്ഞിട്ടില്ലേ , മമ്മി വരുകയാണെങ്കിൽ എന്റെ ഫ്രണ്ട് പോകും എന്ന്. കണ്ടില്ലേ അവൻ പോയി. അവൾ ചോദിച്ചു എവിടെ നിന്റെ ഫ്രണ്ട്. ഇവിടെ ഉണ്ടായിരുന്നല്ലോ. ഇപ്പോൾ മമ്മി വന്നപ്പോൾ അവൻ പോയി. അവൾ അവനോടു ചോദിച്ചു ഏതു വഴിയാണ് നിന്റെ ഫ്രണ്ട് പോയത്. അവൻ ബാൽക്കണി ജനാല കാണിച്ചു തന്നിട്ട് പറഞ്ഞു ഇത് വഴി, എഴാം നിലയിൽ ആണ് അവരുടെ ഫ്ലാറ്റ് . അവൾ ചോദിച്ചു ഇവിടെ നിന്ന് എങ്ങനെ പോകും, റോയി നിഷ്കളൻകതയോടെ പറഞ്ഞു ഇത് വഴി ചാടി പോകും. അവൾ ആകെ വല്ലാതായി.\nഅന്ന് രാത്രി ബോബൻ വന്നപ്പോൾ ടീന റോയിയുടെ വിചിത്രമായ പെരുമാറ്റം, രീതി എല്ലാം വിശദമായി അവനെ പറഞ്ഞു കേൾപിച്ചു. അത് കഴിഞ്ഞു അവൾ അവനോടായി പറഞ്ഞു നമുക്ക് റോയിയെ വല്ല ഡോക്ടറെ കാണിച്ചാലോ. ഈ പ്രായത്തിൽ ഉള്ള കുട്ടികൾക്ക് ഇത് പതിവാണ്. ടീന , അവർ തന്നെ ഒരു സ്വപ്ന ലോകത്താണ് . അത് കൊണ്ട് തന്നെ ഈ പ്രായത്തിൽ ഉള്ള കുട്ടികൾക്ക് ഇങ്ങനെ ഒക്കെ തോന്നുനത്. കൂടുതൽ ഒന്നും പറയാതെ ബോബാൻ ഉറക്കത്തിലേക്ക് വഴുതി വീണു.\nപിറ്റേ ദിനം ബോബൻ ഓഫീസിൽ പോയി കഴിഞ്ഞ ശേഷം ടീന റോയികുള്ള പാൽ അടുക്കളയിൽ ചൂടാക്കുക ആയിരുന്നു. റോയി എഴുനേൽക്കുമ്പോൾ ഒൻപതു മണി കഴിയും. പെട്ടെന്നാണ് റോയിയുടെ ഉച്ചത്തിൽ ഉള്ള ചിരി അവൾ കേൾക്കുന്നത്. . ടീന നോക്കുമ്പോൾ അവൻ പതിവ് പോലെ അദ്രിശ്യതയിൽ നോക്കി എന്തൊക്കെയോ പറഞ്ഞു ഉറക്കെ ചിരിക്കുന്നു. അവൾ ഉറക്കെ വിളിച്ചു റോയി, അവൻ അവളെ വല്ലാതെ നോക്കി. പിന്നെ അവൻ അവളോടായി പറഞ്ഞു മമ്മയോടു ഞാൻ പറഞ്ഞിട്ടില്ലേ ഞാൻ കളിക്കുമ്പോൾ എന്റെ മുറിയിൽ ഇങ്ങനെ വരരുത് എന്നാൽ. മമ്മ ഉണ്ടെങ്കിൽ അവൻ കളിക്കാൻ വരിക ഇല്ല. ഇനി മമ്മ വന്നാൽ മമ്മയെ അവൻ കൊല്ലുമെന്ന് പറഞ്ഞു. അവൾ ആകെ വല്ലാതായി . അഞ്ചു വയസു തികഞ്ഞിട്ടില്ല . ആ റോയി ആണ് കൊല്ലും എന്നോ ക്കെ പറയുന്നത്. ദേഷ്യം വന്നിട്ട് അവൾ അവനെ അന്ന് ശരിക്കും അടിച്ചു . അന്ന് പകൽ മുഴുവനും അവൻ കരഞ്ഞു കൊണ്ടേ യിരുന്നു. അവൾ തിരുമാനിച്ചു ബോബാൻ വന്നാൽ എത്ര ഇരുട്ടിയിട്ടായാലും റോയിയെ ഒരു ഡോക്ടറെ കാണിക്കണം.\nഅന്ന് ബോബാൻ അല്പം താമസിച്ചാണ് വന്നത്. അവൻ വന്നപോഴേക്കും റോയ് കരഞ്ഞു കരഞ്ഞു ഉറങ്ങി പോയിരുന്നു. ഉറക്കത്തിലും അവൻ ആകെ അസ്വസ്ഥാൻ ആയ പോലെ തോന്നിച്ചു . എന്തൊക്കെയോ ഉറക്കത്തിൽ അവൻ പിറു പിറുത്തു കൊണ്ടേ യിരുന്നു.ബോബൻ വന്ന ഉടനെ തന്നെ ടീന റോയിയുടെ വത്യസ്തമായ പെരുമാറ്റാതെ കുറിച്ച് ബോബനെ പറഞ്ഞു കേൾപ്പിച്ചു . പക്ഷെ ബോബൻ അത് കാര്യമാക്കാതെ പറഞ്ഞു, ടീന ഞാൻ പറഞ്ഞതല്ലേ ഈ പ്രായത്തിൽ ഉള്ള കുട്ടികൾക്കെല്ലാം കാണപെടുന്ന ഒരു സ്വഭാവ വിശേഷം ആണിത് എന്ന് . നീ അവനെ കുറിച്ച് മാത്രം ചിന്തിച്ചിരികുന്നതു കൊണ്ടാണ് നിനക്ക് ഇങ്ങനെ തോന്നുന്നത്. അത്രയ്ക്ക് കാര്യമാക്കാൻ ഒന്നും ഇല്ല അവന്ടെ നിസ്സംഗ ഭാവത്തിൽ ഉള്ള മറുപടി അവളെ വല്ലാതെ ചൊടിപ്പിച്ചു.\nബോബനിൽ നിന്നും ഇങ്ങനെ ഉള്ള ഒരു മറുപടി അല്ല അവൾ പ്രതീക്ഷിച്ചത് . അവൾ ഉറപ്പിച്ചതാണ് ഇന്ന് റോയിയെ ഹോസ്പിറ്റലിൽ കൊണ്ടുപോകണം എന്ന്.അവൾ വീണ്ടും അവനോടു ദയനീയ മായി പറഞ്ഞു, ബോബൻ , റോയിയെ ഹോസ്പിറ്റലിൽ കൊണ്ട് പോകണം . എനിക്ക് വല്ലാതെ പേടി തോന്നുന്നു. ഇന്നവൻ എന്നെ കൊല്ലും എന്ന രീതിയിൽ സംസാരിച്ചു. ഈ ഫ്ലാറ്റിന് പ്രേത ബാധ ഉണ്ടെന്നു പറയുന്നത് ശരിയാണ് ബോബൻ . ഞാൻ എത്ര തവണ പറഞ്ഞതാ നമുക്ക് തിരിച്ചു ബോംബെക്ക് പോകാം എന്ന്. ബോബൻ ൻ വീണ്ടും നിസ്സാരമായി പറഞ്ഞു പുനയിൽ നമുക്കിതുപോലെ , ഇത്രയും കുറഞ്ഞ വാടകയ്ക്ക് മറ്റൊരു ഫ്ലാറ്റ് കിട്ടും എന്ന് ടീനയ്ക്ക് തോന്നുന്നുണ്ടോ? നിന്റെ മനസ്സ് ഇപ്പോഴും ബോംബയിൽ തന്നെ യാണ്. എത്ര വട്ടം ഞാൻ പറഞ്ഞതാ റോയിയെ വല്ല പ്ലേ സ്കൂളിൽ വിട്ടിട്ടു നീയും ജോലിക്ക് പോയി തുടങ്ങാൻ. എ പ്പോഴും റോയ്, റോയ് എന്ന് പറഞ്ഞു കഴിയാൻ പറ്റുമോ.\nടീനയ്ക്ക് ദേഷ്യവും , സങ്കടവും ഒക്കെ കൂടി വന്നു. പൊട്ടി തെറിച്ചു കൊണ്ട് അവൾ ചോദിച്ചു. എനിക്കറിയില്ല ബോബൻ , യു ആർ ടൂ സെൽഫിഷ് . നിനക്ക് നിന്റെ കാര്യം മാത്രമേ നിനക്ക് ചിന്ത യുള്ളൂ . എന്നെ കുറിച്ചോ , റോയിയെ കുറിച്ചോ നീ എന്താ ഓർക്കാത്തത് . എന്താ റോയിയുടെ അവസ്ഥ മനസിലാക്കുവാൻ ശ്രമിക്കാത്തത് ബോബ? . ബോബന് അവനെ ഇഷ്ടം അല്ല. അതല്ലേ സത്യം . യു ആർ ഹിസ് ഡാഡ് ബോബൻ . അവനു ട്രീട്മെന്റ്റ്ന്റെ ആവശ്യം ഉണ്ട്. ബോബൻ ദേഷ്യത്തോടെ ടീനയെ നോക്കി പറഞ്ഞു ട്രീട്മെന്റ്റ്, അതിപ്പോൾ വേണ്ടത് നിനക്കാണ് ടീന .\nഅത് കേട്ട് അവൾ വല്ലാതായി. അവൾ അവന്റെ കോളറിൽ പിടിച്ചു ചോദിച്ചു നീ എന്താ പറഞ്ഞത്. ബോബൻ ഒന്നും മിണ്ടിയില്ല. അവൾ അവനെ ഉലച്ചു കൊണ്ട് വീണ്ടും ചോദിച്ചു , നീ പറയുന്നത് എനിക്ക് ഭ്രാന്ത് ആണെന്നാണോ , അവൻ ഒന്നും മിണ്ടാതെ തല കുനിച്ചു നിന്നു . അവൾ വീണ്ടും വീണ്ടുംഅവനോടു ചോദിച്ചു കൊണ്ടേയിരുന്നു , ബോബൻ നീ റോയിയെ ഹോസ്പിറ്റലിൽ കൊണ്ടുപോകുനുണ്ടോ?\nഇത്തവണ അവൻ നിശബ്ദമായി , അവൾ കേൾക്കെ മന്ത്രിച്ചു . റോയി നമ്മുടെ കൂടെ ഇല്ല ടീന . അവൻ നമ്മളെ വിട്ടു പോയിട്ട് ഇപ്പോൾ ഒരു വർഷം ആകുന്നു .\nനിനക്കും അത് അറിയാമല്ലോ , കടുത്ത പനി ബാധിച്ച അവനെ ഹോസ്പിറ്റലിൽ അഡ്മിറ്റ് ചെയ്തത് നമ്മൾ തന്നെ അല്ലെ . പിന്നെ നമുക്ക് കിട്ടിയത് അവന്റെ വിറങ്ങലിച്ച ശരീരം മാത്രമല്ലെ . അത് പറയുമ്പോൾ അവന്റെ കണ്ണുകൾ നിറഞ്ഞു തുളുംബിയിരുന്നു.\nഅവൾ വിശ്വസിക്കുവാൻ ആകാതെ അവനെ നോക്കി\nപക്ഷെ നിനക്ക് മാത്രം അത് വിശ്വസിക്കുവാൻ കഴിഞ്ഞില്ല. അത് ഉൾകൊള്ളുവാൻ നിനക്കായില്ല. നീ ഒരു സ്വപ്ന ലോകത്തിൽ ആയിരുന്നു. ഞാൻ പറഞ്ഞിട്ടും നീയാണ് ഈ ഫ്ലാറ്റ് വിട്ടു പോകാൻ സമ്മതികഞ്ഞതു. കാരണം നിനക്ക് ഇവിടം വിട്ടു പോകുവാൻ ആവുമായിരുന്നില്ല ടീന . നിന്റെ മുമ്പിൽ ഒരു നിഴൽ പോലെ എന്നും റോയ് ഉണ്ടായിരുന്നു. അവനെ വിട്ടു നിനക്ക് എവിടെയും പോകുവാൻ കഴിയില്ലായിരുന്നു . അത് മനസിലകിയത് കൊണ്ടാണ് ഞാൻ നിന്റെ താളത്തിനൊപ്പം ഞാൻ തുള്ളിയത്. എനിക്കിനി നീ കൂടി നഷ്ടപെടുവാൻ വയ്യ ടീന . അവന്റെ സ്വരം ഇടറിയിരുന്നു.\nഅവൾ ഒന്നും മിണ്ടാതെ അവന്റെ മുഘത്തേക്ക് നോക്കി .യാഥാർത്ഥ്യം തിരിച്ച റിഞ പോലെ . ഏറെ നേരത്തെ മൌനത്തിനു ശേഷം അവൾ , കൈകൾ കൊണ്ട വളുടെ കണ്ണുകൾ പൊത്തി . ബോബൻ അവളെ ചേർത്ത് പിടിച്ചു . ഒരു പാടു നാളുകൾക്കു ശേഷം ആ കണ്ണുകൾ വീണ്ടും നിറയുനതു അവൻ കണ്ടു. അവൻ മനസ്സിൽ പറഞ്ഞു , ടീന നീ കരഞ്ഞോളു ഇത്രയും കാലത്തേ കണ്ണുനീർ ഒട്ടും ബാക്കി വയ്കാതെ കരഞ്ഞു തീർത്തോളു . ഒരു മഴ പെയ്തിറങ്ങുന്ന പോലെ , അവളുടെ കണ്ണുകളിൽ നിന്നും കണ്ണ് നീർ തുള്ളികൾ അടർന്നു വീണു കൊണ്ടേ യിരുന്നു. അവളെ ചേർത്ത് പിടിക്കുമ്പോൾ അവന്റെ കണ്ണുകളും നിറഞ്ഞു തുളുമ്പി കൊണ്ടേ യിരുന്നു.\nമാസങ്ങൾക്ക് ശേഷം അവന്റെ ആ പഴയ ടീനയെ തിരിച്ചു കിട്ടിയ സന്തോഷം. അത് കണ്ണുനീരായി പൊഴിഞ്ഞു കൊണ്ടേയിരുന്നു.\n12 വർഷത്തെ മോഡി ഭരണത്തിനിടയിൽ ആകെ നടന്നത് ഒരു കലാപം... അതിന് കാരണവും എല്ലാവർക്കും അറിയാം പക്ഷെ പറയില്ല....കാരണം ന്യൂനപക്ഷ വോട്ട് പോകും....\nഅധികാരത്തിലെത്തി2മാസത്തിനുളളിൽ നടന്ന ഈ കലാപത്തിന് ശേഷം വീണ്ടുമൊരു കലാപം ഗുജറാത്തിൽ നടന്നട്ടില്ല...\nആ കഴിവിനെ മോഡിയുടെ ചോരക്കായി ദാഹിക്കുന്നവർ മനപൂർവ്വം മറന്ന മറ്റൊരു കാര്യമുണ്ട്...\n2002 ൽ നടന്നത് ഗുജറാത്തിലെ ആദ്യ കലാപമല്ല മറിച്ച് അവസാനത്തേതാണ്...\nഅതിന് മുൻപ് കോൺഗ്രസ്സ് ഭരണത്തിൽ 60 ഓളം കലാപങ്ങൾ ഗുജറാത്തിൽ നടന്നിട്ടുണ്ട്....\nഅതൊന്നും ഒരാൾക്കും പറയാൻ താൽപ്പര്യമില്ല..... മാത്രമല്ല..\nകാശ്മീർ പണ്ഠിറ്റുകൾ കൂട്ടക്കൊല ചെയ്യപ്പെട്ടപ്പോളും, സിക്ക് കൂട്ടക്കൊല നടന്നപ്പോളും, മറാട്, മുസാഫർനഗർ കലാപങ്ങൾ നടന്നപ്പോളും മതേതര കപട മുഖങ്ങൾ മിണ്ടാതിരിന്നത് ഇവരുടെ പോയ് മുഖം പുറത്തുകാണിക്കുന്നു\n“ മുംബൈ കലാപസമയത്ത് മഹാരാഷ്ട്ര ഭരിച്ചിരുന്ന മുഖ്യമന്ത്രിയെ എത്രപേര് ഓര്‍ക്കുന്നുണ്ട് ? മുംബൈ കലാപത്തിനു മുന്നില് ഗുജറാത്ത് കലാപം ഒന്നുമല്ലായിരുന്നു എന്നോര്‍ക്കണം. മല്യാന, മീററ്റ് കലാപസമയങ്ങളിലെ ഉത്തര്‍പ്രദേശ് മുഖ്യമന്ത്രിയെ ആര്‍ക്കൊക്കെ അറിയാം ? ഭഗല്‍പൂരിലെയും ജംഷഡ്പൂരിലെയും കലാപസമയത്തെ ബീഹാര് മുഖ്യമന്ത്രിയെ ? ആരും ഓര്‍ക്കില്ല .. കാരണം ഈ കലാപസമയങ്ങളിലൊക്കെ പ്രസ്തുതസംസ്ഥാനങ്ങളുടെ ഭരണം കോണ്‍ഗ്രസിനായിരുന്നു ! ഇന്ത്യ സ്വതന്ത്രമായ ശേഷം ഗുജറാത്ത് മാത്രം നൂറുകണക്കിന് കലാപങ്ങള്‍ക്ക് സാക്ഷ്യം വഹിച്ചിട്ടുണ്ട്. അതില് ചിലത് 2002 കലാപത്തെക്കാള് ഭീതിദവും. രണ്ടുമാസത്തില് ഒരിക്കലെന്ന നിലയ്ക്കാണ് അവിടെ കലാപങ്ങള് ഉണ്ടായിട്ടുള്ളത്. ഡല്‍ഹിയിലെ സിഖ് വംശഹത്യാസമയത്ത് ആരാണ് അവിടം ഭരിച്ചിരുന്നത് ? ഇങ്ങനെ ഒക്കെ ആയിട്ടും മോഡി മാത്രം എങ്ങനെ ചെകുത്താന്‍റെ പ്രതിരൂപം ആകും ? ”\nസ്ഥിരമായുള്ള മോഡിവിരുദ്ധപ്രചരണത്താല് ഇന്ത്യന് രാഷ്ട്രീയം വിഷലിപ്തമായി മാറി. ഗ്രാമീണഗുജറാത്തിലെ മികച്ച നിരത്തുകളെക്കുറിച്ചോ ഗ്രാമ-നഗര ഭേദമെന്യേ ദിവസം മുഴുവനായുള്ള വൈദ്യുതിലഭ്യതയെക്കുറിച്ചോ മിണ്ടിയാല് വര്‍ഗ്ഗീയവാദിയായി ചിത്രീകരിക്കപ്പെടുന്ന അവസ്ഥയാണ്. കശ്മീര് വിഘടനവാദികളെ പിന്തുണയ്ക്കാം, നിത്യേന ഭീകരന്‍മാരെ പരിശീലിപ്പിച്ചുവിടുന്ന പാകിസ്ഥാനുമായി സന്ധിസംഭാഷണമാവാം, മൂന്നാംകിട കൊലപാതകികളായ മാവോയിസ്റ്റുകളെ പാവങ്ങളുടെ പടനായകരായി ചിത്രീകരിക്കാം, അതിനൊരു തെറ്റുമില്ല, പക്ഷെ ഗുജറാത്തിലെ ഭരണപരിഷ്കാരങ്ങളെക്കുറിച്ച് ഒരക്ഷരം മിണ്ടാന് പാടില്ല ! മാത്രവും അല്ല ഗുജറാത്ത് കലാപം നടക്കും മുമ്പേ നടന്ന ഗോദ്ര സംഭവം പോലും ചോദിക്കുവാൻ പറ്റില്ല . അത് രാഷ്ട്രീയപരമായി ആത്മഹത്യാപരമാണ്, എന്തെന്നാല് നിങ്ങള് എന്നേക്കുമായി വര്‍ഗ്ഗീയവാദിയെന്നു മുദ്ര കുത്തപ്പെടും !\nPosted by http://kadhajaalakam.blogspot.com/ at 2:53 AM


‘എന്തിനാ ചേട്ടാ വായില് തോന്നുന്നത് പറയുന്നത്’; തെളിവെടുപ്പിന് എത്തിച്ച ദിലീപ് ഏഷ്യാനെറ്റ് റിപ്പോര്‍ട്ടറോട്, വീഡിയോ കാണാം\nകൊച്ചി: നടി ആക്രമിക്കപ്പെട്ട കേസില് അറസ്റ്റിലായ നടന് ദിലീപിനെ തെളിവെടുപ്പിനു വേണ്ടി ഗൂഡാലോചന നടന്ന കൊച്ചി എംജി റോഡിലെ അബാദ് പ്ലാസ ഹോട്ടലിലെത്തിച്ചപ്പോള് അരങ്ങേറിയത് നാടകീയ സംഭവങ്ങള്. ഹോട്ടലിലെ 410ാം മുറിയില് വെച്ചാണ് പള്‍സര് സുനിയും ദിലീപും തമ്മില് നടി ആക്രമിക്കുന്നതിനെ കുറിച്ച് ഗൂഢാലോചന നടന്നത്. ഇവിടെ ദിലീപിനെ എത്തിച്ചായിരുന്നു തെളിവെടുപ്പ്.\nഇതിനിടെ റിപ്പോര്‍ട്ട് ചെയ്യാനെത്തിയ മാധ്യമ പ്രവര്‍ത്തകനോട് ദിലീപ് പൊട്ടിത്തെറിച്ചു. ഏഷ്യാനെറ്റ് ന്യൂസ് റിപ്പോര്‍ച്ചര് അഞ്ജുരാജിനോടായിരുന്നു ദിലീപിന്റെ പ്രതികരണം. ദിലിപീനെ ഹോട്ടല് മുറിയിലെത്തിച്ച പൊലീസ് സംഘത്തിനൊപ്പം അഞ്ജുരാജും റിപ്പോര്‍ട്ട് ചെയ്യാന് കയറിയിരുന്നു. തത്സമയം റിപ്പോര്‍ട്ട് ചെയ്യുകയായിരുന്ന സമയത്ത് റൂമിലേക്ക് കയറവേ തിരിഞ്ഞു നിന്നായിരുന്നു ദീലീപിന്റെ ചോദ്യം.\n‘എന്തിനാ ചേട്ടാ വായില് തോന്നുന്നത് പറയുന്നത്’ എന്നായിരുന്നു തെളിവെടുപ്പിനെത്തിച്ചപ്പോള് മാധ്യമ പ്രവര്‍ത്തകനോട് ദീലീപ് ചോദിച്ചത്.\nഅതേസമയം, നടി ആക്രമിക്കപ്പെട്ട കേസില് ആലുവ എം.എല്.എ അന്‍വര് സാദത്തിനെ പൊലീസ് ചോദ്യം ചെയ്യും. കേസില് അറസ്റ്റിലായ നടന് ദിലീപിന്റെ സുഹൃത്താണ് അന്‍വര് സാദത്ത്. ആക്രമണമുണ്ടായ സംഭവത്തിന് ശേഷം സാദത്ത് ദിലീപിനെ പല തവണ ഫോണ് ചെയ്തിട്ടുണ്ട്. ഇതിനെ തുടര്‍ന്നാണ് ചോദ്യം ചെയ്യാന് തീരുമാനിച്ചത്.\nAlso Read: ‘ഉത്തമ സന്തതി മുതല് ബീഫ് നിരോധനവും മോദിയുടെ ലോക പര്യടനവും വരെ’; സംഘപരിവാറിന്റെ കള്ളങ്ങളും കുപ്രചരണങ്ങളും പൊളിച്ചെഴുതി ഹ്യൂമന്‍സ് ഓഫ് ഹിന്ദുത്വ ഫെയ്‌സ്ബുക്ക് പേജ്\nഇപ്പോള് വിദേശത്തുള്ള എം.എല്.എ നാട്ടിലെത്തിയാല് ഉടനെ ചോദ്യം ചെയ്യും. അതേസമയം, ജനങ്ങളുടെ പ്രതിഷേധം കാരണം തൊടുപുഴയിലെ തെളിവെടുപ്പ് പൂര്‍ത്തിയാക്കാന് സാധിച്ചില്ല. ദിലീപിനെ കണ്ടതു മുതല് ജനം കൂവി വിളിച്ച് ബഹളം വെക്കുകയായിരുന്നു. ഇതേ തുടര്‍ന്നാണ് തെളിവെടുപ്പ് അവസാനിപ്പിച്ചത്.\nകേസിലെ ആദ്യ ഗൂഢാലോചന നടന്ന അബാദ് പ്ലാസ ഹോട്ടലിലെത്തിച്ച് ദിലീപിന്റെ സാന്നിധ്യത്തില് തെളിവെടുക്കുകയാണ്. ജനങ്ങളുടെ പ്രതിഷേധം കണക്കിലെടുത്ത് സ്ഥലത്ത് വന് പൊലീസ് സുരക്ഷയാണ് ഏര്‍പ്പെടുത്തിയിരിക്കുന്നത്.\n2013 ല് അബാദ് പ്ലാസയില് നടന്ന സ്റ്റേജ് ഷോയുടെ റിഹേഴ്സല് ക്യാമ്പായിരുന്നു നടിക്കെതിരായ ആക്രമണത്തിന്റെ ഗുഢാലോചനയുടെ ആദ്യം അധ്യായം അരങ്ങേറിയത്.\nഅതേസമയം, ദിലീപിന്റെ നേതൃത്വത്തില് രൂപീകരിച്ച തിയറ്റര് ഉടമകളുടെ സംഘടന ഫിലിം എക്സിബിറ്റേഴ്സ് യുണൈറ്റഡ് ഓര്‍ഗനൈസേഷന് ഓഫ് കേരളയുടെ പുതിയ പ്രസിഡന്റായി നിര്‍മ്മാതാവ് ആന്റണി പെരുമ്പാവൂരിനെ തെരഞ്ഞെടുത്തു. പ്രസിഡന്റായിരുന്ന ദിലീപിനെ പുറത്താക്കിയ സാഹചര്യത്തിലാണ് വൈസ് പ്രസിഡന്റ് ആന്റണി പെരുമ്പാവൂര് പുതിയ സ്ഥാനത്തേക്ക് എത്തിയത്. ഇന്നു വൈകിട്ട് മൂന്നിന് കൊച്ചിയില് ചേര്‍ന്ന യോഗത്തിലാണ് തീരുമാനം.


POLICE DRIVER MANIYAN PILLA | മരണമടഞ്ഞ് വര്‍ഷങ്ങള്‍ക്ക് ശേഷം പോലീസുകാരന് അത്യപൂര്‍വ്വ റിട്ടയര്‍മെന്റ് - Malayalivartha.com Widgets Magazine\n01 JUNE 2020 12:08 PM IST\nഎട്ട്‌വര്‍ഷം മുമ്പ് കുപ്രസിദ്ധ കുറ്റവാളി ആട് ആന്റണിയുടെ കുത്തേറ്റ് മരണമടഞ്ഞ പോലീസ് ഡ്രൈവര് മണിയന്‍പിള്ളയുടെ കുടുംബത്തിന് ഇനി മുതല് കുടുംബ പെന്‍ഷന് ലഭിക്കും. 2012 ജൂണ് 26-നായിരുന്നു മണിയന്‍പിള്ള ആട് ആന്റണിയുടെ കുത്തേറ്റ് മരിച്ചത്.\nമോഷണം നടത്തിയ ശേഷം തമിഴ്‌നാട് രജിസ്‌ട്രേഷനിലുള്ള ഒമ്‌നി വാനില് വന്ന ആട് ആന്റണിയെ, കൊല്ലം പാരിപ്പള്ളിയില് ജവഹര് ജംഗ്ഷനില് വാഹന പരിശോധനയ്ക്ക് ഇടയില് ഗ്രേഡ് എസ്.ഐ ജോയിയും പൊലീസ് ഡ്രൈവര് മണിയന്‍പിള്ളയും ചേര്‍ന്ന് തടഞ്ഞു. എഎസ്‌ഐ ജോയിയെയും പൊലീസ് ഡ്രൈവര് മണിയന് പിള്ളയെയും വാനില് കിടന്ന കമ്പിപ്പാര എടുത്ത് കുത്തി. സ്ഥലത്ത് വെച്ചു തന്നെ മണിയന്‍പിള്ള മരിച്ചുപോകുകയും ഗുരുതരമായി പരിക്കേറ്റ നിലയില് ജോയിയെ ആശുപത്രിയില് പ്രവേശിപ്പിക്കുകയും ചെയ്തു. പൊലീസ് പിന്‍തുടര്‍ന്നതിനാല് ആന്റണി വാന് ഉപേക്ഷിച്ച് കടന്നുകളയുകയും ചെയ്തു.\nകൊലയ്ക്കു ശേഷം രക്ഷപെട്ട ആട് ആന്റണി തമിഴ്‌നാട്, മഹാരാഷ്ട്ര, ആന്ധ്ര തുടങ്ങിയ സംസ്ഥാനങ്ങളില് പലപേരിലും പല വേഷത്തിലുമാണ് ഒളിവില് കഴിഞ്ഞത്. മൂന്നര വര്‍ഷത്തിന് ശേഷം 2015 ഒക്ടോബര് 13-ന് പാലക്കാട് തമിഴ്‌നാട് അതിര്‍ത്തിയിലെ ഗോപാലപുരത്തുവെച്ചാണ് പൊലീസ് പിടികൂടുന്നത്. ഭാര്യയെ കാണാന് എത്തിയപ്പോള് സ്‌പെഷല് ബ്രാഞ്ച് ഡിവൈ.എസ്.പിയുടെ നേതൃത്വത്തിലുള്ള സംഘം വളഞ്ഞിട്ട് പിടിക്കുകയായിരുന്നു. ആദ്യം രക്ഷപെടാന് ശ്രമിച്ച ആന്റണി പിന്നീട് പൊലീസിന് കീഴടങ്ങി.\nആടിന്റെ സ്ത്രീകമ്പം മുതലെടുത്താണ് പോലീസ് ആടിനെ പൊക്കിയതും. കൊലയ്ക്ക് ശേഷം തിരുവനന്തപുരത്തെ വീട്ടിലെത്തി ഭാര്യ സൂസണുമൊത്ത് ആട് മുങ്ങി. വഴിയില് സൂസണെ ഉപേക്ഷിച്ച് പുതിയ കാമുകിക്കൊപ്പം പോയി. 2015-ല് പാലക്കാട് നിന്നും ആടിനെ പിടികുടുന്നതും ഇയാളുടെ സ്ത്രീക്കമ്പം മുതലെടുത്താണ്. ഗോപാലപുരത്തെ ഒരു സ്ത്രീയുടെ വീട്ടില് സ്ഥിരമായി വരാറുള്ള ആടിനെ നിരീക്ഷിച്ച ശേഷമാണ് പ്രത്യേക അന്വേഷണ സംഘം പിടികൂടുന്നത്. ഒളിവില് കഴിയുമ്പോളും മോഷണം തുടര്‍ന്ന് ആന്റണി തമിഴ്‌നാട്ടിലെ ധാരാപുരത്ത് രാജേന്ദ്രന് എന്ന പേരില് താമസിക്കുന്നതിനിടെ ചെന്നെയില് പിടിയിലായെങ്കിലും രക്ഷപെട്ടു.\n2012 ജൂണ് 26-ന് മുങ്ങിയ ആട് പിടിയിലായത് 2015 ഒക്ടോബര് 13-ന് പാലക്കാട് തമിഴ്‌നാട് അതിര്‍ത്തിയിലെ ഗോപാലപുരത്തുവെച്ചാണ്. 2016 ജൂലൈയില് കൊല്ലം സെഷന്‍സ് കോടതി ആട് ആന്റണിയെ കുറ്റക്കാരനാണെന്ന് കണ്ടെത്തി ജീവപര്യന്തം തടവ് ശിക്ഷ വിധിച്ചിരുന്നു. കൊലപാതകം, തെളിവ് നശിപ്പിക്കല്, വ്യവജരേഖ ചമയ്ക്കല്, വ്യാജരേഖ യഥാര്‍ത്ഥ രേഖയെന്ന തരത്തില് ഉപയോഗിക്കല്, ഔദ്യോഗിക കൃത്യ നിര്‍വ്വഹണത്തില് പരിക്കേല്‍പ്പിക്കല്, ഔദ്യോഗിക കസ്റ്റഡിയില് നിന്നും രക്ഷപ്പെടല് എന്നിങ്ങനെ ഏഴു കുറ്റങ്ങളാണ് ചുമത്തിയത്.\nപോലീസ് ഡ്രൈവര് മണിയന്‍പിള്ളയുടെ മരണ ശേഷം ഭാര്യ സംഗീതാനായര്‍ക്ക് മുഴുവന് ശമ്പളവും ആനുകൂല്യവും സര്‍ക്കാര് നല്‍കി വരികയായിരുന്നു. മണിയന്‍പിള്ളയ്ക്ക് റിട്ടയര്‍മെന്റ് പ്രായപരിധിയായ 56 വയസ്സ് പൂര്‍ത്തിയായതിനെ തുടര്‍ന്ന് മെയ് 31-നായിരുന്നു ഔദ്യോഗികമായ വിരമിക്കല്. കൊട്ടറയിലെ വീട്ടിലാണ് മണിയന്‍പിള്ളയുടെ ഭാര്യയും മക്കളും കഴിയുന്നത്. കൊല്ലം റൂറല് പോലീസില് എല്‍ഡി ക്ളാര്‍ക്കായി രണ്ടു വര്‍ഷം മുമ്പ് മകള് ശ്രുതിക്ക് നിയമനം നല്‍കുകയും ചെയ്തിരുന്നു. ഇളയമകള് സ്വാതി പ്ളസ്ടൂവിന് പഠിക്കുകയാണ്.


ഡിസംബർ - വിക്കിപീഡിയ\nഗ്രിഗോറിയൻ കാലഗണനാരീതിയിലെ പന്ത്രണ്ടാമത്തേയും അവസാനത്തേതുമായ മാസമാണ് ഡിസംബർ. ഈ മാസത്തിൽ 31 ദിവസങ്ങളാണ് ഉള്ളത്.\n1.1 ഡിസംബർ 1\n1.2 ഡിസംബർ 2\n1.3 ഡിസംബർ 3\n1.4 ഡിസംബർ 4\n1.5 ഡിസംബർ 5\n1.6 ഡിസംബർ 6\n1.7 ഡിസംബർ 7\n1.8 ഡിസംബർ 8\n1.9 ഡിസംബർ 9\n1.10 ഡിസംബർ 10\n1.11 ഡിസംബർ 11\n1.12 ഡിസംബർ 12\n1.13 ഡിസംബർ 13\n1.14 ഡിസംബർ 14\n1.15 ഡിസംബർ 15\n1.16 ഡിസംബർ 16\n1.17 ഡിസംബർ 17\n1.18 ഡിസംബർ 18\n1.19 ഡിസംബർ 19\n1.20 ഡിസംബർ 20\n1.21 ഡിസംബർ 21\n1.22 ഡിസംബർ 22\n1.23 ഡിസംബർ 23\n1.24 ഡിസംബർ 24\n1.25 ഡിസംബർ 25\n1.26 ഡിസംബർ 26\n1.27 ഡിസംബർ 27\n1.28 ഡിസംബർ 28\n1.29 ഡിസംബർ 29\n1.30 ഡിസംബർ 30\n1.31 ഡിസംബർ 31\n1640 - പോർട്ടുഗൽ സ്പെയിനിൽനിന്ന് സ്വതന്ത്രമായി.\n1822 - പീറ്റർ ഒന്നാമൻ ബ്രസീലിന്റെ ചക്രവർത്തിയായി അവരോധിക്കപ്പെട്ടു.\n1963 - നാഗാലാൻഡ് ഇന്ത്യയിലെ പതിനാറാമത് സംസ്ഥാനമായി നിലവിൽവന്നു.\n1965 - ഇന്ത്യൻ അതിർത്തി രക്ഷാസേന (ബി. എസ്. എഫ്.) രൂപീകൃതമായി.\n1981 - എയ്ഡ്സ് വൈറസ് ഔദ്യോഗികമായി സ്ഥിരീകരിക്കപ്പെട്ടു.\n1804 - നെപ്പോളിയൻ ബോണപാർട്ട് ഫ്രാൻസിന്റെ ചക്രവർത്തിയായി വാഴിക്കപ്പെട്ടു.\n1984 - ഭോപ്പാലിലെ കീടനാശിനി നിർമ്മാണശാലയിലുണ്ടായ വ്യാവസായിക ദുരന്തത്തിൽ 16000 നും 30000 നും ഇടയിൽ ആൾക്കാർ കൊല്ലപ്പെട്ടു.\n1988 - ബേനസീർ ഭൂട്ടോ പാകിസ്താൻ പ്രധാനമന്ത്രിയായി സ്ഥാനമേറ്റു.\n1818 - ഇല്ലിനോയി യു.എസിലെ ഇരുപത്തൊന്നാമത് സംസ്ഥാനമായി ചേർന്നു.\n1971 - 1971ലെ ഇന്ത്യ - പാകിസ്താൻ യുദ്ധം ആരംഭിച്ചു.\n1984 - ഭോപ്പാൽ ദുരന്തം. യൂണിയൻ കാർബൈഡ് ഫാക്ടറിയിലെ വിഷവാതകചോർച്ചയെത്തുടർന്ന് മൂവായിരത്തിലേറെപ്പേർ മരണമടഞ്ഞു.\n1791 - ആദ്യത്തെ ഞായറാഴ്ചപ്പത്രമായ ദ ഒബ്സർ‌വർ പുറത്തിറങ്ങി\n1959 - നാസയുടെ ശൂന്യാകാശ യാത്രാപരീക്ഷണത്തിൽ ഭൂമിയുടെ അന്തരീക്ഷത്തിനു പുറത്തേക്ക് 55 കി.മീ സഞ്ചരിച്ച കുരങ്ങൻ സുരക്ഷിതമായി ഭൂമിയിലത്തി\n1971 - ഭാരതീയ നാവികസേന പാകിസ്താനിലെ കറാച്ചിയും പാക്ക് നാവികസേനയേയും ആക്രമിച്ചു.\nതിരുവമ്പാടി ഉപതിരഞ്ഞെടുപ്പ് 13-ാ‍ം നിയമസഭയിൽ അംഗമായിരുന്ന മത്തായിചാക്കോ(സി പി എം)എം എൽ എയുടെ നിര്യാണത്തെ തുടർന്ന് ഇതേദിവസം ഉപതിരഞ്ഞെടുപ്പ് നടന്നു\n1492 - ക്രിസ്റ്റഫർ കൊളംബസ് ഹിസ്പാനിയോളയിൽ കാലുകുത്തുന്ന ആദ്യ യൂറോപ്യനായി.\n1932 - ആൽബർട്ട് ഐൻസ്റ്റൈന് അമേരിക്കൻ വിസ ലഭിച്ചു\n1768 - എൻസൈക്ലോപ്പീഡിയ ബ്രിട്ടാനിക്കയുടെ ആദ്യ എഡിഷൻ പുറത്തിറങ്ങി\n1897 - ലണ്ടനിൽ മോട്ടോർ കൊണ്ട് ഓടുന്ന ടാക്സികൾ നിരത്തിലിറങ്ങി\n1971 - ഇന്ത്യ ബംഗ്ലാദേശിനെ അംഗീകരിച്ചതിനെത്തുടർന്ന് പാകിസ്താൻ നയതന്ത്ര ബന്ധം വിച്ഛേദിച്ചു.\n1992 - ബി.ജെ.പി., വി.എച്ച്.പി. നേതൃത്വത്തിലുള്ള കർസേവകർ അയോധ്യയിലെ വിവാദമായ തർക്കമന്ദിരമായിരുന്ന ബാബറി മസ്ജിദ് തകർത്തു.\n1732 - ലണ്ടനിലെ കൊവെന്റ് ഗാർഡനിൽ ദ റോയൽ ഓപറ ഹൗസ് പ്രവർത്തനമാരംഭിച്ചു.\n1900 - മാക്സ് പ്ലാങ്ക് ബ്ലാക്ക് ബോഡി എമിഷൻ കണ്ടെത്തി.\n1941 - പേൾ ഹാർബർ ആക്രമണം. ഹവായിയിലെ പേൾ ഹാർബർ ദ്വീപിൽ അമേരിക്കൻ നാവിക സേനയ്ക്കു നേരെ ജപ്പാന്റെ അപ്രതീക്ഷിത ആക്രമണം.\n1995 - ഗലീലിയോ ശൂന്യാകാശ പേടകം ആറു വർഷത്തെ യാത്രക്കു ശേഷം വ്യാഴത്തിലിറങ്ങി.\n1609 - യൂറോപ്പിലെ രണ്ടാമത് ഗ്രന്ഥശാലയായ ബിബ്ലിയോട്ടെകാ അംബ്രോസിയാന പൊതുജനങ്ങൾക്ക് തുറന്നുകൊടുത്തു.\n1864 - ഇംഗ്ലണ്ടിലെ ബ്രിസ്റ്റളിൽ ക്ലിഫ്ടൺ തൂക്കുപാലം പ്രവർത്തനമാരംഭിച്ചു.\n1941 - പേൾ ഹാർബർ ആക്രമണത്തെത്തുടർന്ന് ജപ്പാനെതിരെയുള്ള യുദ്ധപ്രഖ്യാപനം യു. എസ്. കോൺഗ്രസ് അംഗീകരിക്കുന്നു.\n1941 - ചൈന ജപ്പാനെതിരെ യുദ്ധം പ്രഖ്യാപിക്കുന്നു.\n1966 - ഗ്രീക്ക് കപ്പൽ എസ്.എസ് ഹെറാക്ലിയോൺ ഏജിയൻ കടലിൽ മുങ്ങി ഇരുന്നൂറുപേർ മരിച്ചു.\n1931 - സ്പെയിനിൽ റിപബ്ലിക് ഭരണഘടന നിലവിൽവന്നു.\n1953 - കമ്മ്യൂണിസ്റ്റ് അനുഭാവികളായ തൊഴിലാളികളെയെല്ലാം പിരിച്ചുവിടുമെന്ന് ജനറൽ ഇലക്ട്രിക് (ജി.ഇ.) പ്രഖ്യാപിച്ചു.\n1990 - പോളണ്ടിൽ ലേ വലേസ നേരിട്ടു തിരഞ്ഞെടുക്കപ്പെടുന്ന ആദ്യത്തെ പ്രസിഡന്റായി.\n1992 - ചാൾസ് - ഡയാന വിവാഹമോചനം ഔദ്യോഗികമായി പ്രഖ്യാപിക്കുന്നു.\n1817 - മിസിസിപ്പി അമേരിക്കൻ ഐക്യനാടുകളിലെ ഇരുപതാമത് സംസ്ഥാനമായി ചേൽത്തു.\n1869 - യു. എസ്. സംസ്ഥാനമായ വയോമിങ് വനിതകൾക്ക് വോട്ടവകാശം നൽകി.\n1901 - പ്രഥമ നോബൽ പുരസ്കാരം സമ്മാനിക്കപ്പെട്ടു.\n1948 - ഐക്യരാഷ്ട്ര പൊതുസഭ സാർവത്രിക മനുഷ്യാവകാശ പ്രഖ്യാപനം നടത്തി.\n1963 - സാൻസിബാർ ബ്രിട്ടണിൽ നിന്ന് സ്വാതന്ത്ര്യം നേടി.\n1816 - ഇൻഡ്യാന പത്തൊൻപതാമത് യു. എസ്. സംസ്ഥാനമായി ചേർന്നു.\n1946 - യുനിസെഫ് സ്ഥാപിതമായി.\n1964 - യുണൈറ്റഡ് നാഷൻസ് ജനറൽ അസ്സംബ്ലി യിൽ എണസ്റ്റ് ചെഗ്വെര അഭി സംബോധന ചെയ്തു സംസാരിച്ചു\n1972 – ആറാമത്തെ അപ്പോളോ ദൌത്യമായ " അപ്പോളോ 17 " ചന്ദ്രനിൽ എത്തിച്ചേർന്നു .\n1997 - ഐക്യരാഷ്ട്രസഭാ സമിതി ക്യോട്ടോ പ്രൊട്ടോക്കോൾ അംഗീകരിച്ചു.\n1851 - ഇന്ത്യയിൽ ആദ്യത്തെ തീവണ്ടിയുടെ യാത്ര\n1862 - അമേരിക്കൻ ആഭ്യന്തരയുദ്ധം: യുഎസ്എസ് കൈറോ യാസൂ നദിയിൽ മുങ്ങി,\n1897 - ബ്രസീലിലെ ആദ്യ ആസൂത്രിത നഗരമായ ബെലോ ഹൊറിസോണ്ടെ സ്ഥാപിക്കപ്പെട്ടു.\n1911 - ഇന്ത്യയുടെ തലസ്ഥാനം കൊൽക്കത്തയിൽ നിന്ന് ഡൽഹിയിലേക്ൿ മാറ്റി.\n1941 - രണ്ടാം ലോക മഹായുദ്ധം, ബ്രിട്ടൻ ബൾഗേറിയയുമായി യുദ്ധം പ്രഖ്യാപിച്ചു. ഇന്ത്യ ജപ്പാനുമായി യുദ്ധം പ്രഖ്യാപിച്ചു. ഹംഗറിയും ബൾഗേറിയയും അമേരിക്കയ്ക്കെതിരേ യുദ്ധം പ്രഖ്യാപിച്ചു.\n1963 - കെനിയ ബ്രിട്ടണിൽ നിന്നും സ്വാതന്ത്ര്യം നേടി.\n1990 - അന്റാർട്ടിക്കയിലേക്ക് പര്യവേക്ഷണ സംഘത്തെ അയ്കുന്ന 37ആം രാഷ്ട്രമായി പാകിസ്താൻ സ്ഥാനം പിടിച്ചു\n1991 - റഷ്യൻ ഫെഡറേഷൻ സോവിയറ്റ് യൂണിയനിൽ നിന്ന് സ്വാതന്ത്ര്യം നേടി.\n2012 - വടക്കൻ കൊറിയ വിജയകരമായി ആദ്യ ഉപഗ്രഹമായ ക്വാങ്മിയോങ്സോങ്-3 യൂണിറ്റ്2ഒരു അൺഹ-3 കാരിയർ റോക്കറ്റ് ഉപയോഗിച്ച് വിക്ഷേപിച്ചു,\n2017 - അലബാമയിലെ 2017 അമേരിക്കൻ സെനറ്റിലെ പ്രത്യേക തിരഞ്ഞെടുപ്പിൽ ഡഗ് ജോൺസ് വിജയിക്കുകയും 1992 മുതൽ അലബാമയിൽ സെനറ്റ് സീറ്റ് സ്വന്തമാക്കുകയും ചെയ്തു.\n1545 - ട്രന്റ് സൂന്നഹദോസ് ആരംഭിച്ചു.\n1938 - ഹോളോകോസ്റ്റ്: ജർമ്മനിയിലെ ഹാംബർഗിലെ ബെർഗെർഡോർഫ് ജില്ലയിൽ ന്യൂയെൻഗാം കോൺസൺട്രേഷൻ ക്യാമ്പുകൾ തുറന്നു.\n1974 - കോമൺവെൽത്ത് ഓഫ് നേഷൻസിൽ മാൾട്ട ഒരു റിപ്പബ്ലിക്കായി മാറി.\n1996 - കോഫി അന്നാൻ ഐക്യരാഷ്ട്ര സഭയുടെ സെക്രട്ടറി ജനറലായി തിരഞ്ഞെടുക്കപ്പെട്ടു.\n2001 -ഇന്ത്യൻ പാർലമെന്റിന്റെ സൻസദ് ഭവൻ ഭീകരർ ആക്രമിക്കയും ഭീകരർ ഉൾപ്പെടെ 12 പേർ കൊല്ലപ്പെടുകയും ചെയ്തു\n2003 - സ്ഥാനഭ്രഷ്ടനാക്കപ്പെട്ട ഇറാഖി പ്രസിഡന്റ് സദ്ദാം ഹുസൈനെ തികൃത്തിലെ ഒളിത്താവളത്തിൽനിന്നും പിടികൂടി.\n1959 – ആർച്ച് ബിഷപ്പ് 'മക്കാരിയോസ്-III സൈപ്രസ് രാജ്യത്തിൻറെ ആദ്യ പ്രസിഡന്റ് ആയി സ്ഥാനമേറ്റു .\n1962 – നാസ റിലേ-1 വിക്ഷേപിച്ചു (The first active repeater communications satellite in orbit).\n2002 – യുറോപ്യൻ യൂണിയനിൽ 10 സ്വതന്ത്ര രാജ്യങ്ങളെ കൂടി ഉൾപ്പെടുത്താൻ ധാരണയായി (സൈപ്രസ്, ചെക്ക് റിപ്പബ്ലിക്, അസ്ടോണിയ, ഹംഗറി, ലാത്‌വിയ, ലിത്വാനിയ, മാൾട, പോളണ്ട്, സ്ലോവാക്യ, സ്ലോവേനിയ എന്നിവയാണ് അവ)\n2011 - ഒരു കൊലപാതകം-ആത്മഹത്യ ആക്രമണം- ബെൽജിയത്തിലെ ലീജ്-ലെ ആത്മഹത്യ- ക്രിസ്മസ് മാർക്കറ്റിൽ ആറ് പേർ കൊല്ലപ്പെടുകയും 125 പേർക്ക് മുറിവേൽക്കുകയും ചെയ്തു.\n2014 – കനത്ത പേമാരിയിലും മണ്ണിടിച്ചിലിലും പെട്ട് ഇന്തോനേഷ്യയിലെ ജാവയിൽ 56 പേർ മരണപ്പെട്ടു.\n557 - ഭൂകമ്പം മൂലം കോൺസ്റ്റാൻറിനോപ്പിളിന് ഗുരുതരമായി കേടുപാടുകൾ സംഭവിച്ചിരുന്നു.\n1782 - ഫ്രാൻസിൽ മനുഷ്വരില്ലാതെ മോൺട്ഗോൾഫിയർ സഹോദരന്മാർ ചൂടുവായു നിറച്ച ഒരു ബലൂണിൽ ആദ്യമായി പരീക്ഷണം നടത്തി. അത് ഏതാണ്ട്2കിലോമീറ്റർ (1.2 മൈൽ) വരെ സഞ്ചരിച്ചിരുന്നു.\n1918 – പോർച്ചുഗീസ് പ്രസിഡന്റ് സിദ്നിയോ പൈസ് കൊല്ലപ്പെട്ടു.\n1939 - ശീതയുദ്ധം - ഫിൻലൻഡ് ആക്രമിച്ചതിനെ തുടർന്ന് സോവിയറ്റ് യൂണിയൻ നെ ലീഗ് ഓഫ് നേഷൻസ് ൽ നിന്നും പുറത്താക്കി\n687 - പോപ് സെർഗിയൂസ് I നെ തെരഞ്ഞെടുത്തു.\n1970 - സോവിയറ്റ് സ്പേസ് ക്രാഫ്റ്റ് വെനീറ7ശുക്രനിൽ വിജയകരമായി എത്തി. മറ്റൊരു ഗ്രഹത്തിലെ ആദ്യത്തെ വിജയകരമായ ലാൻഡിംഗ് ആണിത്.\n2000 - ചെർണോബിൽ ആണവ ഊർജ്ജ നിലയത്തിലെ മൂന്നാമത്തെ റിയാക്റ്റർ അടച്ചു .\n1431 - നൂറ്റാണ്ടു യുദ്ധം: പാരീസിലെ നോത്ര ദാമിൽ ഇംഗ്ലണ്ടിലെ ഹെൻട്രി ആറാമൻ കിരീടധാരണം ചെയ്തു.\n1497 - വാസ്കോ ഡ ഗാമ കേപ് ഓഫ് ഗുഡ് ഹോപ്പ് കടന്നു യാത്ര തുടർന്നു.\n1689 - കൺവെൻഷൻ പാർലമെന്റ്: ബിൽ ഓഫ് റൈറ്റ്സ് 1689 ഡിക്ലറേഷൻ ഓഫ് റൈറ്റിൽ ഉൾപ്പെടുത്തിയിരിക്കുന്നു.\n1773 - അമേരിക്കൻ വിപ്ലവത്തിനു തുടക്കമിട്ട ബോസ്റ്റൺ ടീ പാർട്ടി. തേയില നിയമത്തിനെതിരേ പ്രതിഷേധിച്ച് സൺസ് ഓഫ് ലിബർട്ടി അംഗങ്ങൾ തേയിലപ്പെട്ടികളെടുത്ത് ബോസ്റ്റൺ തുറമുഖത്തു കടലിലെറിഞ്ഞു.\n1811 - മിസ്സൗറിയിലെ ന്യൂ മാഡ്രിഡിനു സമീപമുള്ള നാല് വലിയ ഭൂകമ്പങ്ങളുടെ പരമ്പരയിൽ ആദ്യത്തെ രണ്ടെണ്ണം സംഭവിക്കുന്നു.\n1903 - ബോംബെയിലെ താജ്മഹൽ പാലസ് & ടവർ ഹോട്ടൽ അതിഥികൾക്ക് വേണ്ടി അതിന്റെ വാതിലുകൾ ആദ്യമായി തുറന്നു.\n1912 - ആദ്യ ബാൽകൻ യുദ്ധം: എല്ലി യുദ്ധത്തിൽ റോയൽ ഹെലനിക് നാവികസേന ഓട്ടമൻ നാവിക സേനയെ കീഴടക്കി .\n1922 - പോളണ്ടിന്റെ പ്രസിഡന്റ് ഗബ്രിയേൽ നറൂറ്റോവിച്ച് വാഴ്സോയിൽ വച്ച് കൊല്ലപ്പെട്ടു.\n1941 - രണ്ടാം ലോകമഹായുദ്ധം: ജാപ്പനീസ് സൈന്യം മിറി, സാരവാക്ക് പിടിച്ചെടുത്തു.\n1971 - ബംഗ്ലാദേശ് വിമോചനത്തിന്റെ പേരിൽ ഇന്ത്യയും പാകിസ്താനും തമ്മിലുള്ള യുദ്ധം പാകിസ്താന്റെ കീഴടങ്ങലോടെ അവസാനിച്ചു.\n1991 - കസാഖ്സ്ഥാൻ സോവിയറ്റ് യൂണിയനിൽ നിന്ന് സ്വാതന്ത്ര്യം പ്രഖ്യാപിച്ചു.\n2000 - അലബാമയിലെ ടസ്കലൂസയിൽ ഡിസംബർ 2000 ടസ്കലൂസ ചുഴലിക്കാറ്റിൽ ഒരു എഫ്4ടൊർണാഡോയിൽ 11 പേർ കൊല്ലപ്പെടുകയും 125 പേർക്ക് പരിക്കേൽക്കുകയും ചെയ്തു. ചുഴലിക്കാറ്റിൽ നിന്നുണ്ടായ നാശനഷ്ടങ്ങൾ 35 മില്യൺ ഡോളറാണ്.\n2014 –പാകിസ്താനിലെ പെഷവാറിലെ ആർമി പബ്ലിക് സ്കൂളിൽ പാക് സൈന്യം നടത്തിയ ആക്രമണത്തിൽ 145 പേർ കൊല്ലപ്പെട്ടു.കൂടുതലും സ്ക്കൂൾ കുട്ടികളായിരുന്നു\n497 BC - ആദ്യത്തെ സാറ്റർനാലിയ ആഘോഷം പുരാതന റോമിൽ ആഘോഷിച്ചു.\n1837 - സെന്റ് പീറ്റേഴ്സ്ബർഗിലെ ശീതകാല കൊട്ടാരത്തിൽ ഉണ്ടായ തീപ്പിടിത്തം 30 ഗാർഡുകൾ കൊല്ലപ്പെട്ടു.\n1843 - ചാൾസ് ഡിക്കൻസിന്റെ ഏ ക്രിസ്മസ് കാ‍രൾ എന്ന പ്രശസ്തമായ നോവൽ പുറത്തിറങ്ങി.\n1960 - മ്യൂണിക്കിൽ C-131 അപകടം: വിമാനത്തിലുണ്ടായിരുന്ന ഇരുപതോളം യാത്രക്കാരും ജീവനക്കാരും കൊല്ലപ്പെട്ടു.\n1961 - ഓപറേഷൻ വിജയ് എന്ന സൈനിക നടപടിയിലൂടെ പോർച്ചുഗീസ് നിയന്ത്രണത്തിൽ നിന്നും സ്വതന്ത്രമാക്കി ഗോവയെ ഇന്ത്യയോടു ചേർത്തു.\n1970 - നെവാദ ടെസ്റ്റ് സൈറ്റ് ൽ അമേരിക്കയുടെ അണുപരീക്ഷണം\n1977 - മുറോറ ഐലൻഡിൽ ഫ്രാൻസിന്റെ അണുപരീക്ഷണം\n1980 - നെവാദ ടെസ്റ്റ് സൈറ്റ് ൽ ബ്രിട്ടൻ അണുപരീക്ഷണം നടത്തി\n1986 - ഇംഗ്ലണ്ട് ലെ പെപ്പ് വർത്ത് ഹോസ്പിറ്റലിൽ ഡാവിന തോംപ്സൺ എന്ന വനിതയിൽ ഒരേ സമയം ഹൃദയം, ശ്വാസകോശം, കരൾ എന്നിവ മാറ്റി വച്ചു.\n2005 - ഭൂട്ടാൻ രാജാവ് ആയിരുന്ന ജിഗ്മേ സിംഗ്യേ വാങ്ചൂക്ക് സ്ഥാനത്യാഗം ചെയ്തു.\n2009 - എം.വി. ഡാനി എഫ് II ലെബനാൻ തീരത്ത് മുങ്ങി. അതിലുണ്ടായിരുന്ന 44 ആൾക്കാരും 28,000 മൃഗങ്ങളും കൊല്ലപ്പെട്ടു.\n2012 -നാസയുടെ ചന്ദ്രന്റെ ഗുരുത്വാകർഷണമണ്ഡലത്തെക്കുറിച്ച് മാപ്പ് തയ്യാറാക്കൽ ദൗത്യം വിജയകരമായ പൂർത്തിയാക്കി\n1271 - കുബിലായ് ഖാൻ മംഗോളിയൻ സാമ്രാജ്യത്തിന്റെ പേര് യുവാൻ എന്നാക്കിമാറ്റി യുവാൻ രാജവംശത്തിനു തുടക്കമിട്ടു.\n1642 - ആബേൽ ടാസ്മാൻ ന്യൂസിലാന്റിൽ കാലുകുത്തുന്ന ആദ്യ യൂറോപ്യനായി.\n1777 - യുണൈറ്റഡ് സ്റ്റേറ്റ്സ് ഒക്ടോബറിൽ സാരട്ടോഗോയിൽ ബ്രിട്ടീഷ് ജനറൽ ജോൺ ബർഗോയ്നേയ്ക്കെതിരായ അമേരിക്കൻ വിമതരുടെ സമീപകാല വിജയത്തിൻറെ ഭാഗമായി അതിന്റെ ആദ്യ കൃതജ്ഞത ആഘോഷിക്കുന്നു,\n1787 - ന്യൂ ജേഴ്സി യുഎസ് ഭരണഘടന അംഗീകരിക്കുന്ന മൂന്നാമത്തെ സംസ്ഥാനം.ആയി.\n1935 - സിലോണിൽ ലങ്ക സമ സമാജ പാർട്ടി സ്ഥാപിതമായി.\n1966 - റിച്ചാർഡ് എൽ വാക്കർ ശനിയുടെ ഉപഗ്രഹമായ എപ്പിമെത്യൂസ് കണ്ടെത്തി.\n1987 - ലാറി വാൾ പേൾ പ്രോഗ്രാമിങ്ങ് ഭാഷ പുറത്തിറക്കി.\n1997 - വേൾഡ് വൈഡ് വെബ് കൺസോർഷ്യം എച്ച്. ടി. എം. എലിന്റെ നാലാമത് വെർഷൻ പുറത്തിറക്കി\n2015 - ഗ്രേറ്റ് ബ്രിട്ടനിൽ അവസാനത്തെ ആഴത്തിലുള്ള കൽക്കരി ഖനി കെല്ലിംഗ്ലി കോല്ലീയറി അടച്ചു.\n1187 - പോപ് ക്ലെമന്റ് മൂന്നാമൻ തിരഞ്ഞെടുക്കപ്പെട്ടു.\n1675 - കിംഗ് ഫിലിപ്പ് യുദ്ധത്തിലെ പരമപ്രധാനമായ ഗ്രേറ്റ് സ്വാംപ് ഫൈറ്റ്, ഇംഗ്ലീഷ് കുടിയേറ്റക്കാരുടെ കയ്പേറിയ വിജയത്തിന് ഇത് വഴിവെച്ചു.\n1879 - ന്യൂസിലാൻഡ് യൂണിവേഴ്സൽ പുരുഷ വോട്ടവകാശം നൽകി.\n1907 - പെൻസിൽവാനിയയിലെ ജേക്കബ്സ് ക്രീക്കിൽ ഡർ മൈൻ ഡിസാസ്റ്ററിൽ ഇരുനൂറ്റി മുപ്പത്തൊമ്പത് കൽക്കരി ഖനി ജീവനക്കാർ കൊല്ലപ്പെട്ടു.\n1924 - അവസാന റോൾസ് റോയ്സ് സിൽവർ ഗോസ്റ്റ് ഇംഗ്ലണ്ടിലെ ലണ്ടനിലാണ് വിറ്റത്.\n1941 - ഹിറ്റ്ലർ ജർമ്മൻ സൈന്യത്തിന്റെ സുപ്രീം കമാൻഡർ-ഇൻ-ചീഫ് ആയി.\n1961 - ദാമൻ, ദിയു എന്നീ പ്രദേശങ്ങളെ പോർച്ചുഗീസ് ആധിപത്യത്തിൽ നിന്നും മോചിപ്പിച്ച് ഇന്ത്യയോടു ചേർത്തു.\n1963 - സാൻസിബാർ ബ്രിട്ടണിൽ നിന്നും സ്വതന്ത്രമായി.\n1997 - ടൈറ്റാനിക്ക് എന്ന ചലചിത്രം പുറത്തിറങ്ങി.\n2001 - അമേരിക്കൻ ഐക്യനാടുകളിലെ ലോക വ്യാപാര സമുച്ചയത്തിനു നേരേ നടന്ന 2001 സെപ്റ്റംബർ 11ലെ ഭീകരാക്രമണത്തിന്റെ ഫലമായി ഉണ്ടായ അഗ്നി മൂന്നു മാസത്തിനു ശേഷം കെടുത്തി\n1917 - സോവിയറ്റ് രഹസ്യപ്പോലീസായ ചെക പ്രവർത്തനമാരംഭിച്ചു.\n1941 - രണ്ടാം ലോകമഹായുദ്ധം: ചൈന കുൻമിംഗിൽ "ഫ്ലയിംഗ് ടൈഗേഴ്സ്" എന്ന് അറിയപ്പെടുന്ന അമേരിക്കൻ വോളണ്ടിയർ ഗ്രൂപ്പിന്റെ ആദ്യ യുദ്ധം.\n1942 - രണ്ടാം ലോകമഹായുദ്ധം: ജപ്പാനീസ് വ്യോമ സേന ബോംബ് കൽക്കത്ത, ഇന്ത്യ\n1946 - പ്രശസ്തമായ ക്രിസ്മസ് ചിത്രം ഇറ്റ്സ് എ വണ്ടർഫുൾ ലൈഫ് ന്യൂ യോർക്ക് നഗരത്തിൽ ആദ്യമായി പുറത്തിറങ്ങി.\n1951 - ഇഡാഹോയിലെ ആർക്കോയിലെ EBR-1 വൈദ്യുതി ഉൽപ്പാദിപ്പിക്കുന്ന ആദ്യത്തെ ആണവ നിലയം. നാലു പ്രകാശബൾബുകൾക്ക് വൈദ്യുതി നൽകി.\n1960 - നാഷണൽ ഫ്രണ്ട് ഫോർ ലിബറേഷൻ ഓഫ് വിയറ്റ്നാം സ്ഥാപിതമായി.\n1973 - മാഡ്രിഡിലെ കാർ ബോംബ് സ്ഫോടനത്തിൽ സ്പാനിഷ് പ്രധാനമന്ത്രി അഡ്മിറൽ ലൂയിസ് കരേര ബ്ലാങ്കോ വധിക്കപ്പെട്ടു.\n1991 - പോൾ കീറ്റിങ്ങ് ഓസ്ട്രേലിയയുടെ 24-ആം പ്രധാനമന്ത്രിയായി.\n1995 - അമേരിക്കൻ എയർലൈൻസ് ഫ്ലൈറ്റ് 965, ബോയിംഗ് 757, കൊളംബിയയിലെ കാലിക്ക് വടക്ക് 50 കിലോമീറ്റർ അകലെയുള്ള ഒരു മലയിൽ തകർന്നു. 159 പേർ കൊല്ലപ്പെട്ടു.\n1999 - മക്കാവു ഐലണ്ട് പോർച്ചുഗീസ് അധീനതയിൽ നിന്നും ചൈനക്ക് സ്വതന്ത്രമായി.\n2007 - എലിസബത്ത് II യുനൈറ്റഡ് കിംഗ്ഡത്തിലെ 81 വർഷക്കാലം, ഏഴു മാസവും 29 ദിവസവും ജീവിച്ച വിക്ടോറിയ രാജ്ഞിയേക്കാളിലും ഏറ്റവും പഴക്കമേറിയ രാജ്ഞിയായി.\n2007 - സ്പെയിനിലെ കലാകാരനായ പാബ്ലോ പിക്കാസോ, ബ്രസീലൻ ആധുനിക ചിത്രകാരനായ കാൻഡിഡോ പോർട്ടിനാരി, O ലാവ്റാഡോർ ദ കഫെ എന്നിവരുടെ ഛായാചിത്രങ്ങൾ സാവോ പോളോ മ്യൂസിയം ഓഫ് ആർട്ടിൽ നിന്നും മോഷ്ടിക്കപ്പെട്ടു\n1861 - മെഡൽ ഓഫ് ഓണർ: നേവി മെഡൽ ഓഫ് വാലറിൻറെ ഒരു വ്യവസ്ഥ ഉൾക്കൊള്ളുന്ന, പൊതു പ്രമേയം 82, പ്രസിഡന്റ് എബ്രഹാം ലിങ്കൺ ഒപ്പുവച്ചു.\n1913 - ആദ്യത്തെ പദപ്രശ്നം ആയ ആർതർ വിന്നെയുടെ "വേർഡ് ക്രോസ്" ന്യൂയോർക്ക് വേൾഡിൽ പ്രസിദ്ധീകരിച്ചു.\n1937 - ലോകത്തിലെ ആദ്യത്തെ മുഴുനീള ആനിമേറ്റഡ് ഫീച്ചർ, സ്നോ വൈറ്റ് ആൻഡ് ദ സെവൻ ഡ്വാർഫ്സ്, കാർത്ത് സർക്കിൾ തിയറ്ററിലെ ആദ്യത്തെ പ്രദർശനമായിരുന്നു.\n1958 - ചാൾസ് ദെ ഗോലെ ഫ്രാൻസിന്റെ പ്രസിഡന്റായി തെരഞ്ഞെടുക്കപ്പെട്ടു.\n1971 - ഉ താന്റിന്റെ പിൻ‌ഗാമിയായി കർട്ട് വാൽഡ്‌ഹെയ്ം ഐക്യരാഷ്ട്രസഭ\n1988 - പാൻ ആം എയർവേയ്സിന്റെ വിമാനം സ്കോട്ട്‌ലൻഡിലെ ലോക്കർബീയിൽ വച്ച് ബോംബു സ്ഫോടനത്തിൽ തകർന്നു. 270 പേർ കൊല്ലപ്പെട്ടു.\n1992 - ഡച്ച് ഡിസി -10, ഫ്ലൈറ്റ് മാർട്ടിനെയർ എം പി 495, ഫറോ എയർപോർട്ടിൽ തകർന്നു, 56 പേർ കൊല്ലപ്പെട്ടു.\n1995 - ബത്ലഹേം പാലസ്തീനിന്റെ നിയന്ത്രണത്തിലായി\n1836 - ടെക്സസിൽ ഹാരിസ് കൗണ്ടി സ്ഥാപിതമായി\n1849 - ഫ്യോഡൊർ ദസ്തേവ്സ്കിയുടെ വധശിക്ഷ അവസാന നിമിഷം മാറ്റി വെച്ചു.\n1885 - ഇറ്റോ ഹിരോബുമി, ഒരു സമുറായി ജപ്പാനിലെ ആദ്യ പ്രധാനമന്ത്രിയായി.\n1851 - ഇന്ത്യയിലെ റൂർക്കിയിൽ ആദ്യത്തെ ചരക്കു തീവണ്ടി ഓടി.\n1891 - ഛിന്നഗ്രഹം 323 ബ്രൂസിയ, ഫോട്ടോഗ്രാഫി ഉപയോഗിച്ച് ആദ്യത്തെ ഛിന്നഗ്രഹം കണ്ടെത്തി.\n1921 - ഇപ്പോൾ വിശ്വഭാരതി സർ‌വ്വകലാശാലയുടെ ശാന്തിനികേതൻ കോളേജ് എന്നും അറിയപ്പെടുന്ന വിശ്വഭാരതി കോളേജ് ഇന്ത്യയിൽ ആരംഭിച്ചു.\n1937 - ന്യൂയോർക്കിനും ന്യൂജഴ്സിക്കുമിടയിൽ ലിങ്കൺ തുരങ്കം തുറന്നു\n1942 - രണ്ടാം ലോകമഹായുദ്ധം: അഡോൾഫ് ഹിറ്റ്ലർ വി -2 റോക്കറ്റ് ഒരു ആയുധമായി വികസിപ്പിക്കാനുള്ള ഉത്തരവ് നൽകുന്നു.\n1947 - ഇറ്റലിയിൽ മന്ത്രിസഭ ഭരണഘടന അംഗീകരിച്ചു.\n1964 - എസ്.ആർ - 71 ബ്ലാക്ക് ബേഡ് ആദ്യമായി പറന്നു\n2003 - കാലിഫോർണിയയിലെ സാൻ സിമ്യോണിൽ വൻ ഭൂചലനം\n2010 - യു.എസ്. സൈന്യത്തിൽ പരസ്യമായി സേവിക്കുന്ന സ്വവർഗാനുരാഗികളെ നിരോധിക്കുന്ന 17 വർഷം പ്രായമുള്ള ചോദിക്കരുത്, പറയരുത് (Don't ask, don't tell) എന്ന നയം പ്രസിഡന്റ് ബറാക്ക് ഒബാമ ഒപ്പിട്ടു.\n1914 - ഒന്നാം ലോകമഹായുദ്ധം: ഓസ്ട്രേലിയൻ, ന്യൂസിലാൻഡ് സൈന്യം ഈജിപ്തിൽ കെയ്റോയിൽ എത്തി.\n1919 - സെക്സ് ഡിസ്ക്വാളിഫിക്കേഷൻ (റിമൂവൽ) ആക്റ്റ് ബ്രിട്ടനിൽ നിയമം ആയി മാറി..\n1936 - കൊളംബിയ ബ്യൂണസ് എയേഴ്സ് പകർപ്പവകാശ ഉടമ്പടിയിൽ ഒപ്പു വെച്ചു.\n1941 - രണ്ടാം ലോകമഹായുദ്ധം: 15 ദിവസത്തിനു ശേഷം, ഇംപീരിയൽ ജാപ്പനീസ് ആർമി വേക്ക് ദ്വീപ് പിടിച്ചെടുത്തു.\n1947 - ബെൽ ലാബ്സ് ട്രാൻസിസ്റ്റർ പ്രദർശിപ്പിച്ചു.\n1954 - ജോസഫ് മറേ, ജെ. ഹാർട്ട്വെൽ ഹാരിസൺ എന്നിവർ ചേർന്ന് ആദ്യത്തെ വൃക്ക മാറ്റ ശസ്ത്രക്രിയ നടത്തി.\n1979 - സോവിയറ്റ്-അഫ്ഗാൻ യുദ്ധം: അഫ്ഗാൻ തലസ്ഥാനമായ കാബൂളിനെ സോവിയറ്റ് യൂണിയൻ സൈന്യം പിടിച്ചെടുത്തു.\n1990 - സ്ലൊവീന്യ ചരിത്രം: യൂഗോസ്ലാവിയയിൽ നിന്നും സ്വാതന്ത്ര്യത്തിനായി സ്ലോവേനിയയിലെ മൊത്തം വോട്ടർമാരിൽ 88.5% പേർ ഹിതപരിശോധനയിൽ വോട്ടു ചെയ്തു.\n2007 - മഹാഗ്രഹയോഗം. ബുധൻ, ഭൂമി, ചൊവ്വ, വ്യാഴം, ക്ഷീരപഥ കേന്ദ്രം എന്നിവ ഒരേ രേഖയിൽ വരുന്ന അപൂർ‌വ്വ സംഗമം.\n2007 - നേപ്പാൾ സാമ്രാജ്യം അവസാനിപ്പിക്കുന്നതിനുള്ള ഒരു കരാർ സൃഷ്ടിച്ചു. ഫെഡറൽ റിപ്പബ്ലിക് ആയിത്തീർന്ന രാജ്യത്തിൻറെ തലവൻ പ്രധാനമന്ത്രിയായി\n1800 - നെപ്പോളിയനെതിരെ വധശ്രമം\n1851 - വാഷിങ്ടൺ, ഡി.സി.യിലെ ലൈബ്രറി ഓഫ് കോൺഗ്രസിന് അഗ്നിബാധയേറ്റു\n1923 - അൽബേനിയ റിപ്പബ്ലിക്കായി\n1941 - രണ്ടാം ലോകമഹായുദ്ധം: ജപ്പാന്റെ സൈന്യം ഹോങ്‌കോങ്ങ് പിടിച്ചടക്കി\n1951 - ലിബിയ ഇറ്റലിയിൽ നിന്നും സ്വതന്ത്രമായി.\n1952 -ബ്രിട്ടൻറെ ആദ്യത്തെ തന്ത്രപരമായ ബോംബർ ആയ ഹാൻഡ്ലി പേജ് വിക്ടർ എന്ന ആദ്യ വിമാനം പറന്നു.\n1968 - അപ്പോളോ പരിപാടി: അപ്പോളോ 8 ചന്ദ്രനു ചുറ്റുമുള്ള പരിക്രമണ പാതയിലേക്ക് കടക്കുന്നു.\n1969 - നൈജീരിയൻ പട്ടാളം ഉമ്മുവഹിയ, ബീയാഫ്ര തലസ്ഥാനം പിടിച്ചെടുത്തു.\n1974 - ട്രേസി ചുഴലിക്കാറ്റ് ഓസ്ട്രേലിയയിലെ ഡാർവിൻ (നഗരം) തകർത്തു.\n1997 - അൾജീരിയയിൽ സിഡ് എൽ-ആണ്ട്രി കൂട്ടക്കൊല 50 മുതൽ 100 വരെ ആളുകൾ കൊല്ലപ്പെട്ടു.\n1999 – 190 യാത്രക്കാരുമായി നേപ്പാളിലെ കാഠ്മണ്ഡുവിലേക്ക് യാത്ര തിരിച്ച എയർലൈൻസ് വിമാനം റാഞ്ചി കാണ്ടഹാർ വിമാനത്താവളത്തിൽ ഇറക്കി.\n2002 - ഡെൽഹി മെട്രോ പ്രവർത്തനമാരംഭിച്ചു.\n2002 - മുൻ പ്രധാനമന്ത്രി അടൽ ബിഹാരി വാജ്പേയിയുടെ ബഹുമാനാർത്ഥം പ്രധാനമന്ത്രി നരേന്ദ്ര മോദി 100 രുപ നാണയം പുറത്തിറക്കി. വെള്ളി, ചെമ്പ്, നിക്കൽ, സിങ്ക് എന്നിവയുടെ സങ്കരലോഹക്കൂട്ടിൽ തീർത്ത നാണയത്തിന് 35 ഗ്രാമാണ് ഭാരം.\n336 - റോമിൽ ക്രിസ്തുമസ് ആഘോഷത്തിന്റെ ആദ്യ ഡോക്യുമെന്ററി അടയാളമുദ്രയായി.\nക്രിസ്തുമസ് -യേശുവിന്റെ ജനനസ്മരണ. ലോകമെമ്പാടും ഈ ദിനത്തിൽ ക്രിസ്തുമസ് ആഘോഷിക്കുന്നു.\n1025 - മീസ്ക്കോ രണ്ടാമൻ ലാംബെർട്ട് പോളണ്ടിലെ രാജാവായി കിരീടധാരണം.\n1559 - പീയൂസ് നാലാമൻ മാർപ്പാപ്പയായി തിരഞ്ഞെടുക്കപ്പെട്ടു.\n1932 - ചൈനയിലെ ഗാൻസു പ്രവിശ്യയിലുണ്ടായ വൻ ഭൂകമ്പത്തിൽ എഴുപതിനായിരത്തിലേറെപ്പേർ മരിച്ചു.\n1946 - സോവിയറ്റ് യൂണിയന്റെ F-1 ആണവ റിയാക്ടറിൽ ആദ്യ യൂറോപ്യൻ സ്വയം-സുസ്ഥിര ആണവ ചെയിൻ റിയാക്ഷൻ ആരംഭിച്ചു.\n1968 – അപ്പോളോ പ്രോഗ്രാം: അപ്പോളോ 8 ട്രാൻസ്-എർത്ത് ഇൻജക്ഷൻ (TEI) വിജയകരമായി\n1991 - മിഖായേൽ ഗോർബച്ചേവ് സോവ്യറ്റ് യൂണിയൻ പ്രസിഡന്റ് സ്ഥാനത്തുനിന്നും രാജിവച്ചു.\n2012 - ഷിംകെൻറ് നഗരത്തിന് സമീപം ആന്റനോവ് An-72 വിമാനം തകർന്ന് 27 പേർ കൊല്ലപ്പെട്ടു.\n2018 - ബോഗിബീൽ പാലം, വടക്ക് കിഴക്ക് ഇന്ത്യൻ സംസ്ഥാനമായ ആസ്സാമിലെ ബ്രഹ്മപുത്ര നദിയിൽ ദിബ്രുഗഡ് ജില്ലയെയും അരുണാചൽ പ്രദേശിലെ ധേമാജി ജില്ലയെയും ബന്ധിപ്പിക്കുന്ന റെയിൽ – റോഡ് പാലം അടൽ ബിഹാരി വാജ്പേയിയുടെ ജന്മദിനത്തിൽ പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു\n1805 - ഓസ്ട്രിയയും ഫ്രാൻസും പ്രസ്‌ബർഗ്ഗ് ഉടമ്പടിയിൽ ഒപ്പുവെച്ചു.\n1860 - ആദ്യത്തെ ഇന്റർ ക്ലബ് ഫുട്ബോൾ മൽസരം ഇംഗ്ലണ്ടിലെ ഷെഫീൽഡിലെ സാൻഡിഗേറ്റ് റോഡ് ഗ്രൗണ്ടിൽ ഹാലം എ.സിയും ഷെഫീൽഡ് എഫ്.സിയും തമ്മിൽ നടന്നു\n1862 - അമേരിക്കൻ സിവിൽ യുദ്ധം: ചിക്കാസ ബയാവിന്റെ യുദ്ധം ആരംഭിക്കുന്നു.\n1898 - മേരി ക്യൂറിയും, പിയറി ക്യൂറിയും റേഡിയം കണ്ടെത്തിയതായി പ്രഖ്യാപിച്ചു.\n1925 - കമ്മ്യൂണിസ്റ്റ് പാർട്ടി ഓഫ് ഇന്ത്യ സ്ഥാപിതമായി\n1948 - അവസാനത്തെ സോവിയറ്റ് സേന വടക്കൻ കൊറിയയിൽ നിന്നും പിൻവാങ്ങി.\n1975 - ലോകത്തിലെ ആദ്യത്തെ വാണിജ്യ സൂപ്പർസോണിക് വിമാനം ടിയു-144, മാക്2വിനെ അതിശയിപ്പിച്ചുകൊണ്ട് സേവനം ആരംഭിച്ചു.\n2004 - ഇന്തോനേഷ്യയിലെ സുമാത്ര പ്രഭവ കേന്ദ്രമായി , റിച്റ്റർ സ്കെയിലിൽ 9.3 രേഖപ്പെടുത്തിയ ഭൂകമ്പം സൃഷ്ടിച്ച സുനാമി ഇന്ത്യൻ മഹാസമുദ്രതീരങ്ങളിൽ വൻ നാശം വിതക്കുകയും 300,000 പേരുടെ മരണത്തിനു കാരണമാവുകയും ചെയ്തു.\n2009 - ചൈന ലോകത്തെ ഏറ്റവും ദൈർഘ്യമേറിയ അതിവേഗ റെയിൽ പാത തുറന്നു. ഇത് ബെയ്‌ജിങ്ങും ഗുവാങ്ഷൌവുമായി ബന്ധിപ്പിക്കുന്നു.\n537 - കോൺസ്റ്റാന്റിനോപ്പിളിൽ ഹഗിയ സോഫിയയുടെ നിർമ്മാണം പൂർത്തിയായി.\n1831 - ചാൾസ് ഡാർവിൻ എച്ച്. എം.എസ് ബീഗീളിൽ തന്റെ യാത്ര തുടങ്ങി. പരിണാമസിദ്ധാന്തം ആവിഷ്കരിക്കപ്പെട്ടത് ഈ യാത്രയിലാണ്.\n1911 - ഇന്ത്യയുടെ ദേശീയഗാനമായ 'ജന ഗണ മന' ആദ്യമായി ഇന്ത്യൻ നാഷണൽ കോൺഗ്രസിലെ കൽക്കട്ട സമ്മേളനത്തിൽ ആലപിക്കപ്പെട്ടു.\n1935 - ജൂനിയായിലെ ചരിത്രത്തിലെ ആദ്യത്തെ വനിതാ റാബിയായി റെജീന ജോനാസിനെ നിയമിച്ചു.\n1939 - 7.8 Mw എർസിൻചാൻ ഭൂകമ്പം കിഴക്കൻ തുർക്കിയിൽ കുലുക്കം മെർക്കുലി സ്കെയിലിൽ XI തീവ്രതയിൽ സംഭവിച്ചു. കുറഞ്ഞത് 32,700 പേർ കൊല്ലപ്പെട്ടു.\n1945 - ഇരുപത്തെട്ടു രാജ്യങ്ങൾ ചേർന്ന് ലോകബാങ്ക് സ്ഥാപിച്ചു.\n1968 - അപ്പോളോ പ്രോഗ്രാം: അപ്പോളോ 8 പസിഫിക് ഓഷ്യൻ തകർച്ചയിൽ നിന്ന് രക്ഷപെട്ടു. ചന്ദ്രന്റെ ആദ്യത്തെ മാനുഷിക ഭ്രമണപഥവീക്ഷണം അവസാനിച്ചു.\n1978 - സ്പെയിൻ നാൽപ്പതു വർഷത്തെ ഏകാധിപത്യത്തിനു ശേഷം ജനാധിപത്യം സ്വീകരിച്ചു.\n2007 - മുൻ പാകിസ്താൻ പ്രധാനമന്ത്രി ബേനസീർ ഭൂട്ടോ വെടിയേറ്റു മരിച്ചു. റാവൽ പിണ്ടിയിൽ പൊതുയോഗസ്ഥലത്തു വെച്ചായിരുന്നു അന്ത്യം.\n2008 - ഓപ്പറേഷൻ കാസ് ലീഡ്: ഇസ്രായേൽ ഗാസയിൽ3ആഴ്ച പ്രവർത്തനങ്ങൾ തുടങ്ങുന്നു.\n893 - അർമേനിയയിലെ ഡിവിൻ നഗരം ഭൂകമ്പം മൂലം നശിച്ചു.\n1612 - ഗലീലിയോ ഗലീലി നെപ്റ്റ്യൂൺ കണ്ടെത്തി\n1768 - തായ്ലാൻഡിന്റെ രാജാവിനെ കീഴടക്കി ടാക്സിൻ കിരീടധാരണം നേടിയെടുത്തു തോൻബുരി ഒരു തലസ്ഥാനമാക്കി.\n1836 - തെക്കൻ ഓസ്ട്രേലിയ, അഡെലെയ്ഡ് എന്നീ സ്ഥലങ്ങൾ സ്ഥാപിതമായി\n1836 - സ്പെയിൻ മെക്സിക്കോയുടെ സ്വയംഭരണാവക്കാശം അംഗീകരിച്ചു.\n1846 - അയോവ 29-ാമത്തെ യുഎസ് സംസ്ഥാനമായി അംഗീകരിക്കപ്പെട്ടു.\n1895 - വിൽഹെം കോൺറാഡ് റോൺട്ജൻ ഒരു പുതിയ തരം റേഡിയേഷൻ കണ്ടുപിടിച്ച് ഒരു പേപ്പർ പ്രസിദ്ധീകരിച്ചു, പിന്നീട് ഇത് എക്സ്-രശ്മികൾ എന്നറിയപ്പെട്ടു.\n1912 - ആദ്യത്തെ മുനിസിപ്പൽ ഉടമസ്ഥതയിലുള്ള ട്രാം സാൻ ഫ്രാൻസിസ്കോയിൽ തെരുവിലിറങ്ങി.\n1989 - ഓസ്ട്രേലിയയിലെ ന്യൂ സൗത്ത് വേൽസിലെ ന്യൂകാസ്റ്റിലിൽ 5.6 തീവ്രത രേഖപ്പെടുത്തിയ ഭൂചലനത്തിൽ 13 പേർ കൊല്ലപ്പെട്ടു.\n2009 - പാകിസ്താനിലെ കറാച്ചിയിൽ ഷിയ മുസ്ലീങ്ങൾ ആശൂറ ദിനം ആചരിക്കുമ്പോൾ നടന്ന ഒരു ചാവേർ ബോംബാക്രമണത്തിൽ നാല്പതിമൂന്ന് പേർ മരിച്ചു.\n2014 - സുരാബയ മുതൽ സിംഗപ്പൂർ വരെയുള്ള ഇന്തോനേഷ്യ എയർ ഏഷ്യ വിമാനം 8501 കരിമിഡ കടലിടുക്കിൽ തകർന്നു. 162 പേരുടെ മരണത്തിനിടയാക്കി.\n2014 - ഇറ്റാലിയൻ നദിയിലെ അഡ്രിയാട്ടിക്ക് സമുദ്രത്തിലെ ഒൻടാരിയോ കടലിടുക്കിൽ ജർമ്മനിയിലെ എം.എസ്. നോർമാൻ അറ്റ്ലാന്റിക് തീപിടിച്ചു ഒൻപത് പേർ മരിക്കുകയും, 19 പേരെ കാണാതാവുകയും ചെയ്തു.\n1891 തോമസ് ആൽ‌വാ എഡിസൻ റേഡിയോയുടെ പേറ്റന്റ് എടുത്തു\n1911 സൺയാറ്റ് സെൻ ചൈനയുടെ ആദ്യ പ്രസിഡന്റായി\n1930 മുഹമ്മദ് ഇക്‌ബാൽ ഒരു പ്രസംഗത്തിനിടയിൽ ഇന്ത്യയേയും പാകിസ്താനേയും രണ്ടാക്കി ചിത്രീകരിച്ചു കൊണ്ടുളള ദ്വിരാഷ്ട സിദ്ധാന്തം അവതരിപ്പിച്ചു.\n1934 - 1922 ലെ വാഷിംഗ്ടൺ നാവിക ഉടമ്പടിയും 1930 ലെ ലണ്ടൻ നേവൽ ഉടമ്പടിയും ജപ്പാൻ നിരസിച്ചു.\n1975 - ന്യൂയോർക്ക് നഗരത്തിലെ ലാഗാർഡിയ വിമാനത്താവളത്തിൽ സ്ഫോടനത്തിൽ 11 പേർ കൊല്ലപ്പെടുകയും 74 പേർക്ക് പരിക്കേൽക്കുകയും ചെയ്തു.\n1996 - ഗ്വാട്ടിമാലയും ഗ്വാട്ടിമാലൻ നാഷണൽ റെവല്യൂഷണറി യൂണിറ്റിയിലെ നേതാക്കളും 36 വർഷത്തെ ആഭ്യന്തര യുദ്ധം അവസാനിപ്പിക്കുന്നതിനുള്ള സമാധാന കരാറിൽ ഒപ്പുവെച്ചു.\n1997 - ഹോങ്കോംഗ് നഗരത്തിലെ 1.25 ദശലക്ഷം കോഴികളെ കൊന്നൊടുക്കാൻ തുടങ്ങി. അത് അപകടകരമായ ഒരു ഇൻഫ്ലുവൻസയുടെ വ്യാപനത്തെ തടഞ്ഞു.\n1998 - കംമ്പോഡിയയിലെ 1970-ൽ ഒരു ദശലക്ഷത്തിലധികം പേരുടെ വംശഹത്യക്ക് ഖമർ റൂഷ് നേതാക്കൾ മാപ്പ് പറഞ്ഞു.\n2012 ൽ റഷ്യയിലെ മോസ്കോവിൽ നുകോവ ഇന്റർനാഷണൽ എയർപോർട്ടിൽ റൺവേയുടെ നിയന്ത്രണം ഏറ്റെടുത്ത ശേഷം ട്യൂപ്ലേവ് ട്യൂ -204 വിമാനം തകർന്നുവീണു. M3 ഹൈവേയിൽ തകർന്നു വീണ് അഞ്ചു പേർ മരിച്ചു. മൂന്നു പേർക്ക് ഗുരുതരമായി പരിക്കേറ്റു.\n2013 ൽ വോൾഗോഗ്രാഡ്-1 റെയിൽവേ സ്റ്റേഷനിലെ ഒരു ചാവേർ സ്ഫോടനത്തിൽ 18 പേർ കൊല്ലപ്പെടുകയും 40 പേർക്ക് പരിക്കേൽക്കുകയും ചെയ്തു.\n2017 - ന്യൂയോർക്കിലെ ബ്രോൺസിൽ ഒരു അപ്പാർട്ട്മെന്റ് കെട്ടിടത്തിലെ അറ്റകുറ്റപണിക്കിടയിൽ സംഭവിച്ച ബ്രോൻക്സ് അപ്പാർട്ട്മെൻറ് തീപ്പിടുത്തത്തിൽ 12 പേർ കൊല്ലപ്പെട്ടു.\n1419 - ഹണ്ട്രഡ് ഇയേഴ്സ് വാർ: ബാറ്റിൽ ഓഫ് ലാ റോഷെൽ\n1460 - വാർ ഓഫ് ദ റോസെസ്: ലാൻക്സ്റ്റേറിയക്കാർ യോർക്കിന്റെ 3-ാമത്തെ നായകൻ കൊല്ലുകയും വേക്ക്ഫീൽഡ് യുദ്ധത്തിൽ വിജയിക്കുകയും ചെയ്തു.\n1880 - ട്രാൻസ്വാൾ റിപ്പബ്ലിക്കായി. പോൾ ക്രൂഗർ ആദ്യ പ്രസിഡന്റായി അധികാരമേറ്റു\n1813-ലെ യുദ്ധം 1812-ൽ ബ്രിട്ടീഷ് സൈനികർ ബഫലോ, ന്യൂയോർക്ക് കത്തിച്ചു.\n1896 - ഫിലിപ്പിനോ ദേശസ്നേഹിയും നവീകരണ നിയമജ്ഞനുമായ ജോസ് റിസാളിനെ മനിലയിൽ ഒരു സ്പാനിഷ് ഫയറിംഗ് സ്ക്വാഡുപയോഗിച്ച് വധിക്കുകയുണ്ടായി.\n1906 - ആൾ ഇന്ത്യ മുസ്ലീം ലീഗ് ധാക്കയിൽ രൂപീകൃതമായി\n1922 - യൂണിയൻ ഓഫ് സോവിയറ്റ് സോഷ്യലിസ്റ്റ് റിപ്പബ്ലിക്സ് സ്ഥാപിതമായി\n1924 - എഡ്വിൻ ഹബിൾ മറ്റു ഗാലക്സികൾ നിലവിലുണ്ടെന്ന് പ്രഖ്യാപിച്ചു\n1943 - സുഭാഷ് ചന്ദ്ര ബോസ് പോർട്ട് ബ്ലെയറിൽ ഇന്ത്യൻ സ്വാതന്ത്ര്യ പതാകുയർത്തി\n1996 - ആസാമിൽ ബോഡോ തീവ്രവാദികൾ ട്രെയിനിൽ ബോംബ് വെച്ചു. 26 പേർ മരിച്ചു\n2000 - റിസാൽ ഡേ സ്ഫോടനക്കേസ്: ഫിലിപ്പീൻസിലെ മെട്രോ മനിലയിലെ വിവിധ സ്ഥലങ്ങളിൽ ബോംബ് പൊട്ടിച്ച് ബോംബ് സ്ഫോടനത്തിൽ 22 പേർ മരിക്കുകയും നൂറിലേറെ പേർക്ക് പരിക്കേൽക്കുകയും ചെയ്തു.\n2004 - അർജന്റീനയിലെ ബ്യൂണസ് അയേഴ്സിൽ റിപ്പബ്ലിക്ക ക്രോമഗൺ നൈറ്റ് ക്ലബിലെ തീപ്പിടുത്തത്തിൽ 194 പേർ കൊല്ലപ്പെട്ടു.\n2006 - സദ്ദാം ഹുസൈനെ തൂക്കിലേറ്റി.\n2009 – ഒരു ആത്മഹത്യ ബോംബർ അഫ്ഘാനിസ്ഥാനിലെ സെൻട്രൽ ഇന്റലിജൻസ് ഏജൻസിയുടെ ഒരു പ്രധാന കേന്ദ്രമായ ഫോർവേഡ് ഓപ്പറേറ്റിങ് ബേസ് ചാപ്മാനിൽ ഒൻപത് പേരെ കൊല്ലുന്നു,\n2013 - ഡെമോക്രാറ്റിക് റിപ്പബ്ലിക് ഓഫ് കോംഗോയിലെ സർക്കാർ വിരുദ്ധ ശക്തികൾ കെൻഷാസയിലെ പ്രധാന കെട്ടിടങ്ങൾ ആക്രമിക്കുന്നതിനിടയിൽ നൂറിലധികം പേർ കൊല്ലപ്പെട്ടു.\n1501 - ആദ്യത്തെ കണ്ണൂർ യുദ്ധം ആരംഭിക്കുന്നു.\n1599 - ബ്രിട്ടീഷ് ഈസ്റ്റ് ഇന്ത്യ കമ്പനി സ്ഥാപിതമായി\n1831 - ഗ്രാമേഴ്സി പാർക്ക് ന്യൂ യോർക്ക് സിറ്റിയിലേക്ക് നിയമപരമായ ഇടപാട് ചെയ്തു.\n1857 - വിക്ടോറിയ രാജ്ഞി, ഒട്ടാവ കാനഡയുടെ തലസ്ഥാനമായി തിരഞ്ഞെടുത്തു.\n1862 - അമേരിക്കൻ സിവിൽ വാർ: പടിഞ്ഞാറൻ വിർജീനിയയെ യൂണിയനിൽ അംഗീകരിക്കുന്ന ഒരു നിയമത്തിൽ അബ്രഹാം ലിങ്കൺ ഒപ്പുവയ്ക്കുന്നു. അങ്ങനെ വിർജീനിയയെ രണ്ടായി വിഭജിക്കുന്നു.\n1879 - തോമസ് ആൽ‌വ എഡിസൺ ലൈറ്റ് ബൾബ് പൊതുവേദിയിൽ അവതരിപ്പിച്ചു.\n1907 - മാൻഹട്ടനിൽ ടൈംസ് സ്ക്വയറിൽ (ലോങ്ക്രേ സ്ക്വയർ എന്ന് അറിയപ്പെടുന്നു) ആദ്യ പുതുവത്സര ആഘോഷം ആയ ന്യൂ ഈയേഴ്സ് ഈവ് നടന്നു.\n1944 - രണ്ടാം ലോകമഹായുദ്ധം: ഹംഗറി നാസി ജർമനിയിൽ യുദ്ധം പ്രഖ്യാപിച്ചു.\n1999 - ബോറിസ് യെൽസിൻ റഷ്യൻ പ്രസിഡന്റ് സ്ഥാനത്തു നിന്നു രാജിവെച്ചു.\n2017 - യൂറോപ്യൻ കാപ്പിറ്റൽ സാംസ്കാരിക തലത്തിൽ വലേറ്റ ആരംഭിക്കുന്നു\n"https://ml.wikipedia.org/w/index.php?title=ഡിസംബർ&oldid=1697272" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:02, 24 മാർച്ച് 2013.